text:
Jungle Cruise 對面係一間好大嘅商店.. DLR 呢邊一個特別之處係佢d shop 都好大間! 唔會好似HKDL一個園區幾間細.. 呢邊係三間夾埋做一間大shop. 亦都可能係慳位之道. 而Adventureland 呢間分左三個theme.. Indiana Jones 只係賣頂帽都有廿款...
呢邊係Jungle Cruise 主題.. 連鑄幣機都整得好靚~
Tiki Room! 呢個show 流量都唔係好大.. 不過佢好有能力幫樂園賺錢.. Dole sponsor 呢個attraction 仲喺旁邊起個小食亭賣消暑甜品! 而且仲可以帶入Tiki Room. 好成功帶動消費!
等侯區都有簡單嘅pre-show 睇. 四周圍住Tiki gods.. 逐一介紹時會有郁動.
個show 本身都唔算太精彩. 唔好忘記佢係1963年開幕, 而呢班雀仔當年都為Disney Audio-Animatronic 奠下重要基石
節目尾聲會見到呢個樑上有呢個打鼓木雕像. 香港朋友仔有冇覺得好熟悉?
Mystic Manor 都有佢~ 向Tiki Room 致敬
行出Adventureland.. 又見到鴨仔了.. 你地喺香港影吹氣鴨仔, 我喺呢邊見到好多真鴨鴨. 完全唔怕人, 經常一群喺路中心玩Parade. 好可愛.
Fantasy Faire! 新建區域! 呢邊有幾位公主喺Indoor 面聖區.. Meet & Greet 唔係我今次要黎嘅目的, 所以唔入去.
剛剛完show. (之前介紹都有post到兩位公主故事表演)
亦進行緊面聖儀式. 但唔係人人都入得去.. 只有睇左該場表演嘅賓客先可以影相.
行去Fantasyland 方向又見到Peter Pan. 你話呢邊係咪每一吋地方都有Magic??
香港Castle 仲未開放. 加州呢邊就可以上去睇Sleeping Beauty 故事. 只係一個簡單walk through. 運用forced perspective 做出故仔情節. Castle 呢個attraction 故事可以click 入返小blog 2007年一篇介紹睇睇
Castle 同呢座鐘樓HKDL 都有, 但呢邊係Bibbidi Bobbidi Boutique
入面都幾靚, 認真. 靚過香港迪士尼樂園酒店果間... (父母寄存區一直令到我行唔到埋去..)
Bibbidi Bobbidi Boutique 又點少得公主裝扮? 呢邊賣埋假髮! 好認真!
呢間餐廳以Pinocchio 為主題!! (其實呢邊有好多Pinocchio 野!!)
好靚呀呢度! 如果我玩得晒所有野... 我會喺度慢慢欣賞. 好可惜只係奢想!!
香港版本係全球首個加入Disney Characters. 但不足一年加州呢邊都跟隨, 而且仲有Alice 同White Rabbit. (但我仍然覺得... 佢地既然清楚自己定位係sell original.. 唔加入character 係最好, 唔好要Alice 啦, 香港幫你收留佢啦)
而Cinderella 都有分別. 呢邊唔係公主look
入Toontown 啦!! 早幾日出現乾冰爆炸事件, 好彩冇人受傷.
話說香港迪士尼開幕原定園區都有佢份, 就係Fantasyland Station 後面, 所以不難發現幻想世界火車站個外形有好濃厚Toontown 風格, 不過已成過去就算啦. 呢邊係一個喺小朋友玩同埋鍾意影相朋友嘅一個玩樂園區, 全個區域好colorful, 我估亞洲人都會好鍾意.
有好多interactive 元素. 例如拉個郵筒會觸動機關, 又或者可以引爆炸藥等等... 慢慢發掘都幾開心... 最得意係呢個園區有好多小朋友, 佢地都係冇乜方向地亂咁跑, 當你行到埋個Prop 度activate 左個機關之後. 就會見到呢班小朋友攝埋黎又跟住玩. 好可愛.
而最邪惡嘅一個機關就係佢... 一拉度門就會有觸電效果. 唔會真係電到人, 但好多家長會扮觸電嚇個小朋友, 非常成功! 我都忍唔住嚇左幾個. 好好玩呀!!!
呢個會播出Toontown 一眾居民錄音, 又係會忍到小朋友行埋黎玩.
除左有Mickey and friends 外. 又點會少得Roger Rabbit?
如果你係有睇開呢個Trip Report 較早前其他篇章, 或者會見到Roger Rabbit's Car Toon Spin 係一個out of linkage 嘅Fastpass system ride. Weekday 等侯時間大約係20分鐘, 而FP 都係直接上車. 難得要玩個Individual 嘅FP Ride 當然要好好善用時間! 所以拎左FP 後可以搵Mickey 影相又或者出返去坐轉小小世界. 你會發現時間好好用!
FP machine 就喺旁邊拎.
呢個ride 個軚盤真係有用.. 你唔扭個軚盤真係會轉到你暈! 所以.... 記得要揸車, 但都要小心唔好扭親隻手. 個ride 本身都好靚, 值得一玩.
而呢個園區會見到Mickey and Friends, backdrop 不同, 有時間不妨搵佢地影相!
Matterhorn, 有兩條軌俾你揀, 入閘時問過個CM 有咩分別, 得到答案係「冇」. 作為一個遊客, 我鍾意呢個答案!! 因為唔需要玩多次. 有Single rider!! 不妨考慮排SR, 快好多~ 又或者你可以等到Parade 就黎開始前15-20分鐘入去~ wait time 應該會低少少~ 玩後感係.. Vehicle 應該安裝避震....
黎到Tomorrowland.. 呢邊有個流量極低嘅Ride 叫Finding Nemo Submarine Voyage, 喺之前已經玩左~ 呢個ride 無論人多人少都係差唔多~ 可以考慮一下Extra Magic Hour 時刻玩~
而因為HKDL TL 都已經算係完善~ 所以呢個Land 小弟可以skip 左Space Mountain 同Autopia~ (我知道係會有唔同.. 但唔夠時間就不如玩左d 喺香港玩唔到嘅先~)
Innovention~ 最新update 係Ironman 3 展覽~ 不過我對佢冇興趣.. 所以影張相交下功課就算...
而Innovention 入面除左有Ironman 外仲有一系列互動遊戲.. 主力都係Kinect.. 從來呢d 都係睇人玩比較有趣~ 睇睇呢兩位朋友... 跳緊Supercalifragilisticexpialidocious
快速行完出返黎~ 諗住玩Star Tours: The Adventures Continue. 但因為呢個Ride 有FP.. 所以等嘅呢段時間不如去左隔離玩Buzz.. 香港都有~ 但呢邊有少少特別野係香港冇... (wait time 10mins, Omnimover 真係去得好快)
就係玩完之後係可以send 返相俾自己~ 聽講原本HKDL Buzz 都會有呢個小MM, 但係最後唔知咩原因冇左~
仲未夠鐘返ST.. 見到Captain EO Tribute~ 呢個theater show 都係一個小弟幾想親身體驗嘅show~
4D show~ 張櫈都會隨住音樂有少少擺動~ 但極輕微.. 以依家呢個年代絕對唔會滿足於Captain EO 呢個Show... 但Michael Jackson 係令到觀眾入場主要原因~ 睇佢跳舞都確實係冇令人失望嘅~
噢~ 好想講一下呢班人~ 佢地係Pin Trader~ 呢度唔係official Pin Trading 位置~ 至起碼地圖冇show 到~ 但呢班pin trader 自成一角.. 而園方又特登為佢地放左幾把遮~ 好貼心!! 呢班哥哥姐姐係抽住幾個大袋.. 入面全部都係pin... 就坐喺度一整日等人過去換pin~
各位如果想同佢地交換~ 不妨帶多d 有HKDL logo 嘅pin 過去~ 又或者係HKDL 獨有嘅... 例如今年PTFD 出現嘅月份星期pin~ 佢地會好開心咁同你換~~ (小弟今次旅程中有個super magical moment~ 所以獲得一個好特別嘅pin~ 睇下有冇機會show 俾大家睇~)
Star Tours~ 好受歡迎嘅遊戲~ 一個字.. chok~ 但絕對唔係唔好玩~ 佢個技術係好過Universal Studios 好多~ 只不過並非人人可以抵受得到呢種chok 嘅程度~


c: text/html

text:
上回講到食完生日蛋糕,跟住就到拆生日禮物嘅環節啦﹗
大家都好錫燒腩仔,除咗生日利是之外,仲專登買D麵包超人玩具畀燒腩仔做禮物,呢架表姨送嘅麵包超人車更加係佢嘅至愛,拆咗之後就一直玩到無停手.
由於姨媽送畀燒腩仔份禮物其實係艾菲代買,所以一早已經放咗喺我哋屋企,開完party第二晚艾菲就叫燒腩仔自己拆.
燒腩仔:嘩﹗火車呀﹗多謝姨媽姨丈﹗
唔知點解之前無諗住買時就周圍都見到呢盒東鐵set,但到艾菲決定叫姨媽買時就周圍都賣晒,得返艾菲唔多like嘅機鐵set,好彩最終都畀艾菲喺Piago搵到最後一盒.
燒腩仔:行快D﹗(呢個小朋友每次見到火車經過,都會揮手叫火車行快D)
到火車埋站停車,燒腩仔又會手多多咁想推架車出軌,不過後來學識咗控制路軌同停車開車就無再咁做啦﹗
最後當然都要拆埋艾菲同米高送畀佢嘅生日禮物啦﹗眼見燒腩仔D車仔越來越多,佢又成日玩到東一架西一架咁,艾菲已經掙扎咗好耐要唔要買呢個Tomica停車場,終於上次去完黃埔playhouse,路過奇趣天地見佢執笠做緊九折(折咗三百頭咋﹗),就忍唔到手買咗返來做佢嘅生日禮物啦﹗
吸收咗之前砌東鐵火車嘅經驗,艾菲特登等燒腩仔夜晚瞓咗先慢慢砌好個停車場畀佢第二朝玩,而燒腩仔都相當醒目,知道唔畀艾菲影到張滿意嘅相無得玩,所以一埋位就好乖咁做happy face畀艾菲任影啦﹗
燒腩仔:嘩﹗架車會自己彈出來㗎﹗
燒腩仔:等我截停架車先﹗
燒腩仔:勁呀﹗D車識自己坐電梯上樓㗎﹗
燒腩仔:玩咗咁耐,架車要入油抖吓啦﹗bye bye﹗

robotstxt: allowed

filter: keep


text:
贏咗冇禮物,仲要陪占奴搞場大龍鳳,十足港姐上身揮手環繞宿舍一周,認真夠 gag!
Main Camp
唔玩低俗 占奴踩入理大揀 gag王 gag后
DJ阿占(甄子康)同阿奴(唐劍康)為咗籌備嚟緊 8月商台台慶嘅重頭 gag騷《騎騎騎大會串》,四出收集爛 gag,除咗向電台聽眾收 gag,上週二(16日)佢哋仲殺入出晒名多靚仔靚女兼玩得超喪嘅理大宿舍勵志堂搵爛 gag王.
唔好以為勵志堂宿生只係一味癲喪,講起 gag一樣好有水準,搞到當日兼任爛 gag判官嘅占奴及台下同學笑到有腹肌!
譚景洋(勵志大隻林峯) 21歲 紡織及製衣 Yr.3
打過乙組南華籃球隊嘅譚景洋(阿 Ken),睇佢個樣黑黑實實,肌肉大大嚿,難怪被同學稱為「勵志大隻林峯」.咪以為佢四肢發達,頭腦簡單,一上台已經大放冷笑彈:「知唔知點解啲同學搵我上台搞 gag,因為我可以搞埋「肌」.」說罷還親吻了自己手臂一下,連記者都睇到滴晒汗,但就成功吸引全場同學尖叫(特別係女宿生),其實大隻林峯事前都有同記者講佢為咗今次爛 gag比賽,花咗好多心機上網搵資料,可惜最尾佢個 gag玩粗俗,爛 gag判官占奴就唔多 buy,最後以一分之差落敗.
比賽爛 gag 關你叉事
李亞鵬同王菲離婚,有位王菲粉絲走去問位禪師究竟世上有冇真愛?禪師俾咗一隻叉佢參詳,粉絲點都估唔到,最後禪師好認真望住佢講:「青年,人哋離婚,關你叉事咩!」
陳壹竣(勵志羅嘉良) 21歲 電子及資訊工程學 Yr.3
勵志堂堂主陳壹竣外形木木獨獨,被宿生叫佢做「 A貨羅嘉良」.似唔似就見仁見智,不過 A貨羅嘉良搞起爛 gag一啲都唔失禮:「今次都係俾同學迫上台,但我上嚟唔係為搞 gag,因為 I don't for gag( forget).」全場鴉雀無聲幾秒之後好識做咁歡呼雷動,記者感受到呢位主席平時應該好受同學歡迎,可惜之後佢搞嗰個 gag原來阿占阿奴已經聽過,相對地有啲失色,加上阿奴話搞 gag個畫面有少少兒童不宜,所以最尾都輸咗俾勵志葉蘊儀.
比賽爛 gag 塞提子入 pat
有 3個人去非洲旅行俾食人族捉咗,族長叫佢地搵 100個生果, A搵咗 100粒提子,族長就叫佢逐粒塞入 pat,塞到 100粒就放佢走,當佢好努力塞到第 99粒,突然忍唔住笑將全部提子噴番出嚟,族長就煮咗佢嚟食.上到天堂天使問佢做咩咁都忍唔住笑,佢就答:「因為我見到我個朋友拎咗 100個榴槤返嚟!」
陳曉彤(勵志葉蘊儀) 21歲 產品及工業設計 Yr.3 勝
首先打響頭炮係人稱「勵志葉蘊儀」(身高最似)但自稱「勵志 angelababy」嘅陳曉彤(彤彤),自 high足成分鐘,全場同學惟有陪笑,見佢身高同小儀差唔多(最多得 150cm),不過佢個爛 gag確實幾 fresh,同佢嘅甜美笑容簡直襯到絕,結果獲評判阿占阿奴大讚個 gag老少咸宜又夠爛,成功奪得 gag王寶座,當占奴幫佢戴上后冠,勵志葉蘊儀仲香港小姐上身向群眾揮手兼大講得獎感受:「我要多謝我屋企人同一班同學,全靠佢哋平時無厘頭嘅話題都可以講一大餐!」
比賽爛 gag 玩黐脷筋
我細個上英文堂,個老師教講 Thank You,佢話:「如果你驚自己唔記得點讀,就擺條脷喺兩棚牙中間發音」點知我返到屋企真係唔記得咗,剩係記得老師教擺條脷喺兩棚牙中間發音,結果我同媽咪講:「多爹!(痴脷筋 mode)」
占奴爆: Do姐先係 gag后
見慣大場面嘅占奴,一般爛 gag嚇佢哋唔到嘅!喺二人心目中, gag后唔係勵志葉蘊儀,而係 Do姐, Donald話:「 Do姐搞嘅係英式幽默,佢知道我係星戰迷,就揀咗本星戰英文雜誌畀我,之後佢話:『你都唔識英文,不過淨睇圖都得!』全場 O晒嘴!」


text:
話說我有一科必修科叫「國際市民」,要喺不同議題入面揀一個議題去修,咁我就揀咗「國際化」呢個大路到不行嘅議題嚟修.今堂討論國籍呢個對我嚟講非常敏感嘅話題,首先要三個人分成一組,然後討論有關如何界定一個人係咩國籍.
例如一個韓國人,佢擁有永住權,識講日文,咁佢算唔算一個日本人?因為我喺留學生之間比較異類,我基本上唔會同留學生坐得太近,就算分組我都係同日本人一組居多,所以經常都被老師問我意見.今堂,老師行埋嚟問我係咩國籍,我頭也不回就答佢「香港!」,之後佢就問:「香港咁國籍上面係咪算中國?」之後我就答香港喺出入境上面應該算係獨立地區,唔屬於中國吧?如果你致要套一個國籍落去的話,我嘅國籍係英國海外(BNO).
之後,佢再問我點去界定一個人係咩國籍,我就答最基本係靠護照.答完佢再問,如果佢移民咗或者好似我咁,點解97主權移交咗都唔承認自己係中國人.我就話呢個係個人身分認同問題,我由始至終都唔承認中國嘅制度,社會文化等等,我甚至唔想去融入佢哋,所以就算係法律上香港主權已經移交畀中國,我都唔會承認自己係中國人或者中國籍.
事實上香港人無持有中國護照,喺國籍上亦談不上係中國籍,所以你問我國籍,我首先會答香港,如果你唔認為香港係一個國籍,我就會答我係英國海外.
(作者為本台節目《腐女民主連線》主持,現於日本留學)
原文連結


text:
Tuesday, June 29, 2010
bye bye nursery
不經不覺又到暑假了,妹妮亦不經不覺返了半年nursery班.仲記得1月4日星期一開學,我就轉新位,好似一齊迎新挑戰一樣.
第一次自己搭校車返學,頭幾個星期要yayaGigi陪上堂,返左成兩個星期焗住要自己返學先叫做可以適應到,唔駛人陪.我記得開頭我地陪堂一走開妹妮就喊晒叫I want mami或I want yaya架.後來自己返學,頭幾日問佢how's school?都係答cry.過左兩三日開始答happy!時真係聽到都開心呀!後來仲識話我地知ka wai hit me啦,又話自己今日食左咩水果,餅乾等,後期仲識話teacher edna talks too much,真係聽到都覺得好想笑,幻想佢係學校入面係點
學期尾了,學校好有心思呀,有個profile比番我地.仲要係妹妮有份做架!!!見到 D相感受番呢半年返學仔,雖然話nursery係返去玩,但睇下D相,原來真係有野學架.
close up 睇下,妹妮製作緊呢個相框呀,你睇佢黏緊邊邊D圖形呀
嘩,原來有呢Dfree painting,一定係妹妮最鐘意個part,因為佢係屋企都好鐘意坐定定畫野架.
哎,睇到呢張相就有D內疚,無睇清楚手冊,搞到costume day人人都著晒新年衫,得妹妮一個無著.
噢,記得呢次旅行係去大埔公園架,好似係3月份時去的.我仲記得個日熱到我件短袖tee都濕晒咁滯.睇番妹妮嗰陣時個樣仲好細個呀.可能啱啱剪左頭髪,個樣細個D呀,仲有D大BBfeel,而家D頭髪長番就大個女D.
體育堂,妹妮學掟野呀.哈哈我記得佢係屋企掟波波成日都係向後掟架!!而家的確識向前掟噃.同埋呢張相睇到妹妮最鐘意既‘colorful shoes’,係佢指定返學要著既鞋仔黎架.下學期返K1間學校就formalD了,要著黑鞋仔,唔係好似而家咁任你著架,希望揀到對靚靚黑鞋可以另妹妮想著啦!因為佢真係好奄尖架,唔肯著就扭晒計喊晒都唔肯著架.
唔睇張相都唔知妹妮識用鉸剪呀!因為係屋企我唔比佢掂架,原來佢已經識剪野架喇.
上次我都有去既玩水日呀,玩到濕水鷄一樣呀!
個profile入面仲有呢半年黎妹妮做既勞作同手工呀,睇完真係好渦心架,同埋帶比我地好多回憶.覺得妹妮真係大個女呀,識做到咁多野出黎,好叻呀,好感動呀!!
6月30日last day of school,學校搞左個party,我地每人要自備一種食物,仲可以著自己既party dress.妹妮見我又係著條裙,話自己same as mami's dress.哈哈,同佢合照,又縮頸縮膊,真難頂!最搞笑係放學時問佢teacher Edna有無讚你靚呀?佢話yes,咁teacher Michelle有無讚你靚呀?佢居然識話 she don't care!吓??咁其他人同埋同學仔有無讚你靚呀?通通都係no.即係得teacher Edna一個讚佢靚咋.
今日係最後一次見auntie Cherry了,auntie Cherry都幾鍚妹妮架.但係我地報左暑期班已經改由另一間巴士公司接截了.auntie Cherry臨走仲叮囑我地如果開生日party要記住請埋佢呀!妹妮由初初要有人陪上車到可以自己搭車,到今日佢可以自己行埋個位擒埋上去再同我地揮手...雖然只係半年,但時間真係過得太快太快喇.
總括來講呢間學校都唔錯既,不過學校真係嗱脷左D.希望妹妮去K1新學校都會返得咁開心同埋學到更多野啦!!
Monday, June 28, 2010
週未食同玩
見到我地企晒係門口,又係去街街時候了.
呢個傻妹既怪辟係𢱑手踭,平時攤低飲奶一定唔放過我地隻手踭.最近仲嚴重到無啦啦企係度都要𢱑下你手踭!yayaGigi教佢如果我地唔係身邊時,就雙手攬住自己個手踭𢱑啦,佢做呢個動作時好搞笑架!
今次去食麥當當,你睇佢食薯餅個樣幾醜怪!
呢條牛仔褲上次去東涌outlet間polo度買架,著起都幾有型噃.
夏日炎炎,離不開去商場逛了,今次去海港城,好大個姚明呀!可惜妹妮唔敢企上對大鞋度影相
食小籠包,有個靚卡位,仲可以睇到船,正!!
咪睇佢好似坐得好定,其實係未發作咋
之後已經全程坐上𥦬台喇,叫都叫唔住呀!
走入uniqlo,第一件事係搵鏡照 -____-"
第二件事都係搵鏡照,直到我地埋晒單,扯住佢先肯走.
星期日因為好大雨,又係迫住去商場,今次去element.
爸B最鐘意同佢玩捉依人,跑到氣咳
今次我地精喇,帶埋佢對筷子出街,等佢可以自己夾下野食
仲叻到作狀餵埋爸B食潻
showoff 一下去筷子仔
不過真係可以自己夾到麵比自己食,算係咁啦
食飽飽去行下書局,見到隻鴨當左係自己既咁,拎住唔放.
去兒童書部都帶埋鴨仔去
一直唔放手,見佢咁鐘意本來想買左隻鴨,點知原來要成二百幾蚊架!太貴了,最後當然都係放低了啦.
於是轉去玩bouncing horse,見佢玩得咁開心,差D買左,後來爸B話遲D去旅行睇下外國有無D靚D既,所以無買到.不過返到屋企後諗下如果買左返黎,妹妮日跳夜跳,樓下一家人咪比我地嘈死?
Saturday, June 26, 2010
偷閒
上星期三,我同爸B都可以spare到個下晝出黎,於是見天陰陰都諗住博下帶妹妮去好耐無去過既迪士尼,點知中途個天黑過墨斗,仲橫風橫雨.唯有轉陣走去行下東涌outlet囉.
入到去bathing ape outlet,轉頭一望妹妮已經同其他細路玩緊.
唔理大細,一於撩人一齊玩
而家同佢出街要睇得好實,因為佢好似甩繩馬騮一樣捉唔住,通山跑一樣
無啦啦做飯雙手插袋懶大個懶有型咁.
睇相就知佢份人無拘無朿-__-"
背景係昂平360呀,不過背光唔係睇得好清楚
我地行完街都無咩收穫,買左兩件衫比妹妮,爸B買左幾件裇衫.跟住去食意粉屋,呢個扮野王見到有鏡又發作了
好耐無食意粉屋,原來而家D製作都好精美架
個墨魚飯都幾好味潻
每次見到我地飲凍飲就話要篤篤篤,篤完仲話要飲埋一份潻
古惑妹,表情多多
星期四晚我地先同公公補祝父親節,因為公公話費事正日同人逼喎.妹妮著起裙仔成個大個女一樣,一D都唔似兩歲幾
嘩,公公剪左個鮑魚刷頭,連個樣都好似唔同晒
呢個扮野王又想撩d uncle玩又怕醜,隔住爸B都係度玩掩眼
公公的大孫
本來平時有得睇魚魚就係人都抱得,今晚卻要癡住咪me.
其實最想係撩姨丈玩,但又扭怩.行到埋去玩下hi-5又無咁怕醜嘞
呀,仲有今晚除左補祝父親節外,仲順便興祝舅父德比港大收左讀PCLL,聽講讀完就可以律師喇,好野!!大合照
Subscribe to: Posts (Atom)


text:
係美心快餐度食個靚早餐!!晨早流流我就出發去九龍灣地鐵站同大家集合, 明明約左9點鐘, 個隻牛牛仲遲到, 9點鐘打俾佢啦, 佢就話行緊過黎, 好明顯我聽一聽佢個backgorund靜到無倫就知佢講大話, 於是就啦督爆佢話:『識你十幾年就知你講大話, 未出門口就快d黎啦!!』, 佢都知自己遲到, 即刻話:『著緊鞋, 出門口架啦!!』於是, 我就同Anna搵個地方食住早餐等佢同堅堅!!
係起點個度, 陳生同陳太好緊張係度睇緊個地圖!!
堅兄行到成條腰都彎晒, 好很誇張!!
係中途向下望, 真係好鬼斜!!
係第一個check point 休息~~
最受歡迎既香腸!!
辛辛苦苦行到第一個"check point", 就當然要休息一下先啦, 牛牛今朝雖然係遲到, 不過佢一早準備左d食物俾大家有腸仔同埋牛油粟米!! 唔好睇少呢兩樣野, 腸仔同粟米真係有拎去煎過同埋炒過架!! 最攪笑既係, 牛牛問爆谷既原材料係咪粟米, 因為佢話今朝起鍋抄粟米個時, 懷疑個鍋太熱一放粟米落去個時, 聽到d粟米爆炸聲, 佢諗應該係個鍋太熱會整爆d粟米變成爆谷!!
幾經辛苦, 終於黎到第2 check point~~
有3隻流浪狗仔~~
食飽飽就再出發啦, 今次可以行上次我同Anna冇行既新路段啦!! 其實我地行到第一個check point只係成個路段既三分之一, 雖然之後既路冇咁斜同埋咁難行, 不過, 行落好似行極都未行得完咁!! 行左一段時間, 終於到左第二個check point, 原來係呢度, 可以好近距離咁見到d纜車, 大家坐係度又再食野, 我地一路食, 坐纜車d人又一直咁望住我地, 講起黎都有少少唔好意思!! 係呢度, 我地見到有3隻好得意既狗仔係度行黎行去, 聽d工作人員話, 個d係流浪狗黎架,
終於行到黎終點~~
係市集度可離遠望到大佛~~
係第二個check point休息完之後, 又再出發啦, 再行多接近一個鐘頭時間左右就行到終點 - 終於到左昂平市集, 講真, 我本人就真係第一次黎昂平市集, 之前都聽人講呢度冇咩野好行, 上到黎之後就發覺所言非虛, 雖然人流都唔少, 不過講到要睇要玩既野真係唔多!! 辛苦上到黎, 基本上都已經用晒d energy, 再加上我同Anna之前都上過大佛所以就冇再上去大佛度行, 不過牛牛同堅兄就第一次到昂平呢度, 所以就用埋最後一丁點既energy都踩埋上去!! 我同Anna唔駛講就當然係坐係下面食住豆腐花等佢地啦!!
到差不多4點半個時就走人啦, 嘩, 點知排隊搭纜車落山既人多到你唔信, 最後, 我地排左差不多成粒鐘先可以搭到纜車返落去!!


text:
今次接拍《失》片, Angelababy都要化妝,不過就要愈化愈醜,呢個擘髀,大眼袋兼浮腫樣,你哋見過未?
FBI
Angelababy醜女 MK格
由影帝張家輝,鄭秀文( Sammi)仲有楊穎( Angelababy)主演,卓韻芝執導嘅愛情笑片《失戀急讓》,嚟緊 8月就會上映.
出道至今都係靚字行先,集萬千寵愛在一身嘅楊穎( Angelababy),今次就做一個滿面雀斑兼有黑眼圈嘅速遞員,而地產經紀張家輝(項少龍)就演 Baby老豆( 46歲家輝生得出 25歲 Baby). FBI八到,今次 Baby為咗要扮演生活喺社會基層嘅速遞員阿黑,唔介意淡妝,仲要喺面上加雀斑同埋汗毛等,總之有咁 MK得咁 MK,導演卓韻芝已經講明:「 Baby喺戲入面會非常搞笑.」
至於演佢老豆嘅張家輝,今次繼續放笑彈,仲要拍住傻大姐 Sammi. Sammi就話:「我本身個人都好忍得笑,但係見到家輝就真係忍唔到,有場戲我真係忍唔住 roll緊機都爆笑咗出嚟!」 FBI仲八到 Sammi最後會同咗家輝一齊,亦即係做 Baby後母,戲內家輝同 Sammi仲會有不只一次,不只一秒嘅床戲.呢輪啲新聞唔係殺人就係倫常慘劇,係時候睇嚇笑片減壓,好過發洩喺屋企人身上呀!


text:
路線:北潭凹(麥理浩徑2段)>赤徑>大浪坳>蚺蛇尖徑>蚺蛇尖>大灣>鹹田灣>西灣(麥理浩徑2段)>吹風坳>西灣亭>西灣路>萬宜路>北潭路
全長:20.49 km
時間:9小時11分
一直都好想去行下蚺蛇尖,不過身邊太多朋友將呢個地方形容為超難行,易蕩失,同危險.所以一直都唔敢自己一條友去試,今次忽然有朋友肯帶路,真係開心都嚟唔切,終於都有機會上一上呢個出晒名嘅尖頂
Total descent: -1053 m
長征之前食餐好嘅,梗係要吔有神奇力量嘅餐蛋麵啦😋
係總站座94號巴士入去起點北潭凹,巴士站一早就已經大排長龍了
今日買咗好豐富嘅午餐,有吞拿魚,火水蛋同叉燒包😋😋😋
入正題了,座巴士到北潭凹落車,起點係麥徑第2同第3段交接嘅呢個公厠.今日大致上係逆行2段,出發🏃
頭段路有樹蔭同埋落斜,行得好輕鬆
再行冇耐,嚟到呢個路口轉右繼續去赤徑.轉左就係去黃石碼頭嘅
繼續輕輕鬆鬆沿路行
直去
到赤徑了,四維影下相先
赤徑呢到有好多廢屋,記得好耐之前跟朋友行過呢到附近,經過一間屋廢屋望到入面有一個破爛嘅棺材,即時嚇到雞咁腳走. 今次再經過呢到冇再見到,估計應該係嚇親人所以移走咗了.可以放心四維影下相
喺海邊行下,風景一流
喺呢到紮營都唔錯喎
影完相繼續行程,照指示牌方向直行
標距柱M042,繼續直行
離開赤徑海邊到大浪坳係一段大約1公里長嘅斜路,全段冇爛路,係上蚺蛇尖之前最後一段好行嘅靚路
上到來大浪坳了,呢到有個牌介紹蚺蛇尖
呢到有兩個路口可以上去蚺蛇坳,一邊有整齊樓梯,而另一邊就係碎石爛路
查實兩條路相距都唔夠十步距離,而之後係都係會合一齊,所以真係唔好好似我咁笨有好路唔行行爛路
沿路會不斷咁見到呢個牌
見到尖頂了
繼續直去,其實只要望住個尖頂行就得
嘩!忽然發現有牛阻路
今日天氣好曬到傻,好彩沿路都好好風可以降下溫,如果唔係好可能會中暑
其實唔需要太擔心唔識路上尖頂,因為望得好清楚知道方向,加上呢條熱門路線假期時大把人行,唔識靠跟都冇問題
上尖頂前有一個都幾闊落嘅平地,好多人喺到座.我都先座座休息下
呢到望到大灣同鹹田灣,查實角度同尖頂上望到嘅差唔多
加多個包感覺就唔同晒😂
吔完野繼續攻尖頂,見前面左右兩條路都好似上到,揀咗行右邊因為睇落好行啲
就快到山頂
未到最高都已經好靚,掃長全景先
過完一個又一個山,前面呢個應該係最後一個😵
啲路真係幾爛,碎石多跣到PK
成功登頂,點解呢到枝測量柱塊鋼板咁大,仲要唔係三角形嘅? 點解嘅?(低能mode ON😶)
原來呢到望落去塔門個島咁細,仲好近咁添
如果只講呢個view,真係冇乜必要行上山頂.反而低少少近啲影仲靚,不過行山就梗係要見到枝測量柱先至安落嘅
遠睇似為山頂好險要,查實上到嚟地方好闊落嘅
落山走人了,睇地圖揀咗條短啲嘅路直接落去大灣,避開經米粉頂落東灣.除咗係短啲,仲好似易行少少
雖然話比較易行,一樣係爛路同碎石多
回望尖頂同先前座低休息嘅地方(箭嘴),發現啱啱行過嘅路如果唔小心跣一跣,飛咗落山就大穫了😱
差唔多落到大灣了,上山容易落山難,如啱用嚟形容呢段路
望過對面米粉頂落東灣嘅路又爛又斜,冇行過去絕對係正確選擇
繼續落
開始有啲好路行下
有絲帶記號,由右邊路口出去
跟住呢到應該繼續靠右,不過見左邊條路好似靚啲就行咗左邊(結果領野)
喺草叢入面見到朵好靚嘅百合花
走過爛路草叢到逹大灣,呢到真係水清沙幼,人又少冇乜污染,感覺良好
沙灘上有人留字,我今日都好 happy 喎
繼續沿海灘向前行,差唔多行到尾就會見到左手邊有條路去鹹田
今日第二次見到紅色蟹仔,似乎蟹仔視力只係向前面,今次喺後面勁影佢都唔走.佢仲要對住我笑添
行行下見到個類似係廢井嘅物體
再行多一陣就開始見到有村屋,繼續行出去到路口轉左.轉右係返去赤徑嘅
到鹹田了,呢到間士多乜都有,可以飲飽食醉先至再行
鹹田灣景點之一
鹹田灣都好靚,海灘出面會對住兩個島仔,暫時我只係喺呢到見過
沿海灘行去到尾有條樓梯,跟住又要上山了.繼續逆行麥徑2段
沿樓梯行上山冇耐就可以回望一下後面嘅鹹田灣,都幾鬼靚
大熱天時行到攰攰哋又冇乜風,再上呢段樓梯都幾辛苦
沿路行去西灣會經過一個觀景台,呢到寫住唔同月分太陽日出位置.似乎8月中可以見到太陽由兩日島中間升起喎 ,想影靚靚日出相就要夾啱時間來,當然仲要加埋運氣先得
就快到西灣
又要過橋
過完橋之後直行轉左
今目的地係去西灣路(亭),指示牌話直去.帶路嘅朋友提醒話應該轉左去西灣村,後來睇地圖就知兩邊都可以去到西灣嘅,不過行呢邊要上多百幾米去螺地墩實在係無乜謂
轉左行幾步就見到去西灣嘅指示牌
呢到有個直升機坪
到西灣村了
可以喺呢到座大飛走佬喎
繼續沿村路行過咗士多,去到呢個路口轉右
繼續行,跟住係一段慢長嘅斜路,有少少似由赤徑上大浪坳咁
上完段斜路之後嚟到一個十字路口(吹筒坳),繼續直行(左至右)就得.如果先前揀經螺地墩路線就會由前面條路落到嚟(應該會好辛苦).而我嘅正後方就係通去西灣山,繼續麥徑2段.由呢到開始我地又再離開麥徑了
由吹筒坳再行多1公里多啲就到西灣亭,勁多人喺到等梗小巴
等咗一陣覺得唔多對路,莫講話唔知等幾耐先有車來,一架車又一定上唔晒,決定行多6公里出去北潭涌.由呢到開始嘅西灣路都係車路,好好行
見到另一邊嘅西霸
就快到了
終於行到出嚟,跟住落埋段大斜路就可以座巴士走人
總結我覺得上蚺蛇尖唔並唔係朋友口中講到咁恐怖,上尖頂要手腳並用,的確唔算係行山.不過只要唔貪快小心啲行,最差情況都應該只會係擦傷手腳,唔會有跌落懸崖瓜老襯嘅危險.行過一次識路之後,唔需要再咁辛苦搵”山腳”一齊去了.


text:
今日又黐起條筋想影下4×5,拎啲菲林出嚟睇下,原來已經過期好耐了.過期RVP啲色水係會自動downgrade成為RDP嘅:|.好過冇啦,照影
繼續閱讀 →
今日無無聊聊挑起筋想影下pinhole,跟住就拎部機出嚟睇下,發現入面仲有3張唔記得係幾耐之前用淨嘅菲林.一於去銅鑼灣行街兼影相
繼續閱讀 →
今日又拎個 pinhole 出街影相,但係出咗門口先至發現機入面係 iso3200 菲林,結果喺猛烈陽光下全部都炒晒粉.直到開始日落先至影到一張正正常常嘅相
繼續閱讀 →
今朝拎部機去海邊試,初步測試結果滿意,經過水平升高之後大廈無出現變形情況.矯正效果同預期一樣,好開心.不過仲需要一段時間去適應新鏡板,掌握唔同情況之下嘅曝光時間
繼續閱讀 →
話說琴日睇攝影展見到人地部 pinhole 機,今日就挑起條筋想影下.喺銅鑼灣避風塘用自己嘅相機紀錄一張海邊變遷畫面
繼續閱讀 →
今日放假無啦啦黐起條筋想影下pinhole,於是就拎住部機出街影
繼續閱讀 →
整左四格鏡板以來一共影左五張相,但係一張成功嘅都冇.唔想繼續浪費菲林於是換番個單孔板,自信心即時返晒嚟,開心晒.
日落pinhole,都算唔錯啊.只可惜搣衰左
今日去左JCCAC聽一個有關針孔攝影嘅講座,佢就係出名用燒鴨來做 pinhole 攝影藝術家 Martin Cheung.除左燒鴨佢仲係一個整機高手,作品仲係唔同地方展出過.原來大家都係喜歡用自己做出來嘅pinhole相機來影相,雖然冇得同佢比,咁我可以捉住佢用自己部機同佢影番一張都算係黐左佢少少金糠 😛
可惜我應該又係用左d過期野, 唔知係唔係因為咁攪到張相有好多黑色粒粒. 唯有話咁先至夠晒 unique 啦
上次見到過期保麗萊網紋紙十分吸引,於是舊幾水買左盒2009年嘅過期野.估唔到”Blue”藍調出來感覺又唔錯喎,查實只要有人受就算過期野都有價.
今日帶住部pinhole行山, 由東涌起步行上昴平,再行番落大澳.影寶麗來pinhole成本雖然好高,但係我又好鬼like


text:
今次去日本一心諗住睇紅葉,但幾個月前買機票時點都估到今年會咁早落雪同轉冷.唯有日頭睇完樹枝,夜晚去睇燈飾啦.上網搵到東京站附近有個丸の内仲通り好似好出名,去到發現又冇乜嘢咁特別.似乎無論係燈飾,紅葉或者係櫻花,只要揀啱時間,日本除街都係.唔同地方分別只係在於數量多少,隔一段時間睇翻啲相隨時分唔到打邊到.正當我頽晒諗住走人時見到遠處好光好似係有大形燈飾,行到埋去先至知原來係地盤用嚟照明嘅燈😮
分類彙整:行街影相
跟人行昂坪
一直以來都好想試下跟健行之友去行山,可惜佢地每次行嘅路線難度實在係太高.對於我呢個弱雞嚟講,只能得個睇字.今次見佢地攪行大嶼山,走線包括兩段我一直想試嘅路段.再盤算一下自己喺附近都留低過唔少腳毛,體力應該可以應付,於是就水咗一個朋友同我一齊參加.原先打算到大澳之後就離隊,再由東澳古道返去東涌,萬萬估唔到連彌勒山轉向站都未見到就已經比大隊放星了(當中遇上特情況).今次真係到爆,最後唯有同朋友一齊照原定計劃去完成餘下嘅行程.總結今次雖然係好瘀,但係可以跟佢地行咗前面一段都已經唔錯.因為我自已一個人係一定唔會去試至由䃟頭上山,今次有經驗之後可以考慮入秋之後試多一次😌
山徑路線正如領隊簡介時所講,上山嘅路好明顯易跟,只要去啱入口照住條路行就得.不過今日太趕冇影相紀錄路線,只係喺尾段影下風景無聊嘢.
路線:東涌消防局>逸東>東澳古道>䃟頭>彌勒山轉向站>360救援徑>昂坪>東涌道>深屈道>象山>東澳古道>大澳>東澳古道>東涌
全長:31.26 km
時間:10小時03分
Total descent: -1493 m
一大班人九點前已經到東涌消防局集合等出發了,其實對我嚟講要咁早起身座車入嚟真係幾辛苦嘅😪
街坊貓
好多街坊鋪頭都會養小動物(通常係🐱),當中有啲仲會成為小明星,甚至有人慕名而嚟.今日經過呢間鋪頭見到呢位7哥似乎冇乜特別,但係我就比呢張咁人性化嘅警告吸引咗.望落佢又真係好似輸咗馬咁喎😂
替工?
今日行過新填地街,見到有位替工幫手睇鋪😂
維園影花燈
琴晚維園花燈開咗,咁點都要去打個轉望下啦.今年雖然有我最like嘅菠蘿油同叉燒包,但整體嚟講都係冇乜睇頭
呢個幾cute
又有方吉
天氣潮濕適合🍄🍄生長,今日經過銅鑼灣避風塘喺一塊木板上見到吉吉
又見到方吉🍄
今日經過文化中心廣場,又比我見到野生方吉 🍄🍄🍄🍄
其實有一段時間我對菌類好有研究,但只限於手機遊戲😂😂😂
不過如果有興趣了解多啲香港常見菌類,可以去睇下漁護處為咗啲人成日食錯毒菇而出嘅呢個 PDF
忽然行山入赤柱 – part2
馬迷?
過年鋪頭落閘貼番張初幾開市好平常,但係呢張就真係冇見過囉 😮
試機影日落
可能係仲需要一段時間習慣,總係唔多滿意部note 4個相機,操作唔順暢色水又怪怪攪到差不多每張想都要人手執,比較之下以乎一部三年前嘅note相片質素仲要好(當然唔係以像素計)
東龍洲打圈行
燒下菲林
今晚入完貨之後就挖左包過期一年嘅 3000B 嚟影下野,結果質量完全冇問題超正.見 pack 菲林乜事都冇即時又想慳住用,影左一張就走人了
去維園影花燈
今晚維園花燈第一晚開始,放工之後就拎埋住部機去影下相
無聊行屏山
海運睇日落
係 LCX 食完碗方吉麪之後上左天台停車場等睇日落,順手同佢影番張相.拎住佢成日只影幾張,又重又大舊,設計唔就手,枝鏡仲要有幅射!不過我又偏係鍾意玩舊野.


text:
今日係大年初二,阿馳必定會同女朋友一齊返嚟食開年飯,因為食完飯之後佢哋要趕出去同伯伯拜年同睇煙花,所以我就煮咗幾個簡單快手嘅餸.首先就第一時間整定個需時較長嘅餸,就係梅菜炆豬肉,炆落咗之後先至準備其他餸,咁就可以慳番啲時間喇!
材料:
枚頭半肥瘦豬肉
梅菜
蒜茸
調味料:
生抽
老抽
紹酒
鹽
糖
細個果陣時,如果我同阿馳唔聽話,媽咪就會話:「係咪要同你哋 "開年" 呀!」意思即係要 "滕條炆豬肉",今年媽咪雖然唔喺,無咗 "滕條炆豬肉",但係我就自己炮製咗呢個梅菜炆豬肉.
原本應該係用五花腩嘅,但係去到超市肉枱時,拎起咗盒五花腩幾次,最終都係放番低,因為真係過唔到自己個過,眼見肥膏佔三份二,瘦肉佔三份一,心諗:點食得落呀!見放喺隔離有隻叫做枚頭半肥瘦豬肉,肥膏只佔約四份一至五份一,於是就問吓肉枱個阿姐:「啲枚頭半肥瘦豬肉可唔可以用嚟炆 o架?」阿姐話:「可以,用嚟炆冬菇都得 o架!」聽完之後即刻放下心頭大石,於是快快手揀咗兩盒就去買其他嘢.
豬肉買咗返嚟之後,洗乾淨就要汆水,去除過多油脂,之後沖凍水,切件備用;梅菜先用水浸半個鐘,出噉啲鹹味,之後就洗乾淨,切粗粒.燒熱油鑊,爆香蒜茸後,落豬肉炒幾炒,之後贊酒,炒多兩炒就加水,加調味料,中火煮至水滾後就落埋梅菜,然後用最細火慢慢炆,炆到豬肉腍就 OK,如果見汁多的話,可以將火較番大,煮一煮乾啲汁,咁就完成喇.
我同佢哋講,好好慢慢品嚐呀,今次係我破天荒煮肥豬肉你哋食,再無下次 o架喇,而且又好麻煩,用眉毛鉗將啲豬毛逐條慢慢抆出嚟,好似萬寧個廣告咁,個阿媽樁低身慢慢剁魚肉同抆魚骨,所以要好好珍惜!佢哋三個都話好好食,但係就諗都無諗過,居然係位女仕食得最多! 因為佢話佢特別鍾意食梅菜喎!不過就鹹咗啲,但就好送得飯,所以成煲都食得哂,淨係剩番少少梅菜咋!


text:
不得不感動 尋晚同里奧大人探完奶奶之後 里奧大人見到一個心儀而久嘅皮袋 但佢唔捨得買 係都要話 50 % off 先肯買喎 ( 根本無可能 有 5% discount 已經偷笑 ) 呢一刻我覺得里奧大人對我真係好好 因為佢送個 LV 比我時 話買就買 仲叫我多 d 用 用爛再買好過唔用擺喺度 但佢自己呢 幾千就覺得好貴 唔捨得 又唔肯比我送喎 ( 老規矩 佢簽卡先 之後再分期付款還債 記得就還 唔記得就算 )
不過唔緊要啦 就黎到聖誕節 大把平嘢執 到時可能仲有其他選擇呢
行行下里奧大人話好掛住椰汁大王 所以買完椰汁順便食晚飯
里奧大人話有間 up up dup dup 嘅舖頭嘅煎餃巧巧食 所以就去試下 間舖頭喺佐敦某個小巴站隔離 舖頭名好似叫唯真 老喇 點記都記唔到係咩名 但印象中好似叫唯真囉
食咗煎餃子 + 蔥油餅 + 豬扒粗炒 + 肉汁白菜 樣樣都熱計辣辣 脆卜卜 巧正呢 又好味又飽肚價錢又平 埋單只係 $56 咋 笑爆咀
不過唔知係咪熱氣 我食 d 蔥油餅覺得好鹹 但里奧大人話一 d 都唔覺鹹 之後仲慘 食咗小小炸豬扒之後就覺得個 " 吸塵機 " 巧慶 巧熱氣呀
尋晚見落車附近就係平時跑步嘅地方附近 所以索性同里奧大人一齊散步當跑步 因為我唔想上屋企換衫 又上又落嘥時間呀
今朝天氣 very 清涼 巧舒服呢 秋天來臨了
又係好早番到公司附近 不過今朝無咩胃口 所以食花生醬多士 + 熱央 ($13) 就算 lu
邪邪邪 成日話無嘢 do 點知今日功忙啊 得閒呢家嘢真係唔好亂講咯
晏晝同里奧大人去下村興記食豬扒麵餐 唔食就無機會食架喇 因為好似就黎要拆 佢地又好似唔再做 所以我地就作最後衝刺喇 個餐 $25 但就好豐富 食完真係頂到上喉嚨呀


text:
繼續行程 Part 2 ( 30-NOV-2013 SAT Day 1 )
今日目標係去 Platinum 掃貨 所以 2 點 10 分出發坐 BTS 去 Chit Lom 2 點 20 分就到 勁快 ~
由 Phrom Phong 去 Chit Lom 要 28B 其實唔算平 4 個站要 HK$7 同埋次次都要唱散銀先可以買車票呢
由 Chit Lom BTS 站去 Platinum 都要 15 分鐘架 今次唔駛開 GPS 因為里奧大人話佢記得點行 堅呀 一年後仲記得 比我帶路就唔知去咗邊 lu 呵呵 ~
直行
再直行
面向 Central World 再向右直行
經過 Big C 附近嘅一個巴士站
見到 Platinum 喇 woooooooo
勁塞車
2 點 45 分開始行喇 行咗 Zone 3 先 不過無咩嘢買咁 所以即去 Zone 1 同 Zone 2 但好鬼口渴 所以買咗杯檸蜜 個老闆問里奧大人係咪當地人 下 咁佢會唔會以為我又係當地人架 雖然我都幾似阿泰 哈哈 ~
Directory 好清楚 所以我地目標係好清晰嘅 里奧大人陪我行咗 3 層呀 買到有 d 悶 所以之後里奧大人買嘢 又撩起我嘅買嘢意欲 大家一齊買到嘢先開心家嘛
點會唔買 2 件先 ?! 其一真係平 其二質地唔錯 起碼個領夠挺身 咁當然無馬莎咁好啦 始終一分錢一分貨嘛 但喺 H & M 買件裇衫都要 HK$2xx 一年唔夠已經唔要得 已經唔係成日着 真係着咗都唔知有無 10 次 @@
另外買 tee 果間仲有得試添呀 其實好多係唔比試架 所以好感恩可以試 因為 cutting 件件唔同 所以唔試好難買啱 size 咁佢叫里奧大人當眾除衫試呀 仲叫里奧大人 no shy no shy 好搞笑
行到 5 點要去 Food Hall 飲杯嘢 抖一抖再兜多個圈就走喇 ~
里奧大人買咗大杯芬達比我 驚啦 size 勁過麥當勞嘅大杯裝汽水 呢杯唔記得幾錢 只記得里奧大人話比多唔知 10B 定 5B 係大杯裝抵飲喎 不過好在原來 d 冰係佔咗 2/3杯
睇價錢 杯汽水應該係 25B 而 no ice 同 little ice 就加 10B
難得去到水門街 咁我都想食雞飯 唔係因為雞飯出名 而係唔會特登去水門街搵食囉 因為周圍都好鬼多人 ~
6 點半去到 飯店已經坐滿哂人 好感恩之後有人走 所以變咗即刻有位呢 ~
呢度無冷氣架 所以坐嘅時候有 d 焗 之後又無咩嘢 lu ~
好多員工 同埋都好多人叫外賣
密密做
雞湯 - 好勁胡椒味 飲完個身好暖 好舒服呀 可能頭先飲得太多凍嘢
雞 ( 大 ) - 好似 120B 我諗住叫 1 隻架 不過妹妹仔話太多 所以叫我地要大就夠架喇 其實我覺得份量唔係好多 可能我大食 哈
油飯 10B - 原來真係有味飯黎架 又幾好味喎 上次食唔出 可能掛住食汁
Fried Tilapia 70B - 勁大條 又脤卜卜 其實我好驚呢 不過口感似食紅衫魚又幾好味 哈哈 不過隻叉軟 lai lai 好難整 d 肉出黎食囉 好在里奧大人好細心咁整比我食 係報恩嘅時候啦
咁樣影好似勁大條 哈
個汁係酸酸地嘅
可樂 10B
呢個泰國女人都好 nice 架 成日同我笑
坐滿人
食完行去 Big C 超級多人呀 可能之前示威 所以 d 人唔敢出街 但幾日喇 點都要補貨嘛 因為好多人都係一車車咁裝貨 超羨慕呀 最鍾意盤滿砵滿嘅感覺 ~
今次忍手 無買薯片比自己 只係買比家姐 同埋我最想買嘅只係米粉同媽媽麵 所以今次拎得都唔係太辛苦 ~
我一生中最愛 嘩哈哈哈哈哈哈
其實晏晝經過 Big C 條街 但唔見有芒果糯米飯 可能夜晚先擺檔啩 但我勁想食 所以去 Big C 買定先 因為我目標係晚晚食一盒芒果糯米飯嘛 估唔到今晚見到街邊有得賣芒果糯米飯 阿姐仲比嚿芒果比里奧大人試 佢話超級甜 咁就當然買啦 之後阿姐居然拎另一盒芒果比我地 里奧大人話要頭先試咗果盒芒果呀 咁又係喎 試咗好食先買 點會要其他喎 阿姐仲話 same same 一定唔信啦 哈 ~
芒果糯米飯 好似 110B
切好嘅生果真係懶人首選 可惜我只想食芒果糯米飯呢 ^^
經過 Central World 都好寧靜丫
車多
人都一樣多呢
所以都係早 d 番酒店就最好
8 點番到 Phrom Phong 喇
坐 Tuk Tuk 番酒店先 放低嘢就行去 Asia Herb Association 按摩 但估唔到 full 哂喎 所以 book 定聽晚同後晚時間 之後就行去另一間按啦 Emporium 附近都好多按摩店嘛 反正出開黎 ~
最後去咗一間好多人嘅按摩店 指標黎架 因為隔離 2 間係無人 所以即係話又係要等啦 感恩等 15 分鐘 呢間好多日本人黎按摩 所以好靜 有個女人仲帶埋小朋友一齊黎添呀 呢間按得都好舒服 因為我想瞓呀 如果大陸按果 d 我會成日計住時間 因為好鬼痛 ~
我地去 NUCH 按腳 250B ( 60 mins ) 按完對腳鬆哂
按完都 10 點幾 lu 所以無 Tuk Tuk 番酒店 咁就行番酒店啦 都係 8 分鐘 快嘅可以 6 分鐘添呀 ~
番到酒店就影戰利品 今次我要每晚都影戰利品 整整齊齊做個記錄都唔錯呢 ~
我最愛嘅大雪柜
空 nel nel 我屋企嘅雪柜唔會咁孤單 哈哈
我嘅戰利品 @ Platinum
( 5 條裙 + 1 件 one piece + 2 件長袖裇衫 )
2 條大絲巾 ( 580B )
5 件裇衫 ( 1,750B ) + 5 件 tee ( 1,000B )
3 sets ( 300B ) - 買呢間手飾嘅舖頭 係播到 d 音樂超勁大聲 好記得上年入完去之後有 d 頭痛 所以今次我經過嘅時候 就同里奧大人講唔會去睇 點知我都係覺得 100B 一 set 真係好吸引 所以即走入去睇 買咗 3 sets 佢話我講完話唔入去睇之後 唔夠 2 秒我已經入咗去揀緊 哈哈 女人係咁架啦
里奧大人話我得 1 隻手 點帶得咁多 不過我唔理架 照買 呢度買咗 640B
戰利品 @ Big C - 今次好忍手 買咗 882B
MAMA 麵 ( 204B )
米粉 ( 145B )
買比家姐嘅薯片 有 d 係 35B/包 有 d 係 39B/包
買比家姐嘅紫菜 ( 39B/包 )
買比家姐嘅大辣魷魚片 ( 18.5B/包 )
通鼻塞 ( 81B )
搞掂哂就沖涼 原來都 11 點幾喇 食埋芒果糯米飯做宵夜 抖陣就瞓喇 ~
芒果好甜 但糯米飯好硬 @@
呢日行程完畢 ^^


text:
2009年5月15日 星期五
Day 4@ Tokyo 2009
今日第四日喇
聽日就返香港啊
無論去邊度旅行都會唔捨得走
出年我同大少爺正常應該最大機會去澳洲
正常既意思係....大少爺可以一次過放長多幾日既大假
所以應該2011年先會再來東京
是日悠閒去吉祥寺
大少爺想去吉祥寺好耐但次次都無去到
去恩賜公園
公園內有部自動販賣機,有罐頭蛋糕賣啊
我當然唔會試啦
早餐
有食松板牛肉球,外層香脆l,內裡好多肉汁都幾好味
好彩我無行開,大少爺無啦啦同人講買5個
每個大過山竹牛肉,點食到5個,我即時阻止買兩個夠喇
每人一粒剛剛好
之後落新宿
專登去食博多天神既叉燒拉麵
我覺得呢間最好味
唔好睇佢門口唔太多裝修,就算池袋東開新店都係專登整成咁
午餐
我相信佢地有信心好味既湯底留得住客人
事實上係呢
大少爺話難得再落新宿點都要再食呢個抹茶甜品
我地又返去行池袋,當然啦!行極都未行完
就算我每日去經過sunshine city都未行晒
聽日要努力用幾個鐘行勻為止,哼~~~~~~
晚餐上西武百貨揀
揀食日式西餐
哈!!比呢個拼盤吸引左
晚餐
有迷你焗飯,沙律,炸乜乜(食完都唔知係乜),燉牛肉
大少爺食呢個,仲有個白飯跟既呢
餐有湯,沙律同甜品
我鍾意佢地樣樣細細份,但又多選擇
蛋糕好靚啊
如果東京不快樂 鐵塔亦能快樂 巴黎無快樂
亦能用菲林充實我眼光
我願意 從天邊 找我的海角
即使風景不快樂 旅客亦能快樂 機場無快樂
2009年5月14日 星期四
Day 3@ Tokyo 2009
話咁快又第三日喇
今日去必去涉谷,表參道及原宿
一早起身去美登利食壽司
噢!依然無得頂呀
但有個人好大懵,唔記得影2個壽司餐既大合l照唷
噢!好新鮮啊
呢個大少爺必叫既,額外叫會好大件,長過對筷子好多添
跟餐既細條d呢
跟餐有蟹肉蟹膏沙律,好鮮味
美登利晌mark city
你睇下,睇到d乜?我行過見到忍唔住影啊( 唔係我做架)
之後去0101同Loft
呢期興人型魚肉腸
即似零食既魚肉腸呢!有橙色膠包既呢
個電視短片話撇開橙色膠紙會變魚肉腸人啊!好得意啊
之後沿路行落原宿同表參道
我好少擺我買既衫褲鞋上blog
但又好想講
呢間賣日本自家設計既tee,有好多款揀
最重要係一件2645yen ,兩件4200yen夠平啊
好多款,多到花多眼亂,我同大少爺每人買2件
呢2件我既,下面件更鍾意啊
原本仲想買,但我又唔算好鍾意著tee呢
晚餐@pepper lunch
終於試焦糖糕ok好味
夠鐘夾公仔
聽日第四日喇!聽日去一個悠閑d既地方
唔再掛住買野
當然係時候收手呢
2009年5月13日 星期三
Day 2 @ Tokyo 2009
大少爺生日
所以將tea既蛋糕放頂
好奇怪我咁早返酒店?
其實我同大少爺行足一日,加上買完野想放低野繼續行池袋
仲有夾公仔
所以上酒店休息一下先
生日都要食長壽麵,食我都鍾意既烏冬
真係開心得多啦
呢間烏冬真係每次都覺得好好味
自己揀配料我要炸雞,大少爺要炸乜乜
然後去銀座
大少爺好鍾意銀座既呢
生日一定要食生日蛋糕,今次去shisedo
叫甜點套餐,每一款都好好味
有2杯迷
你芭菲,一杯焦糖燉蛋
2件古力蛋糕,一件士多啤梨mousse,一份黑加侖子mousse
呢間既餅店蛋糕好靚啊
之後去玩具博物館,影下玩具
有旋轉木馬啊!無..................想你地會記起我新書封面之嘛
下面隻匙羹係電話繩,咁大隻羹掛晌電話都幾型
再去新宿行街,大少爺生日禮物揀左兩件衫呢
晚餐
見到有鰻魚飯
大少爺話想食
我就食鮪定食呢
唔少得我同大少爺都念念不忘既抹茶甜品店既雪糕啦
呢間啊!
晌小田急既食堂街內抹抹茶甜品店
大少爺,祝你生日快樂,年年都有今日,歲歲都有今朝(呢兩句送埋比自己,咁我咪年年晌佢生日時都有得去旅行囉)
係時候再落街喇!希望夾到多d的公仔擺上黎啦
訂閱: 文章 (Atom)


text:
四月七日
三十一個月至三十二個月閒記
今日阿ti特別精神 冇懶床 因為知道同表叔去迪迪尼做一日VIP嘛!
由於我地誓必攞到VIP掛牌 所以十點鐘就要到迪迪尼...哈哈 咁早餐唯有將就下啦
買左個豬仔飽比阿ti (佢至愛) 佢居然將佢凌遲處死...飽啊飽 你好可憐啊~~~
接完姑媽 去到迪迪尼都十點喇 所以門口都冇影就直接去小鎮大街攞徽章
Yeah!排左一陣 成功攞到三set 阿ti同表叔都可以掛住喇! 唔知係真係有星級款待呢?
喺我地攞vip徽章時 佢地跑左去同Daisy影相 阿ti仲同Daisy玩左一陣tim
同Daisy跳跳舞 轉呀轉 之後就攬攬...
Hehe, Tima就係知道個vip徽章係黃色 所以幫阿ti著粉紅色 襯得唔錯!
仲同Daisy好襯tim呀 ... 大家都有"香雞火柴"腳 哈哈哈哈哈
由好驚公仔到依家好興奮要求合照 阿ti真係大個女喇...
拉埋嘉言再嚟一張先 笑下啦!
樂園嘅每一個角落都唔放過 手拖手 玩完一樣再一樣...
姑媽同姑姐都嚟一張城堡相先
兩個小朋友都嚟一張先...
奇怪 今日冇camera man喺度駐守喎...
今日發生三件奇事 三個迪士尼員工唔同地方 唔同時間 都當tima係外國返嚟嘅
係咁講英文 之後知道tima係香港人 仲話tima似鬼妹仔...都傻嘅 成頭黑髮 最多似竹昇啫 邊會係鬼妹呀!
tiba同tima冇去坐 等姑媽同姑姐陪你啦...
終於見到喇!!!!!
嚟咁多次disney 終於見到princess喇 仲要一次過見四個tim 開心死阿ti
排緊隊嗰陣 已經諗緊同公主們講咩好呀 一落地就衝過去...但企喺公主前面 即刻變到好斯文 動作都慢晒
公主們見到阿ti都好開心 係咁 : oh sweetie呀 baby呀
仲逐個要求同阿ti抱抱 阿ti笑住咁抱佢地 仲有秘密講tim呀...阿女幾時識聽英文架?
佢一邊笑一邊點頭 哇 真係斯文到暈...佢最鐘意係阿belle同阿white
搞笑呀 呢張好似四個公主收工, 禮成咁
好野 大家都可以收工lu
Tima死都過去影返張先 tiba就喺隔籬笑....
臨走嗰陣 阿white攬多次阿ti 仲整左個香吻比阿ti 哇!!!!! 發達喇....
唔該快d抹左佢!!!!! ~_~
可能太早入去喇 所以初初好少人玩 我地好輕易就玩左pooh pooh...
兩個無聊父母 你叉我 我叉你 咁就相處左八年幾喇....
Tiba話我地冇浪漫 但有激情 哇哈哈哈哈!
等show先 出面落雨嘛 呢個3D Show阿ti睇左好多次 到依家都未係好enjoy
但總算唔會話驚唔睇嘅...
星級款待又話有cin姐陪坐木馬嘅? 都冇.... 次次行過都唔見有呀! 搵笨!
冇cin姐陪 等tima陪你啦 嘻嘻 一樣啫
今日真係幾大雨呀 睇下地下就知道
雖然大雨 但我地行得好舒服 好涼爽 總好過大熱天時過嚟玩啦...
行行下 阿ti搵表叔....
手拖手 佢地又去睇golden mickey
睇完golden mickey 嘉言同阿ti玩垃圾金條 (mickey show出嚟個個小朋友都執到一大推噴條...)
本來佢地執左一大堆金條 玩下玩得返一條
玩夠未呀? tima肚餓喇 一於去開餐
好多餐廳都排晒長龍 唯有食返food court喇...
又係最抵食嘅牛扒飯...悶...幾時會有新野出呀?
tiba :悶 你又影?
tima :嘻嘻...
飽飽 佢地去玩space mountain 我地就去搵巴斯光年
之後去埋史迪仔show...
玩左半日 終於知咩係星級款待啦!
玩完小小世界 出嚟見到木偶仔 佢送左個星級邀請咭比我地 好靚架...可以扣埋落徽章繩度 有兩個牌喇!
我地終於唔止得mickey一個牌牌 好野!!!


text:
十一月三十日 天色依然晴朗 心情異常happy
楽しいTokyo -DAY TWO-PUROLAND
好野 我一覺訓到天光 初初仲唔想醒 係公公咯 佢吵醒我 嬲呀!
(回顧一下琴晚先)
琴晚我同公公婆婆訓呀 唔係媽咪嗲地唔理我 而係佢地執唔切野 第一晚好多野要執 所以我十分樂意同公公覺豬 訓覺前婆婆仲幫我白白呢 哈哈 我呢4日都係沖花灑 佢地一個負責捉實我 一個係咁搵花灑淋我 好似幫豬仔沖涼咁 玩到好開心呀 仲笑到咭咭聲!
白白之後我就逐間房巡 佢地三間房門都開晒架!!! 首先去媽咪度 見佢係咁執野 好似好多搞作咁 好悶呀
於是我走左去yee ee嗰邊 哎呀 佢都係執緊野今晚都唔...點解d大人去到酒店咁悶架 個個都執野
我返轉頭 特登踢門等媽咪望下我 踢!!! 哈哈 媽咪過嚟喇 佢輕摸我臉仔 同我講 : titi 呢度唔係屋企呀 你未嚟過架喎 驚唔驚呀? 我搖搖頭 車 媽咪你都傻架 見我咁開心 仲擔心我嚟到呢度會覺得陌生 會不安 好想同你講一d都冇呀!!!
媽咪笑一笑摸摸我個頭仔就行開左 唉 我諗媽咪今晚都係唔得閒架喇 都係mark住聰少玩穩陣 哈哈 我去左yee ee房度玩 好開心 聰少係咁轉我 係咁抱我飛 仲騎牛牛tim
噢 講到一覺訓到天光就扯開話題tim sorry呀下 繼續day two先 ...
一覺訓到天光 婆婆幫我換好衫 就落去酒店食早餐buffet 嗰度有好多野食呀 但我淨係食得奶奶咋
媽咪喺冇咩胃口情況下都攞左兩盤野返嚟 好野!!!
見佢地食得咁開心 我都強烈要求食日本飯飯 好心嘅yee ee幫我攞左少少白米飯 我愛你呀 yee ee!!! 我急不及待食一小啖 哇 好好味呀 d飯圓圓地 軟林林 同屋企食嗰d好唔同呀 於是我係咁食 係咁食 食左半碗飯 飽到ti媽唔認得呀...
飽飽之後鴨仔就上晒車準備出發咯 臨走前媽咪仲去影相 激死人喇....
媽咪喺車度講 : 真係冇諗過去日本會跟團 但好彩今次唔係自遊行 一日都好累啦 依家快d哄個女訓 車程一個鐘去多摩puroland 佢訓醒就到 可以影到相 可以睇野同玩.......如果下次得我地兩公婆帶titi 就唔去旅行 頂唔順呀 大佬.........媽咪好似喃嚰咁 係咁同嗲地講野 而我就成功比佢嚰到覺豬左...
話時話 我有樣野好叻架 就係聽煞車泊車聲 一聽到呢d聲就自己起身架喇 一覺醒嚟 d團友讚我對眼仔好似龍眼波子咁大咁圓 媽咪例牌雞啄唔斷 ...今次40人 有四個bb小朋友 我一個都冇接觸過 而以媽咪咁鐘意講野嘅人 都冇咩接觸其他團友 傾嚟傾去得個大緊肚嘅媽媽 全程d人都各自各咁...真係唔似跟團呀....
喺小泉生帶領下 我地去到Puroland 即係香港人所講嘅Hello kitty land喇 喺我印象中 媽咪係好憎kitty架 佢嘅最愛係minnie呀 但媽咪話驚我大個會鐘意kitty 所以都幫我整個kitty造型去玩 等我大個睇返d相會好開心喎
嗲地接過pass 車 都唔靚嘅 好似大陸主題樂園嘅入場券 小泉生仲比左d cash coupon我地 可以用嚟開餐 亦都可以用嚟買野 對返錶 我地有三個鐘喺度玩 都好夠時間丫
入場之後 我地身處三樓 係最多人物供拍照嘅地方 媽咪搵左好耐都唔見kitty呀 xo呀嗰d最hit嘅人物 等嚟等去都係得d二打六公仔 最出名都係jimmy同jenny 而kiromi都係最後先有 仲要一出嚟就排好長隊等呀 可能今日星期日多人卦 唔緊要啦 我地落到最低嗰層玩過先
一落去到 第一時間見到嘅就係洗手間 d人講得啱呀 puroland嘅洗手間真係好靚架 好似置身格林童話世界裡面 度度都有魔法 度度都有彩光咁....洗手間轉右轉左都係以食做主題嘅房間 有朱古力房間 糖果房間 冰淇淋房間 麵飽房間等等
離開咁靚嘅特色房間 媽咪抱住我睇日本小朋友做show d音樂好好聽 之後仲睇巡遊呢 我表現得好陶醉 好開心 拍晒手咁 見到我咁開心 媽咪好滿足咁錫左我好多啖 媽咪...你好錫titi呀 謝謝!!
公公見我同媽咪咁溫馨 就唔抵得抱走我 同我去扭波波 哇 一排扭旦機 我指住其中一部旦機 公公扭出嚟每隻扭旦都係kitty頭嚟架 我抽左橙色同紫色之後 就比媽咪喝止 話公公扭咁多...我拍拍公公 唞大氣 算啦 titi唔要喇 唔洗抽 個個見我咁做 都笑到趴晒喺度 指住我話我老積呢
揸住個扭旦 媽咪沿路幫我影相 去影kitty house呀 kitty house出面架大kitty車呀...一路上我得到好多日本少女嘅注視 個個都指住我話我kitty生 又唔知咩咩生咁 又話我咩"夏威夷"...唔明呀!!! 我淨係想日本少男bb注視我 而唔係日本少女呀...
媽咪同我地排kitty house 35分鐘先可以入去 入去之前媽咪同我去press kitty嘅門鐘
入到去 哇 真係好靚呀 連媽咪唔鐘意kitty都癲晒 成個低b婆咁 張張凳都話靚 kitty個洗手間又靚 張床又話靚 唉 我都係落地自己參觀好喇.....我去到邊嗲地就影到邊 而媽咪呀 yee ee 婆婆都側邊發晒癲...kitty小姐 你就好啦 間屋咁靚 我都想有間pink room呀 唔知媽咪幾時幫我diy呢?
媽咪點都要同我影呢張櫈 但又趕住去左排全家福 唯有轉頭先補一張啦
到我地喇 行到去kitty house嘅尾尾 kitty小姐喺度等我地呢 難得有人揸機 一張全家福丫 阿lee架多~~~
拿 我都話媽咪會同我補拍架啦 佢份人要做嗰d一定做到 唔知第日我似唔似佢呢d性格呢?
跟住媽咪又逼嗲地同我影 唉 算啦 人地唔想影就咪搞人啦 你自己同yee ee影餐飽啦
媽咪又嚟啦 又叫日本先生幫我地整張全家福 人地日本先生唔識搞你部相機 搞到人地鬼咁唔好意思
呢個kitty信箱可以比你寄封全kitty嘅信返屋企 由信紙 信封 stamp 到 chop都係kitty 型到爆炸呀!!! 蚊ee 呢個moment 媽咪諗起...唔記得你地扯呀!!!!
一路行 公公一路同我玩 搞左好耐先上到去玩最出名嘅boat ride 我地唔可以六個人一加 boat呀 分左兩架boat 裡面d公仔好靚呀 媽咪見到xo媽媽打xo最開心 仲係咁話xo媽媽好肥 嘻嘻 媽媽 你都係爭十磅未減 唔好話人地啦...
玩完boatride 仲有時間 媽咪突然brainstorm到d咩咁 抱住我直衝上樓梯 嗲地都跟住衝上去 哦 原來想幫我整素描
嗲地一直都想喺黃金海岸檔幫我整張素描架 依家喺度素仲有意思 仲特別啦....嗰度有三個畫家 肥姐姐一見到我就好nice叫我坐低...於是titi嘅第一張素描....唔洗十分鐘 得左!
有冇見肥姐姐張咭片呀 都有佢自己嘅自畫像架 媽咪最欣賞佢畫埋我嗰日戴嘅kitty髮夾!
哎呀哎呀 唔記得交代嗰日嘅lunch tim 我地用晒d coupon去滿足媽咪同yee ee嘅慾望 佢地買晒d貴夾唔好味嘅野食呀 一味貪人地d盒呀 杯呀 ...佢地一邊笑住睇d盒 一邊皺晒眉話好難食 兩姐妹都低b架!!!
為左滿足佢地影相嘅慾望 夾硬擺份兒童餐喺我前面 點食呀? 都唔啱我 我唔食呀 拎走呀!!!!!!
最後十分鐘 媽咪醒起兒童game city 即刻衝落去睇下 原來同一般game zone一樣 只不過呢度d搖搖馬係kitty嚟嘅 所以媽咪冇比我試玩 淨係影d相就算咯....
Puroland係一個唔算大嘅室內主題樂園 裡面有陪住大家成長嘅 sanrio公仔 青蛙仔 大口仔 kitty ...
媽咪嗰日見返小學鐘意嘅eddie & emmy 開心到差d想流眼淚 真架 見返曾經好鐘意 但被遺忘左嘅野....嗰種感覺 媽咪話好震撼...
再見喇 puroland 現階段嘅我淨係識你地嘅 "貓貓" (kitty) 每次見到佢 我都情不自禁指住大叫 "貓貓"!!!


text:
嘉欣BB返香港喇!現年32歲嘅鍾嘉欣去年底同無綫集團前主席梁乃鵬嘅脊醫姪仔Jeremy秘密結婚,今年8月仲喺加拿大幫老公誕下B女Kelly.生完BB之後,嘉欣一直喺加拿大專心相夫教女,忙住湊女嘅嘉欣冇咩時間玩微博,對上一次更新微博已經係8月27日.而今日,嘉欣終於再更新微博,但佢都係冇上載自己同Kelly嘅近照,只係得啲B女嘅禮物相.雖然冇佢哋兩母女嘅相睇,但大家唔使失望,睇埋嘉欣BB嘅留言先啦! ...
嘉欣BB返香港喇!現年32歲嘅鍾嘉欣去年底同無綫集團前主席梁乃鵬嘅脊醫姪仔Jeremy秘密結婚,今年8月仲喺加拿大幫老公誕下B女Kelly.生完BB之後,嘉欣一直喺加拿大專心相夫教女,忙住湊女嘅嘉欣冇咩時間玩微博,對上一次更新微博已經係8月27日.而今日,嘉欣終於再更新微博,但佢都係冇上載自己同Kelly嘅近照,只係得啲B女嘅禮物相.雖然冇佢哋兩母女嘅相睇,但大家唔使失望,睇埋嘉欣BB嘅留言先 ...
現年32歲嘅鍾嘉欣去年底同無綫集團前主席梁乃鵬嘅脊醫姪仔Jeremy秘密結婚,今年8月仲喺加拿大幫老公誕下B女Kelly.
生完BB之後,嘉欣一直喺加拿大專心相夫教女,忙住湊女嘅嘉欣冇咩時間玩微博,對上一次更新微博已經係8月27日.而今日,嘉欣終於再更新微博,但佢都係冇上載自己同Kelly嘅近照,只係得啲B女嘅禮物相.
雖然冇佢哋兩母女嘅相睇,但大家唔使失望,睇埋嘉欣BB嘅留言先佢話:「謝謝你們對我一直以來的支持和愛護我的女兒.我今年年尾會回香港,到時見!期待!!!」嘩!嘉欣年尾就會返香港喇,唔知佢會唔會帶埋囡囡返嚟見大家呢?


text:
01 1月, 2010
New Look
新一年嚟啦車媽媽即刻幫我轉新Look唉食蜜瓜都要整古我搞到我成隻長頸鹿甘不過佢哋都帶左我落街街玩,一落到去就見到一隻松鼠狗同我一樣9歲大不過車媽媽話我後生過佢好多超開心"識貨"嘻嘻
31 12月, 2009
發功
嘩車媽媽發功呀,哈玩到冇嘢玩車媽媽玩我個頭喎,起勢甘"卒"好似好好玩甘又唔知我唔Like真係講佢唔明,話佢唔好意思吹脹
30 12月, 2009
嘈住晒
昨日冇乜太陽凍凍哋都係睡一睡好過做元帥不過隔離屋 D人好鬼嘈搞到我成日Wow Wow Wow跟住車媽媽就會鬧我叫我唔好太嘈(驚人投訴嘛)須然我係攞正牌住喺到但都要自律架嘛 ,學帆哥話是齋人人為我 ,我為人人呀嘛*
29 12月, 2009
羅家早餐
今日車爸爸放假但係又是車媽媽的假期所以車爸爸要負責煮早餐,曄一起身有火腿旦治,火腿腸通粉正呀聽聞今晚嗰餐都係車爸爸煮個廚房有難咯*
28 12月, 2009
醜死怪
前日落街街時原來車爸爸將我柯"殊殊"個醜怪樣影低左喎真係醜死怪咯*好彩我嘅重要部位冇比佢影倒啫唔係都唔知點見人,車爸爸你好嘢睇下我幾時報仇整古返你就知味道嘿.
訂閱: 文章 (Atom)


text:
今日好naughty,冇去到oral practice,係ar,講真,好鬼有自信,諗住實冇阻滯ga,dim知...........
係咁ge,事關過份有自信ge我竟然夠膽死係考oral之前仲打緊winning,冇ar,今朝睇見lakers輸成條街,真係火都黎埋,咪打番幾鋪發洩下law,dim知打到冇停手,搞到late左去,諗住落左巴士之後完全唔識行,惟有亂撞,so好驚late左,巧彩ar司機叔叔都好幫得手,只係問下路佢就講到超detail,真係傻ge聽左都識去,so講左好耐,ar叔叔愈講愈high,講到好似唔想開車咁,我惟有話"明晒la,得ga la,唔該晒"先至打發到佢走ja~
都係衰自己late左少少,搞到等到成6dim幾先考,估唔到就因為咁而有d野,當嗌到我去個陣,見到排我前面個girl ge back都已經feel到佢好靚,數下人數就數佢同我一group discussion,搞掂左個role play,group discussion la,埋位見到佢坐我對面,一望之下,即該觸晒電,連nose blood都流唔出ar,實在係超靚,係個一刻黎講,我基本上已經暈左,對住佢discuss完全冇interrupt到佢,俾佢好active咁performs,其餘個2個candidate都算慘la,得我2個係度係咁講,我地(我同個girl)問佢地都啞晒,求其講左幾句,於是就好似係我地2個ge personal show咁,wa,佢d英文勁到冇得頂ar,我惟有去盡同佢死過,結果係平分秋色,但係我一次又一次咁望住佢,已經中左邪la,一齊走ge時候諗住識佢,dim g我剩係同佢講左句"d detail都講到冇咩好講la,惟有係度吹水",佢個把悅耳無比ge voice好攝人心靈咁我微笑左一聲,就走左去,快到我都追唔到佢,我當堂想喊出黎,個種sudden ge空虛真係好難頂,惟有希望有幾會見番哩位靚到絕ge小姐la,到時我一定唔會俾佢再走ga laT^T~~~~~


text:
好想實踐做下紙蕾絲,昨晚都同佢搏鬥咗成晚,一路做,Bibi一路話好amazing,但上色果度出咗事,描邊又唔夠幼細,過唔到自己果關,終於都係要扯白旗.或者大家都仲未係好熟絡,尤其係d工具,我後尾仲督穿咗張紙兩次添!仲有一樣弊病,就係原來淡色既紙係托唔起張紙蕾絲架,我原本買果張淡綠色既雲彩紙又用唔著啦,真係令人沮喪.
等我地再培養一下感情先啦,我唔會咁易放棄既,一定做得到既,問題只係我呢個大懶蟲,成日想出術,睇下有冇橋易做d唧.好!愚人節果日,我預計有一個姨甥孫仔會出世,禮物我已經買咗啦,或者到時可以練得成功,整到張蕾絲卡俾佢都未定.希望佢唔好早產啦!
俾多d時間我啦,我諗我會諗得通既.
剛剛買到glue paint係手,成日都想真係認認真真咁玩下.有日本朋友三月十號生日呀,諗住用黎做蛋糕寄去俾佢既,又碰啱呢輪天氣麻麻,做咗都趕唔切乾啦, 事關最遲星期一都要寄啦.
唯有拎粒麵包仔出黎,做電話繩送俾美奈小姐,希望佢會喜歡啦.
都想做過一批麵包仔用黎做電話繩架,但油咗顏色之後,等到地老天荒都唔乾.呢只係已經做咗好耐既貨色,先會咁乾爽咋.又因為我之前做既野偏細,所以唔適合用黎做呢d "叮鈴dun lung" 野,要玩就要從新做過一批,暫時都冇乜動力.


text:
08:00 ~ 08:10 | 濃飛バス | 上高地 → 大正池
11:00 ~ 11:25 | 濃飛バス | 上高地 → 平湯温泉
12:30 ~ 13:26 | 濃飛バス | 平湯温泉 → 高山濃飛バスセンター
14:39 ~ 17:02 | L特急(ワイドビュー)ひだ14号 | 高山 → 名古屋
(交通收費及詳細資料請往交通篇)
酒店:ホテルサンルートプラザ名古屋
我哋兩個鐘剛好完成行程,而家河童橋上又擠滿一團團嘅遊客了,我同大笨蛋過橋返酒店攞返行李後就出巴士駅同靚太會合坐車返落去平湯溫泉,本來有十分鐘轉車時候,由於唔想太急,又想行一吓手信店,所以我哋搭一個鐘後開出嘅巴士.
手信店外有間土產店,行出溫泉街有一兩間小手信店,可能時間尚早,成條街都好靜.
行吓,買吓,坐吓,抖吓!又夠鐘上車啦!
返到上高地兩點鐘,先去JR票務處改乘車班次,之前畫咗指定席四點車返名古屋,而家早咗完成行程,所以可以改三點離開高山返名古屋.票務員提醒只可以更改一次,我話無問題,因為我哩個已經係套票最後一程車啦!換言之哩個旅程大致上亦已經完成啦!
本來諗住食埋晏就先上車,但又睇嚟睇去都好似無咩啱食嘅餐廳,所以最後決定買便當上火車食.
由於我哋行李已經喺前一日托高山嘅酒店寄去名古屋嘅酒店,所以哩程無大件行李跟身,小小行李可以放喺頭頂嘅行李架,見到有一家四口嘅香港朋友拉住四個大喼,上咗車搵地方擺行李真頭痛.
上咗車食咗個便當瞓一陣就返到名古屋嘞!落車喺月台又見到一家四口要抬四件行李落樓梯,家庭成員係爸,媽加個小朋友.媽媽照顧兩個小朋友落咗樓梯,爸爸一個人來回咁抬四件行李,我嗰刻覺得我比80蚊寄行李真係物超所值呀!
出咗車駅襯百貨公司未收工,先去買個喼先,因為B女媽咪今次帶嚟嘅細喼已經用咗超過十年,係時候要換一換啊!買完喼就去百貨公司下嘅超市買今晚嘅晚餐,七點幾大包,小包就返酒店,辦理好入住手續後同兩位靚太上房,安頓好佢哋之後,我同大笨蛋再返去車駅旁嘅無印同店舖行,繼而再進攻藥房,雖然重有聽日可以入貨,但有兩位靚太同行始終買嘢唔會太方便.
因為知道千里馬藥房價錢比較平,雖然貨品唔夠多但都一心去入貨,不過當日好多好多操普通話嘅人,唔知台灣定大陸團,佢哋喺到瘋狂掃貨,好彩我哋比佢哋早少少排隊比錢,佢哋每日都係買六,七籃嘢!有啲重唔使拆箱,成箱嚟呀!好恐怖呀!此地不宜久留,都係快快離開.
最後我哋行埋酒店附近嘅藥房同便利店,九點幾就返酒店沖涼開餐.
唔使點解今次無咩嘢買到但個喼都已經超晒重啦!所以都無咩心機再買嘢.


text:
龍BB已經不知不覺出左世第21 Days,頭一星期都覺得龍BB幾易湊,但係而家我已經投晒降!
食奶:
頭一星期好定時,佢每隔3個鐘就會食一次奶,每餐大概2-3安,埋身餵完奶就會訓! 但由Day 15開始,佢開始有D不定時,有時會訓2個鐘就要食奶,有時就一餐餵完4安奶都未夠重要再食!而家重誇張,可以訓4-5個鐘先要食奶,一食就攪3個鐘(當中有需要換2-3次便便,分開停幾次食奶),唉...好苦腦,龍BB真係好大食,佢個嘴真係無時無刻想搵野食,連奶咀都呃吾到佢!真係吾知佢想點!
便便/尿尿:
同上,由於食得多,又不停時食,食得又急既關係,佢D便便真係多到爆,每餐又鍾意食下停下,攪3個鐘都不突止,重要一食就已經Feel到佢有便便喇!當佢一食完就幫佢換片片啦,點之佢又要食,好啦,再食,又有便便,就係咁一餐可以換幾次片, 攪到人都傻!其實之前已經知道人奶係會有輕瀉作用,但其實龍BB係咪肚痾呢?定係初生BB真係咁會直腸直肚得咁緊要呢?其實我係咪吾應該比佢食咁密/多呢?但佢每次都哭都聲沙又吾忍心!
嘔奶/吐奶/打Egg:
每當龍BB飲完奶就會同佢掃風,但發覺就算同佢掃完,坐一陣後放低佢訓,佢都會吐奶(口經常含奶) or 打Egg, 攪到我真係吾敢放低佢,所以真係好怕餵奶既時候,一餐玩3個鐘,其實第一餐剛完成,第2餐都已經要開始喇....help!!
訓覺:
龍BB好無安全感,吾訓不突止,有時佢明明好眼訓都重要眼仔裝下裝下,好似想睇下有無人走開咁!就算訓著佢個身都會經常陣一陣,有時重會好似發惡夢哭甦,跟住又訓返!一聽到聲佢又會嚇一嚇(好細聲都會),見到佢訓得吾好就等於我都訓得吾好,有時都幾擔心!
Day 18既龍BB
30/10/2012(40W5D)
朝早7點幾訓訓下開始Feel到個肚有D痛,不過係好輕微,因為平時間中都會Feel到有D不規律既痛,所以無理佢照訓!但當訓到9點幾就痛甦左,自己就好自覺咁睇時間計時,發覺真係大概20分鐘就會痛一次,但都算輕微忍到既痛!
由於輕微加上無紅無穿水,所以一心念住等下先,因為驚去到醫院食炸糊比人趕返出來!跟住我就打比返緊工既老公叫佢要有心理準備我隨時入院!
直到下午3點幾開始Feel到痛密左,由20分鐘去到10分鐘一次,但都忍到!不過為隱陣起見都係決定沖定涼,等5點坐的士去醫院,老公收6點可以直接放工過黎,醫院探病時間6-8,咁老公又可以陪我耐D!
5點幾到醫院,姑娘叫我留院一日,點之當我去厠所換衫時終於見紅喇,個刻心情好興奮,因為知道自己吾係食炸糊,好快可以見龍BB了!
換好衫駁心跳機,姑娘話陣痛吾算勁,聽左半個鐘,就跟姑娘行上去病房訓床等喇!當時老公已經到左,重同佢有講有笑念食咩好!
8點探病時間完,老公要走真係好吾捨得!直到夜晚10點幾開始Feel到陣痛又密左勁左,5-10分鐘一次,每次大約痛1-2分鐘係有D忍吾到個隻,會突然痛到彎晒腰,發出忍痛聲,捉住床邊條鐵,我同姑娘講,佢幫我Check下幾度,點之一度都無,唯有繼續痛住等!間中姑娘都會過黎同我駁心跳機&Check下開左幾度,但到第二日都一直未有度數!就係咁係越來越痛既情況下等到第二日!
31/10/2012(40W6D)
一直5-10分鐘痛一次,每次Keep住痛1-2分鐘,到醫生中午Check都係未開度數,眼見身邊床位個D媽媽車輪轉咁換人,自己都不禁痛到流眼淚,係咁問醫生可吾可以催生,醫生又話未到41W通常都會等自己開度數,唉,就係咁一直又密又痛既情況下咁等,直到夜晚6點幾老公黎到,我當時真係痛到講吾到食吾到野,一痛就捉住老公隻手,樣都變埋!
當時聽到隔離床個媽媽同醫生既對話,佢遲我一日入黎,痛左一日都有得開刀,於是我就問老公不如問下醫生又吾比催生咁可吾可以開刀呢?!因為真係好痛好密,痛左好耐又一度都無,點等10度呀!
輪到醫生同我檢查,我膽粗粗問佢可否開刀,醫生話原來隔離個媽媽第一胎開過刀所以第二胎可以幫佢開刀喎,唉,我灰晒!
直到夜晚10點幾我依然一度都無,姑娘叫我行走廊,我真係只好用意志去行,一路行一路用手機計時,又痛密左喇,每2-3分鐘一次,每次痛2分鐘,我打比老公,二佬求救(因為二嫂個妹係醫院做,睇下有無咩可以幫手),我D FD就不停同我whatsapp,佢地好擔心我,好奇怪痛咁多日一度都無但又吾可以催生,幫穿水等等問題......
直到零晨12點幾,我同姑娘講頂吾順,佢幫我駁機都係一度都無,但發覺龍BB有D吾夠氧氣,所以我要插鼻輸氧氣比龍BB,到零晨1點,醫生終於將我送去待產室,好開心可以叫老公陪同聞笑氣喇!第一時間Call老公!
一落到待產室(獨立一間房),醫生幫我穿水,因一直痛到去吾到厠所,所以醫生幫我插喉放尿,而穿水只Feel到暖水流出,係無扑一聲!跟住吸笑氣打止痛針再痛住等(完全吾Work),零晨2點,老公入左黎,我同姑娘要求用無痛分勉,姑娘話要等,吾知要等幾耐!我當時開姑Feel到勁急屎,係急到要用力痾個隻,姑娘叫我忍,嘩,個刻真係又要忍屎又要忍痛,真係好慘痛!另外當時唯一希望就係勁吸笑氣,雖然知無咩用,我一隻手捉住老公隻手,一捉佢就比笑氣我聞,當時覺得識左佢咁耐,個刻真係無比既合拍 haaaa!
1/11/2012(41W)
朝早6點幾醫生再Check都只係開左3度,佢幫我打催生針,同時麻醉師到埋可以用無痛分勉喇,佢同我講解負作用之類,我當時咩都聽吾入耳,心念快D啦!老公當時要暫避一下,個刻有個女人禁住我要我側身彎腰,跟住醫生同我講"我而家打喇"但我個時陣痛又黎,所以我叫佢等等,一痛完就話得喇,跟住醫生就在我背隻度打左幾針,我估大約20分鐘打完,打完真係好快吾痛,得返急屎既感覺!
老公入返黎,係無痛情況下再等到中午12點醫生Check都只係開多2度,即前後得5度,醫生話Check到子宮同龍BB頭仔有D腫加上時間太耐,要緊急開刀,1點幾推我入手術室半身麻醉,老公吾比入,我當時好緊張,全身陣晒,左右手被綑綁,麻醉師好好,佢主動比英文歌我聽等我Relax下,我一路心呼吸,Feel到個肚比人推緊!
1點幾生左龍BB喇,醫生比我聽龍BB哭聲,我真係感動到流淚,醫生幫佢檢查清潔後抱過黎比我睇&錫左一啖,我即時哭到D眼淚"爸爸"聲咁流!
由於龍BB出世肺部有少少問題,所以要訓箱一日!
2/11/2012
龍BB可以吾洗訓箱喇!可以抱埋身,就係咁亦都開始左我奶媽生涯喇!4號出院重趕得切我5號生日一齊慶祝,老公,奶奶都已為我訂好蛋糕了!姑娘同我約埋7號上門做家防拆線!服務幾好!
***值得一讚醫院D產房姑娘,雖然佢地好後生,但佢地都好專業好Nice,問咩答咩,重好識得去關心我支持我!反而D後生男/女醫生就好似無姑娘咁專業,伸手入去Check會陰開幾度時,佢地竟然吾肯定,要由姑娘再伸手入去Check多次!最慘係個男醫生吉手吊針時,竟然吉錯位要重吉,玩咩!***
***由於之前聽晒醫院講座,所以有張証書!依張就係龍BB出世後第一張証書喇,係我抱住佢影!***
龍BB 2012年11月1日出左世喇,重3.33公斤!由我10月30日至11月1日陣痛左幾日再經歷埋用無痛分勉最後都係要開刀生龍BB,依個經歷真係令我畢生難忘!
而家真係好忙,由11月4日出院到第二日就要返醫院檢查黃疸(合格170),第三日又去健康院磅重驗黃疸(比醫院高左少少,但都合格190),第四日又返去健康院見醫生同龍BB做詳細身體檢查!龍BB一切健康正常,放心晒!
由於而家我重好努力去適應湊龍BB&做奶媽,所以要遲下先再同大家分享生仔過程,比住龍BB近照大家睇住先啦!


text:
January 23, 2016, Saturday
昨晚瞓得好好, 不過的咳都仲未好. 天氣又凍, 條氣管唔係好頂得著呀! 已經用條大頸巾包著條頸架啦.
我地八點幾就checkout, 個大堂無咩人. 雖然無咩人, 但竟然見到有的人帶埋的小朋友一齊嚟, 哈哈, 唔係咁早晨吖麻.
型爸的朋友開車嚟接我地飲茶
的點心都唔錯呀! 樣樣都幾好味.
飲完茶, 型爸嘅朋友提議去睇樓, 哈, 又好, 都係湊吓興, 睇吓佛山的樓盤係點.
呢的單位大部份都係三十幾平方(即三百幾尺), 幾款都係studio型式, 好細呀! 唔似平時嘅樓款, 只有一款係兩房單位. 可能呢的又係比的年青人易的上車. 型爸嘅朋友想買嚟投資, 問我有無興趣... 哈哈, 唔好講笑啦.
睇咗個幾鐘, 又話去食飯啦.
今次食燒雞
呢間高佬燒雞, 係一間好大嘅排檔, 不過都好乾淨企理
一樣有海鮮
有蛇食
呢道的價錢平好多, 今日我唔想食咁補啦, 四個人清清地得啦
呢隻燒雞, 只不過係RMB50
型爸切咗隻雞髀比我, 又幾好味喎.
嘩! 碟蒜蓉蒸勝瓜, 使唔使咁大碟呀!
我要嘅煎釀豆腐, 的豆腐好滑
蒸蔥蒸邊魚, 又係好滑呀!
四個人, 好努力都食唔哂, 條魚最後先嚟, 仍雖繼續努力食呀!
食完我地要走啦, 今次上嚟兩日都係不停咁食呀!
型爸朋友的太太好客氣, 送了兩底糕加一箱櫅橙比我地, 真係多謝哂!
我初時以為只係年糕同紅豆糕, 點知原來係馬蹄椰汁糕同紅豆椰汁糕, 一層一層, 唔使煎, 就咁切出嚟已經好好味. 即刻要型爸whatsapp比佢朋友讚賞一下.
我地星期五上嚟, 星期六走, 咁星期日就可以去行山啦. 加上天氣咁凍, 好想快的返屋企呀!
返到屋企, Cindy都整咗美味晚餐
椒鹽小黃魚
蒜頭豆豉辣椒蒸排骨, 哈哈, 佢用咗的雞髀菇墊底, 都ok喎.
清炒椰菜
雪耳薏米螺頭湯
共實我家嘅幾餸一湯都唔錯吖.


text:
今日講下同樓無關的野,主要係因為諗起我公司一堆的天真嬌,忍唔住要講下.
我公司的鬼佬大部份都係其實有紅褲子出身,大家做sales一路做上去,理應對於公司點样做野比較清楚.而當中有兩個鬼佬係咁多年的因緣際會下越升越高,某程度上都係好事,因為始終都係自己識落好耐,點都唔會話搵野黎搞鳩其他人果D.
不過由於近排公司有D變動,我做的野越黎越多(呢個亦係點解我出Blog少左咁撚多的主要原因),相比起以前,呢家做的野更煩瑣,更煩複.
係過程中,我睇到好多問題,一方面就係鬼佬果邊成日接完D野就隊過黎,完全又唔跟,又唔Keep個tracker,基本上佢地同outsource比我地無乜分別,但佢地明明係企係前面同人地deal,但又唔會理成個project點做,中間如果用唔同的野會唔會令到成件事好複雜,搞到呢家成日落黎就閪撚晒,一個project我地要做聯絡十幾班人,反過來如果我做的話可能搵3-5班stakeholders就搞掂晒,同佢地講又唔撚明,吹鳩漲.
咁都算,今日解釋番比其中最大粒個鬼聽話呢家做到仆街,當然佢又係唔知operation點做果D,成日就叫鳩我同邊個傾同邊個傾,又話搵呢個幫手又話搵果個幫手,好似講撚到係我on99食賓周咁撚样,真係唔知好嬲定好笑.當然大家唔知我公司情況(同個鬼佬唔知我地中國點做野一样),實際上所有野到最後只會落番落我個頭度,佢講搵邊個搵邊個果D只係要我晒時間重覆件事唔知幾多次,然後D人就會轉轉轉咁又係比番我,當然其實我都係有能力去射比人做果D人,之但係如果連我都射比人就真係無人做,遲早爆穫出事,到最後就又到人地搵番我閪過,局住我搞,堅閪.
所以係呢D時間我覺得呢班鬼真係好天真,係佢地腦入面總係覺得我地有無限的資源,有咩就搵阿邊個邊個搞掂.實際上,你地只係識吹下水,指完D人一輪東一輪西然後又覺得自己做左好多,班大鬼又覺得你做到野,我真係心諗你地一個二個真係痴痴呆呆坐埋一枱.
在我而言,我好想話比佢地聽佢地呢家做的野叫做counter-productive.我對我地團隊做野時好清晰,我盡量少開會,比個大晝佢地,再比條deadline佢,做完比我,我定時再update番成件事的progress,見佢地行冤枉路就拉番轉頭,多野做的原因其實係好撚簡單,就係佢地做埋D硬膠野.你得閒搵下呢個搵下果個,一样野做幾次,咁你多多時間都做唔完.多野做要搵個直接又快狠準的方法,有時間先再review,有時越多人就越煩,一件事講五六七次,剩係update比其他人都講你半日,個鬼佬仲話加多幾個其他function的人入黎幫手(唔係專做,係兼做),咁即係我又要由頭brief佢地,咪鳩玩我.
簡單D講,我做野係中意minimize個communication layers,又要minimize個stakeholders,反而咁样會黎得仲快,但呢D野D鬼佬睇唔到,有時搵完佢地真係自己捉蟲.其實直接D,我真係想講話叫佢地鬼佬果邊咪撚再跟,搞撚到亂閪晒,有咩直接搵我好過,起碼我唔駛幫佢地執手尾,成班天真嬌,唉.
請去like我的facebook: http://www.facebook.com/pages/80%E5%90%8E%E6%B1%82%E7%94%9F%E9%9A%8A%E9%95%B7/344567395626431
隊長增值服務
Wednesday, March 13, 2013
天真嬌
今日講下同樓無關的野,主要係因為諗起我公司一堆的天真嬌,忍唔住要講下.


text:
雖然 Connie工作上不時要性感上陣,不過佢仍然堅持 3點不露,仲話唔驚將來嘅男友會接受唔到自己,因為每個人都有自己嘅過去喎!
真面目
3點不露 豁出去拍《鴨王 2》 剝盡文凱玲:冇人望仲驚!
為咗做明星,港大心理學畢業嘅文凱玲( Connie)唔只放棄進修機會,仲辭埋穩定嘅空姐工作選港姐,被大台棄用後則簽埋王晶公司做新一代晶女郎,瞓身入行!
自知 33歲年紀唔細,文凱玲最近喺擔正嘅新戲《鴨王 2》剝到盡,就算冇清場一樣未驚過.雖然演出愈拍愈激,不過 Connie就堅持三點不露,仲話唔怕人戴有色眼鏡望佢:「有人望好過冇人望!」
公屋基層出身的 Connie, 15歲出嚟兼職賺使費,試過派傳單,年紀細細仲做過地產經紀!喺香港大學心理學學士畢業嘅文凱玲,畢業後放棄進修,反而入行做空姐,一做長達 10年時間,最後索性辭埋份工入行!
「你都知 TVB人工有幾低!」
大學主修心理學,但第一份工竟然係空中小姐, Connie解釋說:「供自己喺外國讀書要好大嚿錢!仲有細佬妹要 support佢哋讀書,好多嘢唔只係為自己諗!而做空姐其中一個原因係人工都唔錯!」之後 Connie有意入行做演員,年屆 27歲高齡選港姐,「參選時年紀係最大嗰個,到𠵱家都仲係 record holder!我反而覺得又幾型喎!個個都係好細個先去選,大家都覺得我唔會差得過嗰啲細過我好多嘅女仔!」
可惜 8強止步,當年冠軍係陳庭欣, Connie自爆選完港姐後就俾樂易玲棄用.「記得樂小姐同我講過一句嘢,『其實你都知 TVB人工有幾低,我知你都有經濟壓力,得嗰幾千蚊一個月係 support唔到你,同埋 TVB唔係好快就可以上到位,可能捱 10年先上到一線!俾你捱到,年紀都唔細不如你試下喺出面發展喇!』雖心有不甘,但 Connie就話「塞翁失馬,焉知非福!」喎!
「一嗌 CUT就有好多毛巾!」
大台棄用後, Connie 14年簽約王晶公司,終於擔正《鴨王 2》女主角,截至 1月 24日票房只收 211萬.「套戲由 2B變 III級,今次性感再加動作!(清場?)冇得清㗎!相關工作人員會留喺度,唔會有人特登走入嚟睇,同埋一嗌 cut就有好多毛巾即刻俾你遮住!今次冇人露點,唔係性感上嘅 III級,而係意識上嘅 III級!其實冇人望咪仲驚!有人望,起碼有人認得你有人望好過冇人望!」
採訪,撰文:娛樂組
攝影:范仲良
化妝: Cobia Cho
髮型: Tin Ngai
形象: Bryan@the Flaming
服裝: Blossom


text:
探熱針
扮潮人揸潮車 周柏豪挑機余文樂
早前周柏豪因為「貪就手」,偷食籃球隊「橫洲工業」隊友妹妹斷正,除被逐出球隊,更與好兄弟余文樂終極反面.各行各路,周柏豪冇波打,一條心拍戲搵錢,唔單止豪花二十四萬投得心水靚牌「 PH」,最近再花過百萬買 Benz jeep,襯靚牌.兄弟做唔成,但周柏豪卻抄足余文樂,做潮人,揸潮車,甚至將對方設定為假想敵,爭做潮界一哥.
拍戲換車
以潮人自居的周柏豪,今年一月以自己英文名 Pak Ho縮寫「 ph」,創立自家品牌 logo,雖然被指抄襲 Planet Hollywood餐廳的標誌,但周柏豪話之你,再花二十四萬投得自訂「 PH」車牌,原本打算買架 dream car襯靚牌,可惜當時因為屋企等錢使,周柏豪未能如願,「柏豪投到個牌之後,興奮到周圍同朋友講,可惜當時佢屋企有事用咗筆錢,加上網上時裝店又使咗佢唔少積蓄,所以冇錢買新車襯靚牌,不過佢之前唔放假連拍三部戲,終於俾佢有錢買到架百萬 Benz jeep,再套埋個『 PH』,識襯,一定係咁襯㗎」知情者說.
扮肌佬
Dream car到手,周柏豪更好事成雙,可以到紅館舉行處男個唱,「本來開得一場,但因為贊助商多,分走唔少飛,條街唔可以冇飛賣,所以要開多一場.講真,柏豪冇乜大熱 hit歌,所以呢幾個月不斷做健身,打算到時騷六嚿腹肌,反正而家潮流興,唔唱得都睇得嘛!」知情者說.
鬥到底
投靚牌,揸潮車,甚至做潮服生意,周柏豪一舉一動,其實只係余文樂做乜,佢就做乜.「柏豪當日冇諗過樂仔會咁絕情,話反面就反面,兄弟都冇情講.但佢唔覺係咩損失,反正柏豪覺得自己行緊運開始紅,某程度上仲會視樂仔為假想敵,除咗想歌,影兩邊企穩,多樂仔一瓣,連買車,都要買架同樂仔同款.柏豪而家冇晒班波友,全部企樂仔嗰邊,所以佢都好耐冇打波.柏豪今年拍咗三部電影,套套做男主角,佢最想套戲出街之後,有人讚佢演技,到時無論事業又好,揸咩車都好,都可以同樂仔鬥到底.」柏豪身邊友人透露.


text:
爆壹爆
劉青雲孖古天樂演茅躉華
巴之閉囉,上年《壹》仔獨家訪問慈雲山十三太保首領「茅躉華」陳慎芝,已被好多香港人遺忘嘅佢,原來喺黑道上地位更高,唔少江湖大佬都要俾面佢,等佢拆解江湖各種恩怨.訪問一出街,即刻引起好多電影公司興趣,仲計劃將佢嘅故事擺上大銀幕,嗱!話咁快套戲就開鏡,戲名叫《神行太保 2016》,卡士好乜勁,茅躉華個角色由劉青雲擔正,另一巨星古天樂都有份做喎,而蔡少芬老公張晉亦會飾演茅躉華嘅好兄弟貓仔,貓仔死之前都有同《壹》仔做訪問回顧前半生,當時感動過好多人.
據聞套戲主力市場會喺大陸,因為大陸人對香港黑社會話題好有興趣,認為係香港傳統文化,相信票房又係億億聲.女主角方面,爆哥聽聞係大陸演員江一燕,其他配角都好多大陸人.爆哥走去搵茅躉華真人傾偈吹水,佢話第一次見到劉青雲扮自己就好鍾意:「大家都睇落黑黑哋,好似冇沖涼.」咁見面有冇偈傾先?佢話:「我覺得佢係一個好敦厚好戇直嘅人,有啲似我.因為佢份人唔會花巧,話一就一,話二就二.」爆哥再問佢套戲最緊要有咩江湖料爆吓,茅躉華當然賣關子啦,講你聽仲有人買飛入場咩,佢「咔咔聲」大笑:「估唔到有電影公司會拍我嘅古仔,我發夢都估唔到喎.」
屯門猛人蘇牛娶新抱
屯門江湖猛人蘇牛,今年真係喜事重重,五月先嫁完女,上星期日個細仔又結婚.可能今次娶新抱做老爺嘅關係,蘇牛零舍開心,所以決定大搞,殺出屯門去到尖沙咀美麗華酒店擺酒,一於帶班圍村兄弟出去見吓世面.
有朋友同爆哥講,蘇牛當晚好豪氣,一層四個宴會廳佢全部包晒,筵開五十幾席大宴親朋戚友.不過圍村人始終都係迷信,所以逢係四字同七字尾嘅枱號都冇.上次蘇牛嫁女,葉劉,田北辰同專幫特首影相擺上 FB嘅馮煒光都有出席,朋友話本來今次想集郵,同班大人物影吓相,點知佢哋冇出席,惟有搵咗高佬和合照囉,話晒人哋都係鄉紳土豪,好過冇啦.不過,蘇牛話晒係屯門猛人,所以都有唔少江湖人物俾面出席,好似藍地新義安話事人肥傑,不過就唔見佢手下排骨,可能因為玩殘金毛收數佬逼人食衣紙單嘢搞大咗,仲未敢蒲頭.
勝和坐館 個仔入娛圈
上月尾,有團體喺觀塘搞咗個 party,介紹一班專門喺網上發表音樂嘅年輕人.音樂嘅嘢,爆哥真係識條鐵咩,不過有機會同班後生仔交流吓都唔錯,所以都跟朋友去咗趁熱鬧.去到現場,見到兩個貌似竹升仔嘅小男孩,好鬼熟面口,但一時又諗唔起佢哋似邊個.朋友同爆哥講,呢兩個細路背景唔簡單,原來係和勝和現任坐館沙田 Me兩個仔.
呢兩個細路分別叫 Zachary( 18歲)同 Aden( 16歲).爆哥問佢哋做乜想入娛樂圈,佢哋話自細就好鍾意唱歌跳舞,所以想試吓入呢行,依家兩個都有跟吳國敬學唱歌.而 Aden早兩年,已經喺泰國拍過一部講打拳嘅戲.兩人仲話,老豆本來反對佢哋入呢行,但最後都冇符,俾佢哋試一試.咁,驚唔驚老豆嘅麻煩背景,會有影響先?細仔 Aden就話人哋點講控制唔到,但佢話自細喺外國長大,唔知社團係乜嘢喎,只知老豆係一個生意人.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
全知言
本週熱話 港星爭淋冰水 第 1個玩又係邊個?
Ice Bucket Challenge(冰桶挑戰)愈來愈多港星玩,由初時幾個,到𠵱家連古天樂,余文樂,徐子淇,黎姿等等嘅紅星都爭住淋冰水,睇嚟都仲會 hit多排.
不過全知言 check番,原來香港第一位星接受 Ice Bucket Challenge嘅其實係 8月 7日出片嘅林子善.「初時係由台灣傳過嚟俾我師父,我師父再傳俾我嘅.其實我哋未捐錢㗎,因為拳館喺月尾集合晒再一次過捐去無國界醫生(吓?唔係 ALS?).多人玩變質都預咗,例如一開始只係 tag 3個人,但𠵱家可以 tag6個人都有!我又好怕嗰啲又要接受但又要講粗口,好唔願意,淋水之前又要扯兩啖煙,好影響形象囉!其實當係幫個世界又得,氹吓大家開心都得㗎嘛!以我所知好多星都好支持,𠵱家香港咁多負能量,等我哋啲藝人幫手發放啲正能量咪幾好囉!最重要係知道呢個遊戲開始咗之後, ALS(漸凍人協會)真係多咗好多資金,真心感受到開心.」
大家玩嘅時候,記得捐錢喇.
冰桶尋仇
Ice Bucket Challenge咁 hit,不過唔係個個星都肯玩,全知言就好想見到呢 3個單位玩囉,如果佢哋真係玩,相信會好爆!


text:
重建洗衣街政府用地嘅初步研究報告,建議將地皮改建為商業用途,仲會有兩層公共運輸交匯處,一層俾過境巴士,另一層俾小巴做站頭.(莫智謙攝)
眾人諸事
重建洗衣街用地 潮聯小巴被搬竇
潮聯小巴喺旺角通菜街一直違法霸佔幾條行車線,但政府一直無力執法.示威者佔領旺角期間,潮聯更加惡人先告狀,入稟要求清場.兩年過去,通菜街交通擠塞仍然好嚴重,但近日情況可能露出曙光.
事緣規劃署去年初委託顧問,研究旺角洗衣街政府用地(食環署辦事處暨車房,水務署辦事處,聯運街停車場)重建,研究報告建議呢塊地皮可作商業發展,仲會有兩層公共運輸交匯處,其中一層做小巴站,提供六十幾個車位,將旺角道與亞皆老街之間一段通菜街及花園街,以及花園街同洗衣街之間一段快富街嘅小巴站搬入去.
睇番地圖,位於通菜街嘅潮聯小巴站都納入搬遷範圍,政府唔使再為無力執法而頭痕.民主黨油尖旺社區主任李偉峰話,潮聯死都霸住通菜街,就係因為嗰度生意好,依家要調佢走,乘客要行多兩個街口先有小巴搭,潮聯怕影響生意又未必肯.唔知政府仲有乜嘢招數氹潮聯搬竇呢?
拆 Alleyway塗鴉牆 建自由行購物城
旺角洗衣街政府用地重建,新建嘅幾幢樓分分鐘變成自由行購物城.皆因研究報告亦指出,除咗小巴站之外,另一層公共運輸交匯處將會俾過境巴士使用,提供約二十個上落客位,預計可以遷移現時太子同旺角過境巴士站.
其實,○九年政府提議重建,最初想將地皮變成政府及社區設施,公共運輸交匯處,公共休憩空間,但研究後認為地皮較適合改為商業發展,依家除咗興建長者中心,青少年中心,精神健康綜合社區中心外,其餘都係做一色一樣嘅寫字樓,酒店,餐飲零售服務.
重建計劃自然影響街坊,除咗令旺角進一步被自由行旅客攻佔之外,富有本土特色嘅塗鴉窄巷亦會被剷平,包括一條喺地圖冇名冇姓嘅小巷,呢條小巷原來喺外地藝術圈薄有名氣,叫作 Mong Kok Alleyway,除咗本地塗鴉愛好者,唔少外國藝術家都會嚟香港即席創作.
中聯辦芝麻官 借閱康文署洗腦書?
康文署肆無忌憚做政治審查,本刊上期「封面故事」揭發六十八間公共圖書館,○六年起購入六十萬本簡體字書籍,當中唔少仲係「洗腦」書,本刊喺搜集資料過程有意外收穫,發現疑有中聯辦芝麻官係呢啲「洗腦」書嘅讀者,或者張卡片俾人當書籤.
話說本刊記者從中央圖書館借入一本由國務院港澳辦香港社會文化司編著,中共中央黨校出版社出版嘅《香港問題讀本》,書中第八十至八十一頁之間發現一張屬「王大為」嘅卡片,卡片資料顯示,王職銜為「中聯辦信息諮詢室處長」.
王大為卡片停留嘅頁面,係關於香港前途談判同《中英聯合聲明》嘅簽署,講到鄧小平同戴卓爾夫人北京見面嘅情況.網上資料顯示,中聯辦現時嘅資訊諮詢室處長係常春雨,王大為就喺○八年前後做呢個位,所以佢應該係「前度」.
再睇番本書,原來係回歸前九七年六月出版,當年定價十四蚊人仔,但三聯書局以港幣五十五蚊出售,食水都幾深.
長毛閉關 修訂抗爭傳記
社民連立法會議員梁國雄本週日六十大壽,一班社民連成員同長毛嘅朋友,一年幾前秘密籌備《我反抗故我在》一書,記錄過去廿幾年有關長毛嘅重大案件,包括司法覆核案,又訪問多名法律界,政治界及學術界名人,撰寫佢哋對長毛嘅印象同感受.依家抗爭手法唔再和理非,但唔等於可以抹殺長毛過去咁多年為公義嘅抗爭,呢本書正正係一個寫實嘅記錄,五月會正式出版.
長毛話依家校對緊《我反抗故我在》,因為發現本書有少少錯字,而且想就一啲案件加番啲補充,「因為有啲嘢係我先知」,例如自辯講過乜,同埋想加番啲刑事案,「比較多係民事案,即係我挑戰政府,刑事案係我冇得揀,俾人拉,但都係司法抗爭嘅一部分.」不過佢話要再同負責呢本書嘅人傾吓先.
撰文:巫不言


text:
當大部份人都覺得佢喺一位偉人,好惋惜佢嘅離開嘅時候; 我反而喺心中盤旋,需要咁做咩?做得如此明顯,背後冇其他因素存在?你哋真喺會相信架?
喺我睇得太過深入抑或你哋過份天真呢?你哋會唔會做多咗啊?
Tuesday, March 31, 2015
Monday, March 30, 2015
Thursday, March 19, 2015
最美麗的第“六”天
一直都好想過年去旅行,今年喺無心插柳下完成咗呢個多年嚟嘅心願.
其實想像同現實喺兩回事,一邊要籌備過年所有零零碎碎事情,另一邊要計劃好行程時間表等; 所有嘢堆曬喺一齊,每晚攰到一上床就即刻瞓着.
2008年因爲凌加恩認識高山呢個地方,結果終于可以如願以償,能夠親身去到拍攝場地親歷其境,感覺就好似發夢一樣.
感謝上天嘅眷顧,讓我哋今趟整個旅程順利到達所有原定計劃好想去嘅地方.喺屋企咁嘅情況下,容許我可以再任性多一次.
感恩的心 感謝有你 伴我一生 讓我有勇氣作我自己
感恩的心 感謝命運 花開花落 我一樣會珍惜
Monday, March 16, 2015
廉價航空
唔記得由幾時開始對廉價航空大打節扣,對佢哋嘅印象亦每況愈下.其中最令我心死就喺寄艙行李,買機票嘅時候標榜住有幾平有幾抵,到咗購買行李嘅時候就打開殺價,好冇專業操守囖.
不過最令人懷疑嘅就喺機師嘅專業資格,尤其喺繁忙時間或誤時嘅情況下; 莫講話檢查冇完成架機就即刻起飛,就連啲機組人員未點好人數就落閘放狗,話曬都喺百幾二百條人命,可唔可以認真啲啊! 唔喺一個平字就乜都唔洗做喺嘛?!
最後就喺啲無腦嘅人,講到明起飛降落嘅時候熄電話,點解仲喺有啲腦殘人士,依然當聼唔到喺到篤篤篤.大姐大哥,你不顧自身安危,都唔做拖衰家啦,唔該曬.


text:
是咁的,我個家族全家男丁都有糖尿病
應該係遺傳性既糖尿病
我阿爺,二叔公果D都係比糖尿病折磨得好辛苦,到死果日都係比糖尿搞住
咁有注意開我一家既果位DOCTOR MAK
都叫我地飲食要健康一D,唔好咁暴飲暴食
因為佢話我家族個遺傳性既糖尿病,係要血糖超過某個特定水平,先會真正病發
咁我老豆果代人知道左之後,都開始謹謓啦,無話再成日砍D叉燒,老味,亂食甜野
因為佢地都好驚會好似阿爺佢地果代人咁樣
始終人都係求生唔係求死架嘛
最重要既就係我家族個糖尿病,係好特別
任何一個部位都有可能有糖尿上到,糖尿上眼呀,糖尿腳,總之咩都有可能
唉,但係我阿叔始終唔肯戒走佢果種唔健康既飲食習慣
早午晚三餐,有下午茶,仲要飯後甜品,然後半夜食埋宵夜
仲要餐餐都好肥膩果隻,我地叫左佢唔好,佢都仲要
終於到左三年前,佢就食出事,我地即刻送佢去醫院啦
我地都好擔心,不過好彩仲係初期,無話糖尿上咩果D
但醫生提佢盡可能唔好有傷口,唔係就手尾長
咁我阿叔都開始驚,自從果次之後都開始戒口啦
咁捱到依家都仲幾好既
不過我阿叔都係果D鹹濕男人,隔個禮拜就走去叫下雞咁
就算係驗到有糖尿之後都未驚過
到最近佢仲搞埋D後生雞,你知啦,後生果D好玩得架嘛,遲早出事
唉,到左上個月,卒之玩出禍啦,咁叫雞扑野,要有套架嘛
佢玩果隻雞竟然買唔岩SIZE,套入去就套到啦
點知扑完之後就甩極都甩唔出
咁佢地都好心急,扑完仲留個套係度托咩
咪自己好大力咁扯番個套出黎囉,就係呢下
呢下整左個傷口係阿叔條向左走向右走度啦
阿叔開口都唔為意,諗住遲早就埋口架啦
點知到左今個月,都月中,15號左右啦,個傷口仲未好
我地一家商量之後,都即刻CALL白車送佢入醫院
呀醫生,即係DOCTOR MAK同佢做左個詳細既檢驗之後
發現佢係糖尿上陰莖,陰莖已經接近壞死
仲問我地幫唔幫佢簽字做手術
我老豆身為阿哥,緊係唔想咁快渣主意
但係搞得越遲,就越危險
於是我就上黎問下大家啦


text:
真人騷
簽大台似落注 高鈞賢:連輸九年仲唔走咩?
從首屆香港先生冠軍做到變御用斯文敗類,從 21歲做到 30歲,高鈞賢說他離開大台的消息一傳開,收到的電話和訊息清一色是恭賀,其次就是傳媒想誘導他數臭前東家的,都被他一口拒絕.而訪問全程,他也的確是出盡氣力念大台的好:「去到最後,余詠珊好出力挽留我,真係好動搖,不過人事部打俾我,叫我喺兩個鐘之內簽名.」得兩個鐘決定?我覺得似威脅多過似挽留.
「其實機會唔係冇,舊年本來可以去北極跑步,但撞咗要剃頭開《食為奴》,經理人勸我唔好推,一推會得罪好多人.」
有劇你拍仲唔當啲監製神咁拜,你個二打六學人推劇,係唔係唔想撈?
「諗諗下我形象太乖,缺乏特點,可能佢哋特登俾多啲咸濕佬,呃女人錢嘅角色我做,都係想我個性鮮明啲,都係為咗我好.」
一片苦心咁都俾你睇得穿,咁好又點解要走呢?
「有人話,做娛樂圈就似喺賭場賭錢,臨約滿時我不停諗呢句說話,九年喇,我不停落注不停咁輸,輸淨唔係好多咋,係唔係應該要出去行個圈換個場再落注呢?」
係囉,呢句講得至有道理,打麻雀食極唔出都識去個廁所轉個運,賭足九年輸足九年,難道還要貪個輸家位坐得耐有感情,傻的嗎?
大台係……女朋友
無綫同我,其實有啲似拍拖,總係 Timing錯咗,搞到最後段關係唔 work.
點解咁講呢?
我入行第二年,就被派去演《幕後大老爺》,但係我根本唔識做戲,根本唔知咩叫古裝,經過呢次,好正常,仲邊有監製夠膽俾機會我?跟住就係前幾個月就嚟滿約,余詠珊親自留我,我當下非常之動搖.但係人事部打俾我叫我喺兩個鐘頭之內決定……我已經花咗九年時間喺呢度,未來叫我喺兩個鐘頭內決定,咁輕率,我覺得過唔到自己嗰關.
余詠珊點留你?
佢叫我唔好走,佢話我等咗咁多年就係等呢一下,佢甚至話如果一年唔得,出年入返呢間 office搵返佢……嗰下聽到一定會動搖.但係好可惜,事後有日我想搵佢,佢又咁啱唔喺 office,所以我話似拍拖,大家 timing唔啱.
點解你會信余詠珊?
我好信佢,因為好多機會都真係因為佢得到,係佢搵我去北極跑步,係佢派我去巴西做世界杯.雖然北極最終因為要開劇去唔到,但係去巴西,真係我入呢四年過得最開心最有希望嘅一個月.
點解去巴西係四年來最開心嘅一個月?
因為我最近四年角色都唔多,每套劇得一兩集,甚至係得幾場,呢場拍完換個場,已經係唔同導演唔同班底.喺巴西,我四年嚟第一次可以同同一班人磨合, build up感情,四年嚟第一次覺得自己係一個團體嘅一份子.所以我話要多謝余詠珊,我都話走囉,呢個機會佢大可以俾第二個.就算係約滿最後一日,都係佢親自打嚟,話未試過擺咁多心機留一個人,話出邊遇到咩事, TVB嘅大門隨時為我打開.喺呢度,俾個機會我多謝佢……我係諗唔通,點解到最後一年至做呢個動作.
係囉,點解呢?
唔怪得佢,我都有做生意,我一個細細間嘅鋪頭仔,人事關係處理上嚟都好複雜,無綫咁大間公司,佢哋咁嘅位,又的確好難下下同我哋面對面嘅.
大台係……我阿媽
下一步計劃是甚麼?
同一間內地經理人公司傾咗七八成,做埋手頭上嘅嘢,就會飛去北京住一段時間.上面機會多,但係地方更大人更多,決定咗上去,我就要成個人投入先至可以融入當地文化,得到更多機會.
屈就九年,怕不怕一旦重新開始,雄心壯志期望過高?
咁又唔會,我唔再係 21歲,唔再係嗰個啱啱選完港男嘅𡃁仔.人人話無綫似少林寺,我覺得呢句話係真,呢九年我真係咩都做過,咩都試過,我出去,係抱住學習嘅心態,最想搵個真正瞭解我嘅經理人,陪我一齊經歷高低.
高大靚仔,一出道就係香港先生冠軍,你無諗過九年後自己係咁呢?
真係冇諗過,當年一返香港就攞香港先生冠軍,一出嚟就有二百幾個 fans幫我搞活動,全香港人都知我叫高鈞賢,真係覺得乜都唔使驚.入行前做 model,我仲記得當年攞份無綫合約俾個 model同行睇,有銜頭,有底薪,一簽就八年,佢不知幾羨慕:「你就好啦……」結果呢?九年之後,嗰個朋友轉咗行,結咗婚,生咗三個女,人哋一早已經撈得好掂……
其實你有冇照下鏡,問下自己係唔係真係有咸濕佬,呃女人錢氣質?
冇喎……我有諗過呢個問題,可能係我形象一直太乖,冇乜新聞又冇乜個性,公司都係特登俾我賞試呢啲角色,等我性格鮮明啲啫……
原來無綫用心良苦,你咁都睇得出?
我覺得無綫似係我親生阿媽,係佢生我出嚟,養到我咁大,又幫我實現夢想,但係佢親生仔女實在太多,我要等佢再留意我,再寵愛我,真係要花好多時間.
大台係……老虎機
聽講你曾經患上情緒病?
係,四年前.當時工作唔如意,八成角色都係嗰啲(斯文敗類),又俾公司凍薪.我唔開心,又要死撐唔俾人知,於是出盡力去打籃球尋求嗰一下掌聲同快感,點知仲要打跛腳,搞到半年無工開,騷錢唔夠倒爭返公司三萬蚊.
最低潮時期你銀行淨返五萬蚊,其實都唔算好窮.
唔係窮到燶,但冇工開又要供車供樓供保險壓力好大.人哋以為我好掂,但係我實質掂唔掂,阿媽一眼已經睇穿.我仲記得當時瞓喺醫院張床,阿爸阿媽話叫我攞個銀行簿仔出嚟想幫我,真係喊咗出嚟……我十五歲就開始打工,十八歲自己買車,連大學都係自己供自己讀,冇諗過倒咗廿六,七歲反而幫唔補唔到屋企,掉轉頭靠父母.
病情最後能靠吃藥看醫生解決嗎?
我睇咗一次醫生咋,每個月覆診貴,每次攞藥成千蚊仲貴,結果都係唔敢再睇醫生,決定靠自己解決.其實香港人邊個無壓力,啲朋友個個月搵十萬一樣覺得壓力大,唔夠使.又係咁啱,就喺最低潮時,朋友開車房預埋我一小份,開鋪頭賣衫又預咗我一小份.有人話過,做娛樂圈就好似賭錢落注.都咁多年囉,我不停落注不停輸錢,都係時候要學下分散投資.喺同一個地方落咗九年注都仲係未有回報,喂,我啲本錢就嚟無晒,係唔係應該要出去行個圈呢?
而家車房同賣衫生意做成點?
幾好,有啲錢搵.賣衫本來賣女裝,嚟緊我哋想設計埋男裝,我自己做 model,慳返個錢請 model仲可以代埋言.車房兩間分店都唔錯,年頭就係因為車房有錢分,我買到自己第一架二手波子.
所以你其實應該多謝無綫,唔係佢投閒致散,你又邊有時間搞副業?
你咁講都啱.所以好多人話我喺無綫浪費九年青春,我唔同意.青春本來就係攞嚟浪費,唔浪費又邊有得成長?人生就係咁,每一步都會賺到經驗賺到經歷,有危自然會有機.電視台入面好多人想走,但係又驚呢樣驚嗰樣,怕未知唔敢走,我喺加拿大參加 Sunshine Boy選舉係第一屆,返香港參加港男又係第一屆,我覺得我有 guts,你唔敢,就等我行第一步去做第一個.


text:
今日去咗聽一位針孔攝影大師 Justin Quinnell 嘅講座,佢先講咗好多歷史,然後再介紹下針機原理.最有趣當然係佢分享佢啲作品拍攝時嘅點滴啦,之後佢就示範點用個鋁罐嚟整日軌機,仲有喺Q&A環節時送出同款嘅相機.
繼續閱讀 →
今日又黐起條筋想影下4×5,拎啲菲林出嚟睇下,原來已經過期好耐了.過期RVP啲色水係會自動downgrade成為RDP嘅:|.好過冇啦,照影
繼續閱讀 →
今日無無聊聊挑起筋想影下pinhole,跟住就拎部機出嚟睇下,發現入面仲有3張唔記得係幾耐之前用淨嘅菲林.一於去銅鑼灣行街兼影相
繼續閱讀 →
今日又拎個 pinhole 出街影相,但係出咗門口先至發現機入面係 iso3200 菲林,結果喺猛烈陽光下全部都炒晒粉.直到開始日落先至影到一張正正常常嘅相
繼續閱讀 →
今朝拎部機去海邊試,初步測試結果滿意,經過水平升高之後大廈無出現變形情況.矯正效果同預期一樣,好開心.不過仲需要一段時間去適應新鏡板,掌握唔同情況之下嘅曝光時間
繼續閱讀 →
話說琴日睇攝影展見到人地部 pinhole 機,今日就挑起條筋想影下.喺銅鑼灣避風塘用自己嘅相機紀錄一張海邊變遷畫面
繼續閱讀 →
今日放假無啦啦黐起條筋想影下pinhole,於是就拎住部機出街影
繼續閱讀 →
整左四格鏡板以來一共影左五張相,但係一張成功嘅都冇.唔想繼續浪費菲林於是換番個單孔板,自信心即時返晒嚟,開心晒.
日落pinhole,都算唔錯啊.只可惜搣衰左


text:
但係無做咩資料搜集所以都係hea行多.
商場同香港差唔多,但隔一條街就已經變左深圳.
好似係舊警察局.
肚餓求其係路邊搵左間餐廳坐低食野,
叫左兩份咖喱同薄餅,再加炸雞同兩杯茶,
盛惠RM20,圍返港幣大約36蚊,
野食相我以為朋友有影啦,佢又單反又Go Pro咁,
點知我搵極都搵唔到野食相,得囡囡相.
之後周圍行下消化下,不過真係好熱無咩心機拎部機影相.
好熱,搵左個路邊檔仔飲野,新鮮椰青盛惠RM4一個,大約8蚊港紙,
上次係Maxwell飲椰青要SGD$3,大約18蚊港紙,
我大約明點解新山係新加坡人既深圳.
行入商場歎下冷氣,竟然有個高達展,仲有show girl
個商場仲有間neway
之後仲食左個砂鍋肉骨茶(RM20)同半打冬甩,同樣搵唔到相.
由於太熱同飽過龍,決定返新加坡飲杯野涼下.
回程都係坐星柔快車返去Bugis,順便去小印度行下,
出左馬來西亞境就搵返個巴士站.
上車果陣會有人收車錢,咁我果陣得返兩張RM50,
個大叔堅持唔收,頂佢我唯有去對面買支野飲唱散佢.
過左新加坡境又係搵返個巴士站上車,
有巴打教路係機場拎多幾張入境表填定,
到時就唔洗搞咁耐,同埋記得填係坐咩車黎,
因為我無填到,個關員有問我拎張車飛睇同寫返落去.
由新山去Bugis既車費係RM3.3,同Bugis去新山SGD$3.3比差左三倍.


text:
今期阿B好牙癢,上星期開始有咬下我,今日仲咬我大腿和膝蓋,
娣婦都有咬佢,阿B牙仔好似差唔多出晒喇!
阿B應該要開始戒奶咀和片,但未識講野戒比較難D,因為未識表達.
之前天氣熱都逐步開始戒片,但好快天氣轉凍戒片又怕冷到佢,
都唔知幾時可以實行呢?
從小阿B奶嘴係一對買的,咁就可以一個食住訓,
而另一個係預備半夜佢甩左奶嘴又搵唔到就作後備的.
點解會有3個?因為之前爛左一隻,要買新加埋舊一隻咪有3隻囉!
今早娣婦同我講阿B六點半可能〝流殊殊〞醒左,跟住換左片和食左奶.
娣婦話比我知頭先阿B點叫佢起身,我聽左之後都覺得攪笑.
阿B食住一個奶嘴,然後手執另一個奶嘴敲落娣婦到叫佢起身,
娣婦話阿B都敲左3,4下.
我見上次阿B玩肥阿哥個高達模型盒玩得好開心,
所以我又拎左高達叔叔個模型盒比佢玩.佢想開又開唔到,咁就用手拍,
但一拍就彈左落塊面到,然後又踩下佢,都開唔到就放棄.
跟住我打開左個盒佢就立即過嚟!其實,我都唔知佢想做咩?
佢擺左個盒係櫈到,擺完又發脾氣喎!
正因為佢發脾氣自己咬落個盒到唔小心咬埋自己個嘴唇,我諗當時一定好痛,
因為佢起初係喊到冇聲嚇死我唔知整到邊到,我即刻望下D牙仔冇事,
再望落D先見到個嘴唇流血.


text:
近排教仔教到好煩
人都變得無心機,無心情,氣餒和洩氣
好兄弟
佢地而家都一定吾係好兄弟呀
哥哥仍然是極度十級十分之吃醋
樣樣都要同細佬對著趕
細佬玩任何野都要去爭
點解要咁自私??
細佬未識反抗,成日都被哥哥攪到大叫大喊
我就真係成日燥底mode控制佢地
呢張一齊坐車仔, 真是十分珍貴難得
我常常諗生多個伴陪您玩陪您長大
點解要咁對細佬
近排哥哥吃醋情況好似好轉左小小啦,
可能細佬大左識野左
同哥哥可以多d交流
對細佬都無咁反感啦
有一次, 細佬擲玩具
我輕輕打左細佬手板一下, 教佬吾可好擲玩具
哥哥突然回應: 吾好打細佬呀, 要慢慢教
再講返哥哥先
而家對住哥哥我常常都覺得好好好好氣餒和洩氣,覺得慢慢解釋和用愛心同佢講道理係教吾到佢, 衰d講就係吾聽教,左耳入右耳出.
有好多實例:
放工返去同佢做功課, 而家k1下學期每日要寫字.其實佢可以好快快手, 不過就成日都係度拖長來做,又或者係本功課度晝左d野上去, 總之就係吾專心做啦.
食飯又係, 食得好慢好慢, 成日含飯, 又時會開行開個位, 要係咁催佢住好食飯呀
每日刷牙時間, 佢就會話等一陣先, 佢知道刷完牙就要準備訓啦,所以成日都推.....要我叫佢n次先去.次次刷牙都要玩水, 有時件衫都濕哂.
訓前都會同佢睇下故事書, 佢都ok鐘意睇.到陪訓時, 佢就成日都攪來攪去吾願訓
出到街成日會掂呢樣掂個樣, 好似排cashier時有條帶圍住行, 成日都伸手要去攪
出街食飯就一定坐吾定, 食小小要走人, 因為我謝絕所有電子產品送飯
係屋企都會播下卡通電影, 好多時又係睇到吾想熄機, 要講數, 睇多5分鐘, 睇埋呢度.....
而家每事問, 有時問完我, 我答左佢, 佢吾認同我正確既答案, 真係吹脹呀
我對佢有軟, 軟功吾聽, 硬功鬧, 一時聽一時吾聽, 好過份咁蝦細佬會打, 但係事後又會再犯.
我真係吾知點對佢.......一路係咁challenge我底線
暫時諗到咁多麻煩野, 應該吾止咁小
所以真係俾亞囝攪到我........好煩呀...激c我啦


text:
食pizza.. 睇憶蓮.. 笑卡卡..
望吓個calendar仲有7日就係蓮母誕啦!其實由當初收風知道佢又再以聖水惠澤信眾,再到買飛收飛分飛都好似無咩感覺咁,點知呢幾日個心又開始卜卜跳,蓮母力量果真非凡!聽業內人士講,蓮母呢次開壇去票情況算幾ok,頭尾場,weekend場同全部平飛都去清,係中間嗰啲仲有飛淨.話晒貴飛要成680蚊張喎,同埋今勻已經係佢6年嚟第4次開壇啦,仲有咁多信眾撐場,真係安慰!
話時話,要買飛既都應該買晒飛啦呵,仲諗緊睇唔睇嗰啲應該都唔算係die hard信眾.不過咁,如果你係50/50個隻信眾,嫌貴無買飛但又想支持吓既大可以參加一個名為“縱情feel good.. 盡情憶蓮”既campaign囉.大家即日起去各大Pizza Hut食滿300蚊,然後拎住張receipt去呢個網度登記,跟手再留低你既“feel good”時刻,寫得夠盡情就有機會袋走蓮母誕最貴飛一張喎!其實要搞咁多野,又要去食又要上網登記又要寫埋野仲加埋要抽到獎先得一張飛,真係辛苦晒囉,買張無咁嬲啦!
係喎,Pizza Hut同蓮母個image真係大欖都扯唔埋,乜傢伙會joint promotion架?係都同IFC啦哈哈..


text:
2011年11月15日 星期二
0 [小夢散文] 如何結識她?
Q:
小夢哥,我睇中我對面舖條女,但我同佢三唔識七,究竟用咩方法可以識到佢,吸引到佢注意呢?
心急人上
A:
嗱,我唔知你對面舖係對面幾遠,不過既然你問到,我都嘗試下教下你啦!!
你 對面舖即係會賣野啦,佢賣乜你咪試下過去話你想要啲乜,例如佢係賣GAME嘅,你咪搵隻明知幾日後先出嘅GAME,日日走去問佢到咗貨未,之後就話佢知你 就係喺佢對面舖度做,比低你舖頭電話佢,或者叫佢一有貨就走過黎話你知,呢招可以早晚各一次,一星期做足七日,起碼都有幾句計傾下先,岩咀型嘅咪去咀兩 咀..唔係,係吹多兩咀先岩,吹下仲有咩GAME呀,之後你又吹下你舖頭賣乜,記住話佢聽你有折,叫佢得閒放工放冕過黎睇下,慢慢混熟啦!
Q:
小夢哥,我岩岩升中六,轉咗間男女校,想識隔離班個同學,但我岩岩黎到人生路不熟,唔識人幫我撘路,仲有咩方法?
中六雞上
A:
同學呢D就話咁易啦,話明同一間學校,即係一個星期見足五日!首先好好調查佢番學時間,扮偶遇又好乜都好,買定份M記早餐加多2個薯餅,之後走埋去話佢知M記條友唔知做乜比多咗個薯餅你,問佢食唔食囉!
Q:
小夢哥,我岩岩做SUMMER JOB見到個女仔好靚,對眼閃令令,簡直就係我心目中嘅女神!但係佢竟然同我唔同DEPARTMENT做野,平時佢身邊又總會有兩三個男仔同佢一齊番工放工食飯咁,有咩方法可以識到佢呀?!
想識女神的宅男上
A:
你呢個情境同我細個番工時好相似,就用番我當年試過做既無聊野啦!有時D野係要年輕時先做得,到我依家三十勾都黎真係再做唔出架喇!
故 事就係咁,當年我公司有個SUMMER JOB 又係同我唔同部門,身邊又係經常圍住幾個觀音兵,你知要成為觀音兵嘅一份子真係唔容易,我就唯有去零食物語買咗幾打朱古力,扣除比身邊D同事食咗既之後, 總數得番廿粒,咁以前我公司要打卡番工,首先偷睇到佢係打邊張卡知道佢幾點番工幾點放工,咁就要早過佢番工,喺佢番工之前將粒朱古力放喺佢張卡上面,夜晚 佢臨放工前亦都要放一粒,重點係唔好咁易比人發現係邊個放,好快佢就會有興趣知道係邊個做埋D無聊野放喺佢張卡度架喇!如是者放咗19粒之後,佢都忍唔住 喺放工時企定定喺個卡鐘度唔走,點都要搵出係邊個放為止咁既樣!
咁就即係如計劃之內啦!結果我就行埋去,親手交粒朱古力比佢,仲笑笑口咁講話呢粒係最後一粒,叫佢好好珍惜啦!
當然以我咁有心思,最後都識到呢位女神啦!
唯一敗筆係,我覺得唔應該喺零食物語買,應該去D高級D既舖買粒心型好味D嘅嘛!
想識我? 咁要諗下計啦! (設計對白)
訂閱: 張貼留言 (Atom)


text:
吳業坤(坤哥)參加《超級巨聲》開始都係行宅男路線,但緋聞絕對唔少,坤女郎一個換一個,連佢自己都成日自嘲「偽毒可恥」!近日有指偽毒坤原來一早同14年港姐亞軍王卓淇(Erin)撻着,發展地下情,但今日王卓淇就公開吐苦水疑似被搶男友喎!有指呢個第三者就係偽毒坤「家姐」龔嘉欣?劇情峰迴路轉,偽毒坤又一次偷食又一次陷入三角戀喎,究竟咩事呢?
續下頁
沙灘拍外景 爆乳阿雪搶盡「峰」頭
《巨輪II》玩亂倫 獸父吳岱融侵犯陳凱琳
延伸閱讀:
據知食開好西嘅坤哥同王卓淇拍《J2安樂蝸》嗰陣識嘅,身為護膚品生產商太子女嘅Erin屋企有錢之餘,靚女又有長腿又有學識,最緊要兩個都鐘意唱歌,有埋共同興趣,坤哥得米話都冇咁易啦.不過由於佢哋驚俾公司照肺,所以就玩低調冇公開戀情.兩人除咗不時一齊唱歌夾band外,Erin仲公開指坤哥係佢男神,兩人仲疑似帶情侶帽,連坤哥紅館演唱會Erin都坐正第一行支持男友!
雖然兩人冇公開戀情,不過好多人都知佢哋成日黐埋一齊,當然身為偽毒「家姐」嘅龔嘉欣都知啦.性格主動又進取嘅龔嘉欣被指專做第三者,之前姣媾楊明被正印莊思明擊敗,而今日就有指佢疑似暗媾「細佬」坤哥搶人男友.兩人以姊弟相稱,一齊拍劇日見夜見之餘,龔嘉欣仲嗌坤哥返屋企教佢唱歌!
睇睇現任坤女郎Erin點回應先,佢就話感情上遇到呢種人好痛苦,總要經歷一些事情才會看清一些人.對於甚麼是朋友,佢就有一個新嘅理解,總之做人做事於心無愧就好.唔通係講緊龔嘉欣?
而龔嘉欣就隔空回應唔想再捲入呢啲是非,唔想再俾機會人做新聞喎!究竟話緊邊個呀?好亂呀!而自稱入咗行之後冇拍過拖嘅坤哥就話同Erin一直只係同事加朋友嘅關係喎!Erin今日又突然再喺社交網站回應話沒有承認過任何臆想的愛情故事喎!吓?真相係點,真係只有佢哋三個先知啦!
全文完
延伸閱讀:


text:
今年年尾又嚟一次跨年旅行;今次我哋嘅目的地係韓國.喺呢次旅程嘅頭幾日我哋會先去龍平玩幾日滑雪,同參加當地一個冬日節興活動.之後番去首爾作為基地,從首爾出發再去春川同安山玩嗰度一帶啲景點.
行程前嘅準備方面,首先係要預訂好來回仁川嘅機票,首爾同滑雪場嘅住宿,同埋來回滑雪場嘅交通安排.
我哋十月頭出咗幾個電郵去龍平,High One,同鳯凰城幾個滑雪場嘅官方電郵地址想睇吓可唔可以直接同酒店訂到住宿,但 High One 同鳯凰城兩間都覆話雪季未開始未有得預訂住,龍平嗰邊就直頭冇覆我哋電郵 .
經官方網站訂唔到,但又唔想太遲訂滑雪場嘅住宿,咁唯有搵番香港啲 Agent 幫手;最後我哋都係經一間香港嘅 Agent 預訂仁川來回香港嘅機票同三晚龍平滑雪場嘅住宿;今次我哋飛就坐大韓來回仁川嘅經濟客位,連稅大人盛惠港幣五千零蚊一位,小朋友就收四千有找.住宿就訂咗龍平滑雪場場內嘅 Greenpia Condo 一間兩房一廳嘅客房,其中一間客房有張雙人床,另一間就有四套 Tatami,每晚房租港幣三千零蚊.
至於來往龍平嘅交通,我會喺之後講到去龍平嗰段行程陣時再詳細講吓.
搞掂機票同滑雪場住宿,跟住就要預訂埋首爾嘅住宿嘞.我哋到仁川嗰日差唔多要晏晝五點落機,今次帶住小朋友唔想咁夜轉車去滑雪場,所以到步之後先喺東大門住一晚;我哋經 Booking.com 訂咗 24 Guesthouse Dongdaemun Market 兩間雙人房,每間房租七萬零 won 一晚.滑完雪番去首爾嘅住宿就經 Expedia 訂咗 Hotel Prince Seoul,雙人房房租千三港銀一晚.
通訊方面,我哋今次買咗兩張人仔台 7 日 5 GB 嘅上網卡,鴨記賣 $160 一張.呢張卡放喺我部 Samsung Galaxy Note 1 度用查實都收得唔錯,喺龍平,春川同安山幾個首爾外嘅地區用我部手機上網全程都冇問題;我就算番到酒店房入面都係多數用呢張卡上網冇乜點用酒店嘅 wifi;不過我朋友用緊部新啲嘅 LG 機就話張卡上網時得時唔得 .
換錢方面,本來喺明洞換韓圜個匯率應該係比香港靚啲嘅,不過我哋喺龍平滑完雪再番去首爾之前都冇乜可能搵到時間去明洞嗰邊換錢.所以我哋先喺香港換咗足夠喺滑雪場用嘅韓圜現金,滑完雪由龍平番去明洞之後再換呢段行程所需嘅使費.
行程計劃方面,最主要係預備好啲行程資料放落部手機度方便去到當地隨時有得查.呢次行程有幾個手機 Apps 我係用得比較多嘅 :
另外以防萬一我去之前都有裝埋 Daum Map 同 SeoulBus 落部手機度.因為驚去到嗰邊未必度度都上到網,所以我部手機入面都儲定好多有關地圖同巴士路線嘅離線資料,去到韓國嗰邊要查呢啲資料陣時我多數都係查啲離線嘅資料,所以呢個旅程就比較少用呢兩個 Apps 嘞.
以上講呢啲都係比較易裝易搞嘅 Apps 嚟;不過今次旅程我開得最多嗰個 App 應該係呢個叫 Oruxmaps 嘅離線地圖.今次行程都要幾靠個 GPS 地圖先可以行得順利;因為唔可以肯定去到嗰邊處處都網絡暢通,特別係首爾以外嘅地區,所以唔想單靠 Google 個 online map,點都要整定個離線地圖帶埋過去至去得放心.雖然結果今次行程我自己部手機喺去過嘅所有地方上網都冇問題,但因為個離線地圖啲圖資喺晒部手機入面,開起上嚟會比 Google Map 吓吓要 download 反應快好多,所以全程要睇地圖陣時我都係睇離線呢個.
要用 Oruxmaps 嘅離線地圖功能,比較麻煩嘅地方就係個地圖嘅圖資要用一個叫 Mobile Atlas Creator 嘅免費軟件自己整;是關喺網上已經有大量嘅教學講點用呢個 Mobile Atlas Creator 整離線地圖,例如呢度,同點用 Oruxmaps,例如呢度,所以喺呢篇遊記就唔詳細講點整離線地圖同點用 Oruxmaps 呢家嘢嘞.
不過有關 Oruxmaps 離線地圖有樣嘢我見網上比較少人提但查實係幾好用我覺得值得打多幾隻字講吓嘅.今次我計劃行程嗰陣時開咗下面呢張 Google 我的地圖,出發前我一路搵資料就一路將啲有用地點嘅坐標分門別類咁記錄喺張地圖上面;只要將呢張地圖同啲同行朋友分享同分配讀寫權限,就可以幾個人合作記錄啲有用地點嘅坐標,同時亦方便幾個朋友網上溝通個行程.
呢張地圖之後講到我哋啲行程陣時我都會時不時拎佢出嚟俾大家對吓啲地點位置嘅.而我哋喺臨出發前幾日,啲有用地點記錄得九九十十之後,我哋就好似下面個截圖咁將張我的地圖入面記錄咗嘅坐標分類匯出成一啲 kml 檔案.
呢啲 kml 檔案可以匯入另一張 Google 我的地圖度,又或者抄去手機 Oruxmaps 入面個 overlay 資料夾度.之後喺手機用我的地圖上網睇番啲坐標又得,開 Oruxmaps 離線地圖好似下面張截圖咁載入啲地點坐標又得,相當好用.
要注意由官方網站下載嘅 Mobile Atlas Creator 本身係開唔到 Google Map 整離線地圖嘅;要用呢個 Mobile Atlas Creator 開 Google Map 要喺軟件包入面 mapsources 個資料夾度加番個專開 Google Map 嘅 bsh 檔案先可以用佢嚟開 Google Map 整地圖.
呢度有一大塊懶人包 ,可以下載一個壓縮檔,個壓縮檔入面有個 Mobile Atlas Creator 資料夾,裝咗一個已經可以開到 Google Map 嘅 Mobile Atlas Creator,有興趣自己整離線地圖嘅話可以用呢個開到 Google Map 嘅軟件包去整.用呢個軟件包開咗個 Mobile Atlas Creator 之後,喺 Map Source 揀 BeanShell map source 0 就係 Google 地圖.
話明係懶人包就當然不論你幾懶都有辦法幫到你喇 .如果唔想自己整離線地圖嘅話,懶人包入面有個 Korea Maps 資料夾,放咗我今次行程已經整好咗嘅幾個離線地圖.要用嘅話,手機先去 Google Playstore 裝咗個免費嘅 Oruxmaps,再將 Korea Maps 入面成個 Google 資料夾抄去手機 sdcard/oruxmaps/mapfiles/ 呢個資料夾度,手機打開 Oruxmaps,再切換地圖 => offline,選個 Google 資料夾就可以.個 Google 資料夾入面查實包含咗幾個地圖圖層.Korea 資料夾係一個包括首爾,江原道同京畿道嘅圖層,呢個係整個離線地圖一個用嚟打底嘅低解像圖層,係必需抄去手機度嘅.呢個資料夾以外嘅其他資料夾都係打底圖層上面唔同地區嘅詳細地圖,你可以跟據自己需要選擇抄同用唔同嘅圖層.Seoul 資料夾係首爾嘅詳細圖層;春川就分開 Chuncheon 1 同 2 兩個資料夾;Yongpyong 係龍平滑雪場同橫溪一帶;JinBu 係珍富面一帶;YangPyeong 係陽平鐵路自行車站附近一帶;Ansan 係安山站附近一帶,Daebudo 就係大阜島一帶嘅詳細圖資嘞.
因為啲地圖嘅圖資相當大食,所以你會見到上面個大包都成 500MB 有突相當大份.呢度有個將個 Korea Maps 資料夾刪咗,檔案容量細好多嘅懶人包 ;如果你冇需要用到啲離線地圖嘅圖資但有興趣睇吓我之後講到嘅其他資料,可以下載呢個輕盈版嘅懶人包嚟睇吓.
另外懶人包入面有個 KML 資料夾,裝咗我哋今次行程記錄咗嘅地點坐標.覺得呢啲坐標有用嘅話可以將啲 kml 檔匯入你自己個 Google Map 再改又得,直接抄啲 kml 檔去手機 sdcard/oruxmaps/overlay 個 folder 度用都可以.
懶人包入面仲有其他資料,之後講到詳細行程陣時會再講吓.
講完一大堆豬噏,都差唔多係時候要出發嘞;我哋一行五人齊齊搭上大韓呢班 KE604 號班機,正式展開我哋今次韓國冬日滑雪𠽌之旅 .


text:
Wednesday, 8 October 2014
排骨臘腸煲仔飯, 椰子雪耳雞湯
上星期三在同事佛教婚禮吃了全素午餐, 整個下晝都肚餓, 晚上決定報仇, 煮了一大煲的排骨臘腸煲仔飯. 排骨的份量比平常的多, 哈, 我真的不能吃齋的!
那晚鋼琴老師來教琴, 也一齊吃晚餐. 白飯吸收了肉汁和臘腸的油香, 再加入煲仔飯豉油, 勁好味, 兩個大人兩個細路成餐就只顧着扒飯, 食完飯才記得有碟油菜.
還煲了椰子雪耳雞湯, 又甜又潤.
20 comments:
用LC整煲仔飯好香呢!我只係整過一次,因為唔食飯焦所以覺得有點浪費....ReplyDeleteReplies
我囝囝哋都唔食飯焦架, 所以我煮既煲仔飯係無飯焦, 似蒸飯多啲.Delete
全素真係快餓啲,王子帶素lunchbox要大份啲先夠ReplyDeleteReplies
我唔可以食全素架, 會餓C架.Delete
做臘腸煲仔飯,條臘腸唔好切呀,否則D油就漏哂落D飯到,好肥架. 我地呢排凍,我都正想煮一煲.ReplyDeleteReplies
啲臘腸之後都係食埋落肚, 啲油喺飯度定喺臘腸裏面都無分別啦, 都係咁肥架啦. 所以咁大煲飯先至用咗兩條臘腸咋.Delete
臘腸煲仔飯~~真係好吸引~香港涼咗D~等我搵日整黎食先~!ReplyDeleteReplies
煲仔飯天氣凍凍哋食就最啱.Delete
我都係不能食素,偶爾淨食菜或沙律,過一陣個肚就打鼓咁聲喇.ReplyDelete
見到你煲咁正嘅煲仔飯,又挑起我條食飯筋,哈哈 :)ReplyDelete
我都好喜歡煲呢個椰子雞湯.ReplyDeleteReplies
我就好少煲, 好少買椰子.Delete
煲仔飯好正呀, 睇到都想食.ReplyDelete
姐姐一日食一餐得唔得架.Replies
哈哈, 姐姐有食早午餐架, 下晝肚餓仲會食下午茶(餅乾, 麵包, 甚至剩菜剩飯)添, 只係夜晚嗰餐唔食咋.Delete


text:
起床時間同過往分别不大,卡樂B都慣左早起送MAMI返工,所以而家返學都係一樣:6.45-7.00左右啦!初初幾日,怕卡樂B食早餐會整污髒校服,會等食左早餐先换校服.攪到臨尾趕出門口時好緊張.而家會一起身就换校服,著件屋企外套食早餐,條褲就要食得企理D,唔好整污糟.
MAMI要早D换好衫落樓陪卡樂B食早餐,呀仔食早餐超慢...MAMI同PAPI達成共識:早上唔可以開電視!少樣野令呀仔分心,希望早餐食得好少少啦...
食緊早餐同時,MAMI要執自己返工既飯盒/小食.當然要打理埋卡樂B既返學用品:水樽/纸巾/BOOK BAG.初時,樣樣都試過帶漏:MAMI帶左飯盒無帶食具,成個禮拜都唔記得帶糖返OFFICE冲茶.卡樂B就無水樽,另一日就無紙巾,又試過交少飯錢...而家可以早一晚執定既就執定,MAMI又會同卡樂B講要CHECK要帶乜返學,希望佢快D上手,可以幫手提醒返MAMI.
大家一齊出門口,先送卡樂B去學校,泊好車行3分鐘到學校,入課室陪卡樂B 10分鐘左右先BYE BYE,等佢可以SHOW下比MAMI睇做左既手工掛左係邊度
又或者一齊坐低畫下符咁啦.
打鐘,MAMI走人又行返3分鐘上車返工.OFFICE附近最近改左路,以前車到門口,而家要行多幾分鐘.返到OFFICE,好多時坐落唔夠半個鐘都已經要去冲杯茶回回氣/HEA下先得.通常1點前食LUNCH.以前2點放工,LUNCH BREAK無耐就走得.而家做到2.45先放工,一到2點就飯氣攻心,釣魚釣到(好驚撞親個鼻呀...).唔係就要勤D起身去洗手/洗杯...一够鐘就要即走!盡量要課室一開門就見到MAMI係度等緊,唔係既話,遲左凑仔,學校話小朋友會變得無安全感...而且好多時老師會貼小告事係門口,唔早D到週圍望下就會錯過/做漏左都唔知架!
MAMI又要重新學習學校既規舉:某日等緊入課室前,卡樂B話急急,MAMI見仲有成5分鐘先開班房可以用班房洗手間.於是急急脚帶住卡樂B見開門就走入去學校去揾其他洗手間.點知比OFFICE既書記大嬸見到我哋係一個唔應該出現既地方出現左...MAMI被丙:“點解你會係呢度架?” MAMI當堂打左個突:吓...揾洗手間咋...乜原來唔跟門口出入又唔啱規舉架?MAMI唯有話卡樂B急但課室又未開門...卡樂B好記住呢件事.過左一日,佢見到老師都仲要問住點解MAMI帶佢去洗手間都要比人丙...經過呢次,MAMI會小心,唔會再行差踏錯啦...
改左工時,MAMI變左遲返遲放,都OK既!但最大問題係:MAMI想學校假期既時候返少D鐘,所以改左TERM TIME一星期返4日工.返左咁多年開3停4既日子,而家返工返到星期三(第3日既公作)就成日覺得跟住係星期五,唔洗返!記得返原來仲有1日工(星期四)要返既時候...感覺好唔好受呀!
幸好星期五都仲係唔洗返工既休息日,HURRAY!可以有返D ME-TIME.想去LEISURE CENTRE參加運動班,又想去學校做PARENT HELPER (乘機可以見下呀仔嘛!)SO FAR都未落實呢日會做乜.試過本來報左名學整麵飽,點知卡樂B大傷風返唔到學.唯有兩母子都留係屋企.
另外新加插既其他ROUTINES:MAMI星期六要洗好晒所有校服ITEMS.星期日燙好一星期所需衣物.
其實...係咪將呢個工序轉移到PAPI身上好D呢?WKAKAKA...


text:
(又一女神破滅)Mandy Lieu被澳門大佬包起做老闆
2014-08-06 13:05:00
Mandy Lieu(劉碧麗),喺香港都算係一個熟悉嘅名字,除咗喺好耐之前同台灣小生陳柏霖拍拖3年之外,0依家成日都會係時尚場合,fashion雜誌見到佢,但話佢係當紅女星又未算,就算去年做咗陶傑處男執導電影《愛.尋.迷》嘅女主角,最後都係票房仆直,想轉型做女演員?夢碎了...不過,Mandy仍有財力用7位數開model公司做老細,點解咁犀利?
今日有雜誌報道,上月中MandyLieu被影到陪澳門有米大佬,大陽娛樂文化老闆周焯華(洗米華)出席向佐喺澳門搞嘅生日party,之後兩人更一同離去,女方喺第二日先獨自返香港.
報道又話,至上月嘅24號,Mandy夜晚七點幾,喺佢中環屋企以一身sexy長腿look現身,原來係洗米華揸咗架黑色七人車接Mandy,兩人一齊去灣仔食日本嘢,仲一食就食足4粒鐘,走嘅時候,Mandy喺餐廳門外望咗勁耐有冇記者,反而洗米華就從容不迫,仲攬實Mandy纖腰送佢上車,最後返番去洗米華喺九龍站上面嘅豪宅.
其實,Mandy入行有十一年,但事業一直未見高峰,反而緋聞就多多,有李澤楷啦,金剛啦等等,個報道又話,有知情人透露,呢兩年嚟Mandy一直與曾經和G.E.M.傳過父女戀嘅唱片監製Lupo Groinig有交往,只係因為Lupo係幕後人,講出嚟都冇用喎,加上Lupo近年為G.E.M.奔走,Mandy識到有米大佬,當然把握機會啦,雖然洗米華已經有一位現任仁愛堂總理嘅老婆同一名十歲嘅女兒,但都非常欣賞Mandy,自然對佢寵愛有加.


text:
見其他媽媽都逐個月記錄低孩子成長
我呢個懶媽好少咁做
因為blog 得好慢
一歳呢個milestone
食方面
蛇仔明仲仔食緊5餐 (3奶2固)
固就每餐大約2碗粥粥
有時我會煮字母粉
但蛇仔明似我,.....
飯筒....
蛇仔媽可是冇飯不歡架
佢都好似鍾意食粥多啲
有時好好心機燉個靚湯底
有肉有菜咁煮字母粉
佢唔吼豆
-_-#
但如果我用嚟撈爛飯仔
佢又食上兩大碗喎!
講2碗好似懶勁咁, 其實係呢啲BB碗
食物種類方面....都咁大個仔咯
我依家乜都俾佢食lu
出街食大人嘢, 我都會俾佢嘗吓
雖則話太早食調味嘢唔係咁好
但........我哋有邊個唔係咁大架呢, wahahahahaha
不過其實蛇仔明唔為食架, 好少問我攞嘢食
所以有時出街如果佢表示有興趣
我都好樂意俾佢試
兩母子一起分享美味
我覺得好sweet 呀
期待佢再大個仔時我哋一起外出用膳呢!
雪糕, 朱古力, 我都係咁俾佢試少少 (shu....唔好俾婆婆知)
依家滿一歳, 可以飲全脂奶
我仲唸住燉啲花膠鮮奶俾蛇仔明補一補添~
正呀!
奶方面呢, 之前每日食3次8oz
早, 下午茶, 同夜晚
最夜嗰餐通常訓住食
但一歳打後, 蛇仔明突然唔多食最夜嗰餐
開8oz, 佢啜3安就會推開奶樽
然後索性將小臉埋起來
所以我都心思思想減佢呢餐
變一日食2粥2奶
但
好錫蛇仔明嘅婆婆話唔好喎
咁最近蛇仔明又乖乖食返奶喎
咁.....
再睇睇點先
體重方面
平日我好少磅
打一歳針時去健康院量
11.215kg
姑娘眉頭皺一皺
但都pass 佢
剛好with-in range
但身高就冇度lu
其實我又唔覺蛇仔明好肥
(定係每個媽媽都總唔覺自己孩子肥???!!!)
都唔算好肉啫, 得個頭
在我來說, 佢都算高大
531BB Party 嗰日蛇仔明明顯比其實bb高同大隻
同埋佢實肉 (唔讚得)
咁再加上先天好足, 我同蛇仔爸都係大隻型
所以順理成章蛇仔明都唔會細件得去邊
不過, 點都好啦, 健康最緊要
訓覺方面
喺呢方面表現一向都要打pat pat嘅蛇仔明
大大吓, 又忽然變 X 咗 (唔讚得)
尤其是夜晚訓覺
大約9點我會同佢熄燈, 話佢知黑黑要訓喇
佢就乖乖伏住我
好快就入睡
我再唔需要偷偷輕手放佢落床
可以粗支大葉咁放隻冧冧豬落床
通常一覺都訓到第二朝7點
最近仲有訓晏咗嘅趨勢添
7點起身食奶
跟住9點就會take 第一nap
最長兩小時
跟住下午3點左右會take 多一nap
最長...........
竟然係4小時!!!!!!!!!
刷新紀錄呀~~
狂野嘅睡姿 *^O^*
超鍾意幅被
最後仲要係我叫先醒
⊙_⊙
睇嚟蛇仔明慢慢晤出訓覺嘅樂趣
訓醒心情靚
希望佢keep 到啦
活動能力方面
仲未識行呀
扶住企扶住行其實已識咗好耐
就係冇興趣放手一試咁
有時抽住佢行
佢會掙扎然後秒速爬走
但細路冇得迫
相信佢大爺認為時機到就會行架喇
況且
我都幾鍾意佢依家四腳爬爬個樣
相信一識行就再見唔到架喇
所以依家望多兩眼先
其他活動能力已經好好喇
基本上除咗未識行
活動上同個頑童無異
語言能力方面
發展得好唔錯呀
依家到咗應聲蟲階段
學得好快
而且發音仲好準
最新詞彙有:
婆婆(開心到婆婆飛起)
媽咪 (之前都只係媽媽)
嫲嫲(佢真係分到媽同嫲架喎)
抱 (會用手攬住我, 隻腳猛擒上嚟, 一路叫 "抱")
見到沖涼盤會話 "白白"
俾神奇畫版佢會話 "畫畫"
掉 -_-'"
呢個我真係唔知佢點學返嚟
請睇片
我教咗佢好多次, 佢都係冇改善
乜都掉落地,好頭痛
咁都有時有啲建設性嘅
教佢執玩具
擺好啲嘢時會話擺
我開雪櫃放嘢佢會配音話 "擺"
所以我唸蛇仔明對擺嘅理解係絕對正確
超鍾意揸車嘅蛇仔明, 俾我哋騷擾
皺晒眉叫我哋 "擺"
大概我唸佢係想講 "攞開佢啦"
真係笑死我哋
Potty Training 方面
唉, 停滯不前呀
其實蛇仔明poo poo 都算規律
每朝食完奶奶都會痾
咁我哋之前就吼呢個時間俾佢坐potty
但依家佢坐落去唔夠兩秒爆喊
一係就掛住玩
咁我哋就改變策略, 見佢有所動靜就俾佢坐
點知個盜高一尺, 魔高一丈
佢依家會靜雞雞痾
係冇跡可尋可言
-_-"
個樣咁衰, 又偷偷poo poo啦!
一歲去打針針
打第一支時冇感覺
仲猛聊姑娘玩
拮埋第二支就變慘慘豬
陰公
之前打針都冇反應
今次打完即病
唉
細路病,又扭又痴身
做媽咪就只能肉痛
好彩細路新陳代謝快
蛇仔明依家好返晒
做返隻百厭豬喇
閉關個幾星期
尋日去街街
開心到爆
仲有爆笑新招
咋喊?!
扭蛇仔明敵唔過大人馬拉松晚餐
扭落地
冇人教過佢
但突然使出咋喊茅招
笑死我
媽媽感
轉眼間當了一年的媽媽
呢一年好似press 咗fast forward 咁
超快咁就過咗
蛇仔明嘅生長速度唔等媽媽逐步退化嘅腦力
喺我未來得切細味佢嘅一顰一笑
已經又唔同咗大個咗
蛇仔明@Day1
唔同晒lu
一刻我還對蛇仔明有新進步雀躍
下一刻蛇仔明又送我新驚喜
好BB嘅喊聲
到蛇仔明青春期變聲, 我應該會有點失落吧
生仔有幾痛我已記不起
餵人奶有幾攰我亦記不起
反而有時好用力去記, 想回味一吓那感覺
慶幸自己有寫blog
雖然我blog得慢
但都足夠我recall返少少感覺
希望唔會再發生yahoo關blog事件
咁將來蛇仔明可以睇返
由佢仲係一個胚胎開始
我為佢成長記下的點點滴滴
希望佢知道
媽媽好慶幸做佢媽媽
多謝佢進入我生命
完滿咗我人生
佢為我每天添上歡樂
再或者他日我老了痴呆了
蛇仔明還可以抽空讀給我聽呢
mami loves u
^3^


text:
2008年6月27日 星期五
花花世界@北海道 - Day3 27/6/2008 函館>大沼公園>有珠山>洞爺湖
半夜3點幾醒咗,睇完歐聯就預備出門口,去函館朝市行兼食早餐.函館朝市比想象中細,但都幾多嘢睇,仲越睇越肚餓,卒之忍唔住去咗食個丼飯做早餐. 飲飽食醉行多一陣又出發返酒店,途經一個小市場,泊好車又落車行吓.個小市場類似香港嘅街市,d嘢都幾平,買咗d水果上車返酒店 check out.
Check out 咗就開始我哋呢個旅程嘅長途車嘞,我哋今晚响洞爺湖住,會途經大沼公園及有珠山.上車無耐除咗揸車嗰個之外,大家都瞓晒.兩個幾鐘之後就到達大沼公園.大 沼公園俾我感覺似返咗國內嘅公園咁,一樣有小橋流水,行咗一陣上車再去有珠山.好快就到有珠山喇,近距離睇個活火山都幾特別,原先諗搭纜車上山,但可惜纜 車維修,我哋唯有响山腳食d嘢,眏吓相就離開.
越接近洞爺湖就越多警察,我哋架車仲俾警察截查,不過因為見到有 bb,所以好快放行.到咗今晚住嘅天祥喇,未入門口先打個突,佢哋將我個名寫咗响歡迎嗰個牌度,但老老實實,我覺得似死鬼咗响儐儀館個牌咁,好彩我百無禁 忌啫!Check in 咗上房,打開門不其然"嘩"咗一聲,因為間房超大,仲對住無敵湖境,但望真dd陳設都幾殘舊.由於 check in 時 found desk 個職員同我哋講今晚會好多人响度住,提醒我哋早d去食晚餐,所以我哋梳洗吓就落樓食飯.今晚係 buffet ,但真係無乜嘢好食,簡直令人失望.叫個求其食飽之後就上房休息等睇煙火大會,我哋仲自備水果邊食邊睇,睇完就去浸温泉,個温泉都幾殘舊,浸咗一陣就返房 休息嘞!
張貼者: jacqueline 於 上午5:00
標籤: 2008 花花世界@北海道
訂閱: 張貼留言 (Atom)


text:
2015年7月31日 星期五
離家出走の懷舊滑梯
大家對呢種遊樂場仲有無印象?唔知由幾時開始,呢D明明係我哋由細玩到大,夏天辣住pat pat都要玩嘅遊樂場設施,拆吓一個拆吓又一個,換晒一式一樣嘅膠滑梯,然後艾菲前排突然發現,遠在天邊近在眼前,喺娘家附近嘅宏福苑仲有一個(娘家樓下本來都有一個,但半年前都畀房署拆埋啦),講咗好耐話要帶燒腩仔去玩,但次次返娘家都匆匆忙忙咁,終於今次有多D時間,去完火車博物館食埋下午茶,就單拖帶佢來玩.
有成層樓咁高,樓梯又45度傾斜嘅滑梯,燒腩仔起初都話驚唔太敢玩,不過艾菲陪佢上去,抱住佢玩咗一次之後,佢就好勇咁可以自己上上落落,反而係太耐無玩過嘅艾菲,上到一半時居然覺得怯,真係年紀大啦...
大膽到專登企喺呢個位大叫艾菲,反而係企地面嘅艾菲怕佢跣腳跌落來...(呢位媽媽真係煩,又要帶個仔來玩又要驚:P)
Hi!!!開心到呢...
其實個滑梯一D都唔跣,大概係缺乏保養掛,一齊玩嘅家長話美林邨條同款滑梯滑同刺激過呢條多多聲.
對面有另一個同屬經典嘅滑梯.
玩完頭先個高階版,呢個對佢來講絕對係easy joy,自上自落無難度﹗
整乜連個電單車搖搖馬都型過宜家嘅咁多?
呢隻蝸牛相信大家都爬過,艾菲前排同朋友傾偈講開,宜家D公園多數以安全為大前題,為免小朋友受傷家長投訴,少咗好多攀爬同會搖會郁嘅設施,結果就出現好多感統有問題嘅小朋友,而燒腩仔明顯都係其中一個,可幸嘅係佢情況唔算嚴重,艾菲平日畀多D唔同挑戰佢,等佢多接觸唔同嘢就OK.
宜家呢個年代,都應該無乜邊個小朋友識爬呢隻蝸牛,燒腩仔喺呢到穿穿插插咗陣完全搞佢唔掂,終於要艾菲親身示範,教佢爬最易嘅蝸牛頭,佢先成功爬到上第二級.
屋苑嘅另一邊仲有呢個由木同鐵組合而成嘅設施,佢好在無樓梯上可以逼燒腩仔爬,但始終有三十年歷史(都唔知止唔止三十年啦),條鐵通已經有D彎同鬆,艾菲要喺後面睇實以防燒腩仔跣腳,估計佢都唔捱得幾多年,真係玩得一日得一日.
上面有條由木板砌成嘅橋,木與木之間嘅空隙明明係小兒科,但玩唔慣嘅燒腩仔就行到步步驚心咁嘅樣,不過艾菲都欣賞佢肯去嘗試,喺艾菲鼓勵下都行咗兩次,無再好似之前咁爆喊or索性話唔玩.
行完橋最開心就係呢刻,sir...
玩完滑梯見到地下有堆數字,燒腩仔已經識問艾菲係唔係跳飛機來,仲即刻來來回回咁跳咗幾次添﹗
而是日最大驚喜係,燒腩仔終於識行平衡木,本來佢打死都唔肯自己行,但艾菲同佢試吓試吓佢又OK喎﹗
喺娘家玩咗三日,我哋兩母子就返屋企啦,米高亦終於喺星期一晚返來,雖然今次佢去唔到西松屋同阿卡將幫艾菲掃貨,但喺艾菲嘅搖控下佢都買到D好嘢返來(特別係Muji盒日本限定陶瓷畫筆,要快手買隻淨色杯返來試吓個效果先得),仲好醒目咁買定宵夜同好多零食返來塞住艾菲把口添﹗
訂閱: 張貼留言 (Atom)


text:
台風天,留客天,留客不?留!
是咁的明知第日打八號波唔使返工,所以約左新界友一齊試新野.呢間餐廳其實個 location 都幾隔 sip,事源前幾日去左火車博物館行下,回程返歸路上見到呢間餐廳,比佢吸引左念念不忘(吸引係因為周圍都係老區感,只係佢比人有新鮮感)
收工出發前 係 openrice search 完電話打過去,問佢地 3號波開唔開門,估唔到仲會開,咁當然即刻 book 左位會一會啦!
唔熟太和路既朋友仔要到左太和問問人同開 google map, 我係新界人都要開 map 哦.
太和站行到餐廳 around 7分鐘到,去到好易認,因為頭先講過,舊區唯一新店同晚上外觀有既感覺.
場內裝飾開始佈置緊 Halloween, 同時亦有 fusion 感覺,真心唔錯同有氣氛.老闆亦到在場招呼客人,員工都好有禮貌,好有的餐廳!!!
老闆好幽默,落單時都會講d 野令我地笑一笑,同時我又好奇問佢,餐廳叫 alien 咁你既名係咪都係叫 alien 點知原來係真啲!!!
anyway 講返食野個到先,先來老闆問我口唔口喝 飲唔飲 d 啤酒,同行朋友係女仔,老闆就介紹左隻 唔濃既手工啤酒 “仙人掌青檸啤酒” 佢話岩哂女仔飲
而我呢個酒鬼,緊係要d 男人啤酒啦,老板就介紹左比利時既 kwak
個酒杯超特別,仿 test tube 同 holder, 一開始懶型咁攞個 tube 出來飲,老板見到即是走來阻止我,話係攞住木柄來飲, omg 魚到
同時老板亦問我地要食咩,呢個時候就大檸,大家都知我有選擇困難,睇左勁多 menu 都唔知食咩好,又再次打搞老板叫佢推介.平時出而食灣 我都會問餐廳 推介,不過有時對方通常都答你 “人人口味唔同,我覺得岩食,唔代表你覺得“ 搞到問完好似冇問... 呀 Alien 老板就唔同啦,佢會慢慢解說同介紹,不過最終都係叫佢幫我地拍板啦,所以佢就叫我地食個 $588 既 dinner set B 啦.
以下就係 dinner set b 我地既選擇
- 黑松露薯條
- 白酒藍青口
- 鵝肝黃菌扁意粉
- 法式油浸盲鰽
餐湯係薯仔大蒜湯
味道剛剛好,唔會太咸,薯仔味重,不過飲左一半就已經飽飽地了
沙律係 蝦 Caesar salad
沙律既菜夠新鮮夠甜,醬配得岩岩好又唔會太少
黑松露薯條
好有驚喜!! 新鮮熱辣,黑松露味剛好唔會太多,薯條係厚,即係 expect 食薯條肉,外面少脆,內面軟硬適中,again 我係薯仔怪,所以一食就知 呢個係我杯茶!!!
白酒藍青口
青口就正常啦冇咩 comment,係紐西蘭返來既我,係個邊食青口當飯食,所以我唔以囉來比! 不過呢道菜最正既唔係青口,最正既居然係 garlic bread !
我咬一口即時大叫 “好好食呀”!!! 老板走過來問我咩事 !!個人覺得 配菜好食過主角囉!!!我係 garlic bread lover 所以我食過好多唔同 garlic bread,佢地既真係好特別好唔同!!!! 真係好激動,諗起都仲流緊口水囉!!! 佢地既 bread 脆得來唔硬 (出面既會刮喉刮口),咬一口脆而唔散,garlic 塗得好均勻,味道恰當好處!!唔係誇張,你叫我單點 我都會再要!!!
鵝肝黃菌扁意粉
呢個意粉佢個精華就係個鵝肝,鵝肝一流,唔油外脆內軟,煮得有技術!!!
法式油浸盲鰽
魚其實我就馬馬地,本住試下既心態order,點知冇想像中差wor,佢唔腥,口感好,魚肉唔散,佢既油浸眼見有好多油,食落又唔油wor,夾埋番茄仔一齊食另有一番風味tim
食到咁上下,我呢個酒鬼早就飲完第一杯,所以叫老板介紹第二杯,第二杯我叫佢要再濃d既,佢就介紹左 tipel karmeliet,呢個堅好飲,第一次飲!
飲第一啖冇咩感覺,飲下飲下,咦??個口好甘甜好有回味,老板聽到 就話我就等你講呢句.哈...佢話佢選啤酒都選左好耐,睇到老板既用心同執著!!!
總結:
老板人好好,介紹比你食既野就冇死
員工都好有禮貌
地方環境一流,坐位大同舒服
絕不趕客,出菜時間耐,唔係因為慢,而係要客人欣賞佢既食物
絕對會再來,只係location 有d 遠


text:
新年幾日紅日恐怕冇人餵佢會餓壞,於是又帶返屋企照顧,相隔不足兩星期佢大隻左1/3,之前俾佢瞓覺嘅紙盒闊度已經唔夠佢長,生長速度非常驚人!最神奇係佢唔再周地大小便(一返黎就識),曉去報紙度尿尿同落街先開大,起碼唔駛成日抹地~
夜晚都唔再叫,不過由於佢太高可以自己爬上床,有朝兔比瞓下發覺有D野係大脾上面轉,嚇到即刻起身,原來佢爬左入被窩,最煩係"妹妹"成日周街瞓,雖然2日同佢洗一次白白都污糟ma...
俾佢嘅近照大家睇睇~佢宜家重到要雙手先夠力抱起
一個老積樣,手長腳長
小心惡犬!XD
玩波中...
佢仲有兄弟姊妹未有屋企收留,如果有愛心嘅您有興趣收養佢D兄弟姊妹,歡迎悄悄話留落電話~
大年初三兔比同朋友一行五人去左朋友仔家開既茶樓飲茶,哩間就係位於川龍村蠻多人認識既端記茶樓.識左哩個朋友仔幾年去過佢屋企幾次,食過BBQ同百圍盆菜,但咁神心去飲早茶都係第一次
紅日關係人好多,一出點心就人來人往
全自助形式要自己開茶擺位同拎野食,不過今次有主人家代勞,仲怕我地拎唔到點心送到上檯,認真係VIP式招待
食到一檯都係點心都只係酌量收每人$30,真係客氣!
難得去到鄉村地方要去菜田同山澗感受一下大自然!唔少人帶埋網黎捉魚仔,有人仲撈到蠑螈~
意在過癮一行人只買左一份祈願品,有寶碟同蓮花燈
做得多攝影師都要出出鏡,點都要跟蓮花燈同寶碟留影~
大家好投入咁拋寶碟,又幾好玩wo~
大家都拋到啦!希望兔年心想事成!
跳跳紮一輪後去放蓮花燈,原來係放響一個好似日本流水麵咁既水池上面,不過近睇都幾靚吧~可惜水流太細飄得好慢,一去到轉彎位就JAM晒,有花燈未燒完就燒爛左,坐定定等我地個花燈轉一圈,原來真係要好耐時間,仲以為佢未完成歷史使命就英勇殉職,睇到佢回程先捨得走~
兔比祝大家都可以如願!
最後加插兔比新年期間既旺桃花甲俾大家睇~ 底色係RMK新推Spring Shimmer系列Nail Color,之前出席RMK活動收到一支粉紫色試過唔錯(前文回顧:RMK魔法筆下的春色無邊),但隻色唔多match自己,於是敗左哩支桃紅for新年 甲邊貼上最愛既dot柄指甲貼紙(Vinnie送贈既~呵呵),簡單又搶眼!


text:
亞洲挑戰盃B組今日又有『雙料娛樂』上演喇,分別係老撾對菲律賓(19:00)及阿富汗對土庫曼(00:00).阿富汗對土庫曼係焦點所在,不過就唔講住,而亞洲級無敵新興勁旅(自稱力迫日韓唔係老屈)菲律賓咁『犀利』一定贏硬拎冠軍入亞洲盃在大炒日本都似所以就更加唔洗講,不如講講啲WFC啲嘅,老撾國家隊啦!
東南亞錦標賽我由98年睇到今日,有8屆之多,對老撾足球都有少少感受要分享下.老撾足球呢幾10年來喺東南亞中都係處於一個弱勢位置,不過老撾足球算係東南亞足球弱勢系列中實力比較好嘅一隊(近年已經冇呢回事).雖然老撾係亞洲足球『弱者』,但老撾嘅球員唔係垃圾,部分球員個人技術係幾好,球員身上帶有所謂典型東南亞足球員嘅特質,普遍身材唔高,但速度快及技術好,不過由於國家隊內大部分唔係全職球員,缺少專業訓練下,國家隊成積有限,而且一支以打快速防反為主嘅國家隊,卻長期面對住體能一般嘅毛病,『下半場老撾嘅體能係一個考驗』,呢個已經係老撾足球公認問題.近年嘅老撾國家隊打咗唔少『半場好波』,佢地絕對係有能力組織到去對方禁區射門,而且打得有板有眼,但好奇怪嘅係下半場老撾就會判若兩隊,除咗體能下降受影響,球員嘅心理都係一個大問題.
老撾『半場好波』紀錄
中國 7-2 老撾,半場中國 1-2 老撾
馬來西亞 4-1老撾,半場馬來西亞 1-1老撾
新加坡 4-3 老撾,半場新加坡 1-2 老撾
馬爾代夫 7-1 老撾,半場馬爾代夫 1-0 老撾,下半場老撾扳平在輸
老撾 1-5 土庫曼,半場老撾 1-1 土庫曼
今次老撾嘅挑戰盃大軍名單中,有5個球員喺泰國踢職業聯賽,其他球員都係效力本土半職業球會,隊內有職業球員,有學生及警察.老撾有自己嘅足球聯賽,但呢個聯賽係有職業球會,半職業球會及業餘球會,並非一個全職業聯賽,儘管近年有唔少球會請職業外援,令聯賽更加激烈,但水平有限,所以去泰國踢職業聯賽就成為老撾職業球員嘅『路』,今次老撾嘅挑戰盃大軍名單中,有4個球員喺泰國乙組揾米路,包括隊長蘇薩瓦(Ketsada souksavanh),S.沙山拿(Sopha Saysana),L.沙山拿(Lembo Saysana)及前鋒沙亞活迪(Khampheng Sayavutthi),另外一名叫萬青康(Soukaphone Vongchiengkham)嘅中場球員就踢緊泰國甲組.由於老撾與泰國接近,有啲生活文化亦好接近,所以老撾球員好易適應泰國嘅環境,在加上老撾球員人工便宜,於是乎一啲經濟力較次嘅泰國甲乙組球會就向老撾球員招手,令老撾球員多咗機會出外.
老撾國家隊喺國際賽中都爆過好幾次冷,而且近年贏過菲律賓,雖然菲律賓今場有2個主力可以出場,但唔係真係自稱力迫日韓就真係亞洲新興勁旅,所以佢地對住老撾都唔係100%贏硬.
ps.今次老撾嘅挑戰盃大軍名單中所見25歲以上球員不足5人,體能下降真係一個問題?


text:
包包六個月大開始食固體,好多blogger媽媽煮野食好叻,所以我唔打算獻醜寫我煮嘅野 (又其實我完全無興趣影低自己煮嘅食物,哈哈)
我只係想share我嘅工具!
bb開始食solid,要準備啲咩呢? 健康院書仔有介紹,但當然呢個年代係有好多product係更加方便.
基本上所有食物都要經過 去皮,切粒,蒸熟,攪蓉.
去皮
偉大發明:瓜刨.買左之後會問自己點解以前要用刀仔批皮咁辛苦
切粒
沒甚麼特別,但我買左個新砧板for bb 食物
蒸熟/攪蓉
趁之前aeon特價,買左個蒸攪二合一,雖然相比其他blender 貴 ,但就好方便同易用,啱晒懶人同無咩時間嘅working mum ,仲有好易整壞電器嘅工人姐姐!
蒸完倒轉就可以blend,好方便.
bb開始食solid,食物一定要夠綿,有時我見blend完都唔夠幼細就會再過filter(當然bb大啲就唔需要了).
有朋友好細心,一早送我combi grater and filter set,仲有碗仔.因包包仲細,基本上我連蘋果啤梨蓉都會過filter.而水果因為唔使蒸熟,所以我會用grater 再過filter,包包食得好滋味.(書仔話可以用匙羹摑,但我嚴唔夠幼細)
又,bb食量真係好細,下下又砌又blend實在花時間.我同好多媽媽一樣,會做冰粒.有蓋冰格,一田aeon有售.blend完嘅食材,造成冰粒,也方便工人姐姐,只要reheat再mix糊仔就可以餵bb食.
糊仔
bb通常先試糊仔,後試粥仔.開糊仔可以唔跟instructions, 開始時稀啲,慢慢加杰.一開始時因為雀巢有寄sample畀我,所以包包係食雀巢先,而且食得ok唔抗拒.有見雀巢相比較甜,又唔係organic,所以買了一盒holle,隨手買,也沒看清楚.
點知包包一啲都唔欣賞,食到wea 晒咀!我自己一試,原來淡茂茂架,食過雀巢嘅包包更係唔鍾意...
好咁我就買過第二隻啦!
呢隻hipp有banana 同peach味,諗住有啲味包包會like,點知又係唔鍾意食,可能個texture 唔夠fine...
聽人講healthy times 幾好味,我又買!
雖然無holle咁啖,但包包都係唔多鍾意!
諗諗下包包可能唔鍾意燕麥!
決定去買rice porridge !
去到公司附近嘅supermarket,只得呢個brand,照買!
bellamy 呢隻個texture 好幼滑,加左蔬菜蓉後包包好鍾意食!
但呢個brand 唔係好多地方有得賣,而且價錢貴過其他organic brand呢!
最後,朋友介紹呢隻healthy times 嘅brown rice cereal,都係rice但質地無咁滑,
大型百佳有售,而包包都食得幾好!
包包的口味:喜歡度由右到左(右邊最喜歡)
其實我都有試過煮粥仔,但包包對於淡茂茂嘅粥仔無興趣,可能遲啲可以食魚同肉時再試!
至於煲粥,上網搵到個懶人方法.買左個象印,平時可以帶粥仔出街之外,仲可以用來焗粥.
焗兩個鐘米就已經爆開,我就會再blend 兩下,已經好綿,又唔使睇火,so good!
不過長遠來看,都應該要買個電煲好啲!
望一望上面,真係好多架餐,仲未計食物,零食喎,所以我老公話我攪太多野囉,但你估我想咩?!
寫住咁多先!


text:
栢芝呢身 Chanel最新秋冬裝,總值超過 10萬.淨係條鎖頭鏈已經賣$19,100!
媽咪姐
鋒菲再翻撻 栢芝掃貨開心晒!
數近期香港風雲人物,唔使講,梗係比好多大人仲有 guts嘅黃之鋒不過,娛樂圈嗰 3位愛恨交纏嘅癡男怨女「王,芝,鋒」都唔弱,差唔多 day day都有新搞作.嗱,啱啱世紀再翻撻嘅王菲同霆鋒,就戴情侶超各自現身機場,據知遲啲仲會由阿菲帶路,兩個孖住去印度修佛㖭. Well,成件事即刻神聖晒!
咁栢芝又點呢?有名「新聞女王」嘅佢, post完嘆紅酒相上網,又飛過日本散心,再以一身 Chanel pink lady look橫掃香港機場!淨講衫,都夠大家講足兩日啦.
啱啱啫,仲有內地網民喺微博講,栢芝幫佢個 friend掃咗百幾萬袋.你無睇錯,係用百幾萬買手袋!嗯……各位姊妹成日話 shopping能醫百病,媽咪姐眼見栢芝喺日本買咗兩大箱嘢,再加埋呢百幾萬,難怪佢今次知道鋒菲再翻撻,唔似 02年嗰次咁喺人前失控狂叫,依家仲笑得出㖭!係咯,人要向前看嘅,與其等人錫,不如錫自己多啲
周日,栢芝用兩大個 Grand Hyatt酒店嘅紙盒,裝住佢啲東京戰利品.周三就有內地網民爆栢芝幫佢做 sales個 friend掃咗百幾萬袋,仲集埋郵㖭,勁!


text: 人生如戲!用嚟形容今年24歲嘅盛女Whitney最啱不過,話說佢本來只係一個生於香港,住喺九龍區某一個角落嘅姑娘,直至佢早年參加咗大台搞嘅真人騷《求愛大作戰》,成個人生就改變咗咁,多人認識咗!Whitney參加完大作戰之後,2013年閃嫁咗「媽模」陳靜儀(Mia)前夫莊家傑,當時因為Mia用「姣婆遇着脂粉客」嚟形容佢哋,當時兩公婆仲一條心,唱雙黃反擊佢哋,以為佢哋打風都打唔甩,Whitney自前年同莊家傑生咗大仔Chalmers後,上年仲宣佈再度有喜陀B女,兩年抱兩,不知幾幸福,點知Whitney大住個肚,上年5月忽然用黑底白字喺網上宣佈要離婚,原因係發現夫妻性格不合,離婚係最好嘅決定……之但係兩公婆曾搵婚姻輔導幫手,一度破鏡重圓,兩公婆喺囡囡出生前,仲帶埋囝囝一齊去影美孕照,囡囡出生後,亦經常貼一家四口嘅温馨合照,以為一切雨過天晴,但原來Whitney同莊家傑已經簽紙離婚.據知Whitney同莊家傑上月已經簽紙離婚,有傳Whitney對莊家傑心死,係因為去年交托做地產經紀嘅莊家傑買樓,點知搞到買樓唔成,要撻定蝕咗幾十萬,現時Whitney身邊亦有追求者,但Whitney日前接受《蘋果》訪問,就強調二人離婚唔涉及第三者.臉帶憔悴嘅Whitney同《蘋果》講:「其實一段情侶由拍拖到結婚,離婚都有一段故事,唔想一一去講,但今次係經過深思熟慮,大家再見都係朋友,小朋友跟我,但佢都會安排時間見小朋友.」問佢離婚原因係咪同上年買唔到樓有關,定係因為有追求者?Whitney逐一解釋:「分開因為大家思想同目標好唔同,係性格不合,覺得咁樣決定最好,係好和平嘅氣氛下決定.」Whitney又話:「我哋都聽到一啲唔好嘅傳言,話離婚同第三者有關,呢個一定唔係,我哋雙方都冇,有朋友關心我,即刻介紹男仔畀我,但現階段唔會接受,只會將心思放喺仔女身上,唔想有人借機會製造假消息.」上年Whitney曾開心稱自己榮升做業主,佢承認最終買唔成:「間樓係撻咗訂,咩原因唔想詳細講,只可以話係計錯數,因為我係自僱人士,按揭嗰部份出咗啲問題,惟有撻訂,都損失咗幾十萬,再努力過,一定唔開心,但為咗仔女要堅強.」Whitney承認一直有經理人公司欲找她合作,佢話:「我從來冇發明星夢,如果有,我一早入咗行,以前有人叫我入行試下做乜做乜唔會諗,但o依家為咗一對仔女,都會試下唔同嘅發展,都想俾到年青人正能量,唔好灰心,單親家庭都可以俾到仔女幸福.」


text:
11個月零10日
體重:21磅 (係呀, 比10個月時重左D咁多多咋, 病左一個星期, 輕左磅半有多...)
身高: 74CM掛 (貓貓依然覺得瑤瑤豬唔係好識高, 秋天時著既褲, 依家都係著得到)
身型方面, 真係冇咩野變化, 最誇張既係, 果時係Marks & Spencer買既背心乖爬爬(3-6mth) 著到依家都仲著得到, LEI 5件背心真係抵到LEI.. 不過貓貓寧願瑤瑤長高D長肥D呀.牙仔方面, 係10個半月時出左第三隻牙仔啦, 不過唔係上門牙, 而係上門牙右側既果隻 (唔係要出上門牙先架咩?)琴晚幫佢清潔時, 發現上門牙都有眉目啦, 不過隻小豬點都唔肯俾貓貓摸真D (今晚再試過~)
食野方面, 都係2粥3奶, 貓貓仲堅持緊最後一個月的人奶, 依家D奶都係少左好多呀, 好彩之前有冰奶, 所以雖然依家係入不敷支, 但都叫係全人奶.每餐既奶大概7-8安, 比以前少左1安左右.不過貓貓都冇以前咁執著, 一定要小豬飲晒LU.瞓覺前既果餐最難餵, 食左一半後, 就要食幾食, 就玩幾玩,成餐奶又去返半個鐘左右LU~ 食粥方面, 大人碗半碗至一碗左右, 11月開始試左蛋白, 今日仲試埋全蛋, so far 都OK 除左食粥, 係食晚飯既時候, 瑤瑤豬都會坐上枱陪大人一齊食, 而大人既飯就係佢既零食, 食得好開心, 可以吃一茶匙左右.琴日開始, 99俾左D冇調味既大人湯水佢試, 嗯... 都可以, 但係都係鐘意飲水多D.生果方面, 冇試新野呀, 都係以火龍果為主(因為poo poo依然唔多好), 再試香蕉, 今次冇事啦, 所以得閒都係食下香蕉.瑤瑤豬為食左好多, 試過自己met左粒提子, 放落口, 仲咬開左呀 (貓貓當時正坐係隔離, 幫提子去皮去核, 以便可以服侍小豬食,. 點知佢覺得貓貓唔夠快手, 要自己來...)
語言方面,冇新野呀, 都係baba, mama, 疑似bye bye, 奶奶, mum mum 同水蛇春咁長既BB話.不過明顯地瑤瑤豬讓多左野, 成日都bilebala咁大聲講野
動作方面, 仲未可以完全自己企, 但係離手既次數多左又長左, 相信好快就可以自己企啦~ 前幾個星期, 團購左個吸塵機器人, 小豬第一次見它係度自己吸塵時, 嚇親, 勁喊同埋爬到飛咁快咁來貓貓度要抱抱 (貓貓好衰咁, 冇第一時間出手相救, 反而拎住電話拍片) 自此之後, 小豬爬既速度就保持係飛咁快 (同貓貓行路既速度差唔多啦~) 最鐘意望住小豬, 一路飛爬, 一路四萬咁既口爬來貓貓腳邊要抱抱, SO SWEET~ 行路方面, 依家會自己推住一切可以推得到既野,然後行幾步, 不過一想快既時候 就會轉為爬.另外, 就係一放佢係學行車上(推果種), 小豬就即刻變身為蛇, 軟腳蛇...
BYE BYE 同拍手都會成日自己做啦, 不過依然係冇得叫佢做架.人地同佢HELLO或者BYE BYE, 小豬都係俾返應架, 不過係慢10拍左右啦, 到時人地已經走左LU
lei2個星期, 開始係夜晚同佢講BED TIME STORY, 暫時都係得一本書仔一個故事咋, 不過小豬漸漸可以聽得晒成個故事啦 (得2-3分鐘) 都好既, 要出去睇下仲有冇其他書仔買lu
隻衰豬依家唔肯坐定定俾貓貓影相LU, 一係就勁開心咁扑過來, 一係就自己爬走左總之就係動作快到iphone 捕捉唔到啦~
LEI幾日 可能牙癢, 無啦啦又開始食腳既...
某日, 又試帶頭cool, 個樣駛唔駛咁唔爽呀, 其實, 帶左之後即刻女仔左幾靚女呀...不過9秒9 就俾小豬除左LU~


text:
10.12.2015
小檬School Open Day
小檬學校開放日,媽媽我今年已經第二年做義工,
我負責扭波波嘅項目
其實我只係負責維持秩序,
同小朋友落定order =p
開放日主題係15校週年慶嘉年華
學校想有人扭波給小朋友,於是就招募識扭波波嘅家長.
咁啱中秋節同表嫂講開,原來佢啱啱學左扭波,
雖然初級班,不過都應該冇問題.
就係咁我就捉左呀表嫂返去幫手喇~
本來一更兩位家長,到我哋最後一更
啲家長都繼續留低幫手,
負責嘅老師仲由朝早坐到而家,所以我哋已經輕鬆啲,
如果朝早得兩個,都想像得到佢地有幾咁忙碌.
表嫂再自行拖馬,叫左個姨甥仔幫吓泵波,綁吓結
我哋三個(連埋家長老師應該係六個)兩個鐘都冇停止手
扭波波真係好受歡迎,人龍未停過
小檬同妹妹豬都有嚟探班
妹妹豬個樣有啲呆
我就鼠左一下, 影左張全家幅
成間學校佈置到嘉年華會一樣,都花左唔少心思,
高年班小朋友就要做花車
小檬都有出力架,幫手做model上璧怖
搵到小檬嗎?
仲有爆谷機
手繪
最後特別最精彩嘅係有小丑表演
全部又由老師扮~
雖然只係老師,不過個個都好投入亦做得好好.
可惜我冇時間睇,只係後來睇返家長send比我嘅video.
媽媽當值嘅時候佢兩個就周圍玩
做吓手工
扮吓野
有表舅父湊住小檬玩,爸爸就輕鬆啲
妹妹係咪睇緊坐邊個位呀?
抱抱老師~
hug hug Miss~
Miss J~ 希望到時真係會攬埋妹妹豬啦!!
訂閱: 張貼留言 (Atom)


text:
2011年8月25日下午2:31公開累積瀏覽 758
好開心呀! 今年生日, 除咗收到型爸大公子二公子送嘅生日禮物, 型爸還安排了一家人去日本旅行..... 今日出發啦, 時間仲好理想添, 下午一點幾機, 早上十一點到機場便可以. 起身之後可以他他條條出門口.
去到機場, 見到領隊攞埋boarding pass, 就入閘. 大公子二公子佢兩個未食早餐, 去搵的野食吓.
去到見到有間叫正斗, 咁就試吓係咪咁正斗啦... 而二公子去咗隔離嗰間買西式早餐, 各有選擇啦.
大公子叫咗個雲吞麵, 咦! 都唔錯喎
型爸叫咗及第粥加炸兩同我兩份喎, 的粥同炸兩都唔錯, 的炸兩入面仲有的脆. 大公子又幫手食的, 佢食多的唔緊要, 因為我同型爸一陣再會去Airline Club Lounge 食的野.
機場的野實貴啦, 三樣加埋要hk$115.
食完早餐, 二公子話想飲Starbucks, 咁佢兩兄弟又去買Starbucks, 我同型爸就去咗club lounge食野....(又食...)
以前呢道的三文治好好味, 但係今日的三文治有問題, 的碎蛋治仲好似放咗好耐有陣味, 連芝士火腿三文治都無.
呢碗魚蛋米就真係唔錯啦, 不過的湯好淡, 要自己調味. 碟xo醬好味, 不過都幾辣.
今次試飲呢隻韓國紅茶, 又幾好啵.
食完攞咗兩枝水就會合大公子二公去閘口預備上機
Boarding pass
524閘口, KA2378去沖繩
細機, 要坐接駁巴士上機
飛咗兩個幾鐘就到沖妃繩, 日本比香港快1小時, 當地時間大約5點鐘.
個機埸好細, 入閘出閘都係同一層
有一間迷係商店
一間小型日式餐廳
到埗後唔係去酒店check in, 領隊先載我們去食飯
呢間日本餐廳好大, 應該係主打招呼旅行團
叫料亭那霸
呢個房間, 可以坐40人, 已經set好哂位.
嘩! 咁攪鬼, 有哂banner响到.
每人一份
有炸雞, 蔬菜天婦羅, 苦瓜炒蛋. 苦瓜炒蛋係呢道嘅地方食品, 因沖繩受中國文化影響好大. 亦都種植好多苦瓜
紙火鍋
導遊話呢道的阿古豬肉好出名, 食落肉質好甜, 叫我地食真的.
墨魚汁燉蛋
每碗都有一隻墨魚喺入面架.
仲有呢小碗黑糖西米糖水. 原來呢道又係出產好多蔗, 所以黑糖都好出名
食緊飯嘅時候就有日本民族舞表演
哈哈, 導遊話呢的舞者都表演咗幾十年, 所以都有番咁上下年紀
跟著仲有三線琴表演....講真呢的表演都係好鬼悶, 只不過食飯時助吓興.
食完晚飯就安排我地返酒店. 原本咁早食飯再送我地返去酒店係有原因架, 因為可以去游室外泳池, 跟著可以游室內泳池, 再可以去浸溫泉. 晚上九點前一定要先入去泳池.
沿路見到呢間樹包屋, 影張相先, 好似呢道都係其中一個景點.
到酒店啦, 導遊話upgrade咗我地嚟呢間Loisir Hotel Naha, 仲可以連續住兩晚, 即係連續兩晚都可以浸溫泉. 跟著嗰的酒店就無溫泉浸.
入到酒店大堂, 被呢個超大豎琴吸引
入到房間都好整潔, 唔錯
跟著我地立即出去超市, 大公子同二公子要去入貨呀! 要快手, 去完就要去游水同浸溫泉.
兩個又食啦, 一個要甜筒, 一個要雪糕磚, 兩款都咁好味.
唔止呀, 呢的係佢兩個買嚟宵夜架.
返到去就即刻換游衣落去, 游咗一陣就去浸溫泉. 男女分開嘅風呂, 型爸就好啦, 有兩個仔陪著一齊浸, 我就要一個人去浸. 浸到十點幾十一點就好夠啦, 快的返上房瞓. 的日本人真係好鍾意浸溫泉, 我返上房時, 仲有好多一家大細嚟浸. 酒店好滿, 大部份都係日本人嚟沖繩渡假.
浸完溫泉, 寧舍好瞓.


text:
T牌嘅用途,主要係用嚟方便車行俾準買家試車,又或者將架車由 A點揸去 B點,之類之類;不過,亦造就唔少有窿路嘅有錢人,借此閃避汽車首次登記稅,林忠豪仲用嚟車埋女,明目張膽到呢.
同你吟一吟
林忠豪用 T牌溝女
贊助商連結
法律係保障有錢人,就算唔係百分百,亦不遠!尤其係啲灰色地帶嘅法律罅,尋常人冇辦法享用到,但有錢有關係嘅,就得!
當年廖碧兒背住陳豪搭上李澤楷表弟林忠豪,被爆係拜金女後,林忠豪就換畫同 Susanna(小圖)一齊.
有晚《壹》仔喺大坑見到李澤楷表弟林忠豪,同個高高瘦瘦嘅長髮女子一齊上咗架 Lamborghini.飛甩廖碧兒後,林忠豪就同個叫 Susanna嘅女仔出雙入對,仲話係未婚妻;是夜見到嗰位靚女,有幾成似 Susanna.
不過,個 point唔係女伴,而係架車.呢架林寶 Aventador SV,車價連稅 800萬走唔甩,但林忠豪有窿路用到 T牌,慳番汽車首次登記稅,粗略計,四球(百萬)! T牌可以載人遊車河?得!只要你冇收費唔係出租車,總之,用 T牌有大把規矩,但灰色地帶亦多.呢種走法律罅慳錢揸靚車嘅做法,林忠豪當然唔係唯一,好出名嘅仲有要包起個工廈停車場放玩具嘅沈嘉偉.
撰文︰八珍


text:
豐哥每次由佳奈屋企出嚟,必定又口罩,又戴帽,包到密密實實之餘仲要周圍𥄫,防偷拍.唉,咁又點呀?咪又係被曝光?
出外埠
竹野內豐戀上 F cup女優?
Ads by Google
43歲日本有「黃金單身漢」稱號嘅型男竹野內豐,日前被爆戀愛了.其實呢,豐哥雖然係「隱蔽中年」,但久唔久亦傳吓緋聞.好似早排突然話佢同拍《再一次對你求婚》嘅和井久映見結婚,講到真嘅一樣.誰不知,日前俾日本八卦雜誌爆出佢戀上嘅查實係同劇 26歲,擁有 F cup嘅蒼科佳奈!仲話豐哥三頭兩日就會去佳奈屋企過夜,亦得到雙方事務所承認,睇嚟應該唔係煲水噃!
不過亦有人潑冷水,話豐哥咁啱有新片《 at Home》同新劇《美妙的士》推出,而蒼科佳奈亦有新劇《 First Class 2》開播,質疑係宣傳成分居多喎!不過有圖有真相,你哋又點睇呢?
酷爆嘅竹野內豐搭上巨乳妹蒼科佳奈,已經令人跌到一地眼鏡碎.最令人估唔到係豐哥對佢好貼心,每次送人返屋企,一定睇住入咗門口,再開車到停車場,兜 5分鐘路先上佳奈屋企過夜.
06挾着 F cup巨乳出道嘅蒼科佳奈,除咗撈咗個「史上最強巨乳」名號外,一直唔紅唔黑. 13年喺劇集《再一次對你求婚》先終於做到第二女主角.


text:
唔少網絡紅人都鍾意PO相PO片分享日常生活,仲被網民發掘到唔少樣靚身材正嘅網絡女神,大家咪以為女神一定要時刻Keep住以靚樣示人,本身係Rapper嘅譚淇淇(KiKi)就係另類嘅「真」女神,皆因KiKi除咗個樣夠甜同有身材,仲不時唔介意扮醜拍片,有幾騎呢得幾騎呢,因而被網友大讚佢夠率真唔造作!
的的骰骰禾桿冚珍珠
於2010年憑住自創歌曲而初為人認識嘅KiKi,被Rapper歐陽靖(MC Jin)睇中而收歸為首位女徒弟,之後就以Rapper身份出道,不過知名度就唔係高,直至去年KiKi以生鬼形象主持網上節目之後,成功獲大批網友注意同追捧,仲愈嚟愈多Job,除咗唱歌同拍廣告之外,又同父母投資開韓式炸雞店,曝光率多多,為咗Keep住網友嘅留意,KiKi亦好識做咁不時喺社交網上更新動態,除咗一副甜到漏嘅童顏樣同埋的的骰骰嘅身形冧到網民之外,網友發現佢原來禾桿冚珍珠,間唔中就上載低胸相大晒身材,仲大讚佢身材勁,絕對不比一班咪神輸蝕!
癲喪盞鬼傻更更
網友又唔止淨係欣賞KiKi嘅身材嘅,除咗大晒性感相之外,KiKi亦不時分享自己嘅搞笑短片,顯露佢癲喪盞鬼嘅性格,見佢一時喺條街扭嚟扭去跳舞,一時又擘大對腳勁麻甩咁食雞,完全將形象拋諸腦後,網友都話好似KiKi呢啲有樣有身材得嚟,又率真又傻更更嘅女神,真係可遇不可求呀!
網民有話兒
taxoiyxx:睇佢細細粒咁,真係估唔到佢身材咁索啊
kexxh_lax:佢真係好喪,成日拍片整古做怪,不過我鍾意
jxxmax_lxx:好少靚女學似佢咁癲癲得得,呢啲先係真正嘅女神
heimxx_ngxi:原來Kiki有纖腰不特止,身材仲咁好架,真係唔簡單
Reixx_kam:有樣有才華又有性格,依家好少有架啦
最強娛樂APP《東網巨星》,除咗特備遊戲節目《巨星放題》外,每個禮拜都仲有好多其他精彩娛樂節目.如果鍾意韓風嘅,集中介紹最新韓劇,韓片同韓國最新歌曲嘅《韓劇榜》,同埋Highlight每周韓星訪港精彩片段,以及報道韓國演藝圈最新動態嘅《韓風吹》絕對啱晒你.仲諗咩呀!快啲Download
最強娛樂APP「東網巨星」下載連結:
http://on.cc/redirect/entertainment
2016年2月16日 星期二
網民熱話:真‧女神譚淇淇又索又喪! __,女神,
唔少網絡紅人都鍾意PO相PO片分享日常生活,仲被網民發掘到唔少樣靚身材正嘅網絡女神,大家咪以為女神一定要時刻Keep住以靚樣示人,本身係Rapper嘅譚淇淇(KiKi)就係另類嘅「真」女神,皆因KiKi除咗個樣夠甜同有身材,仲不時唔介意扮醜拍片,有幾騎呢得幾騎呢,因而被網友大讚佢夠率真唔造作!


text:
武打女買少見少王君馨接梁琤棒35,736views│2016年08月28日王君馨憑住花曼呢個角色打響名堂,無論電視或者電影又好,依家打女唔多,所以王君馨去咗學功夫,都係務求殺出一條血路!打女依家真係買少見少,另外一個最打得嘅,就喺何珮珉,習武廿年,打得一手好好嘅蔡李佛拳,喺《潮拜武當》都有露過身手,仲係大台唔少女藝人嘅替身.其實以前大台都有唔少打得女星,最早期一定要數到楊盼盼同鄭佩佩,不過依家呢兩 ...
武打女買少見少 王君馨接梁琤棒
35,736 views│2016年08月28日
王君馨憑住花曼呢個角色打響名堂,無論電視或者電影又好,依家打女唔多,所以王君馨去咗學功夫,都係務求殺出一條血路!
打女依家真係買少見少,另外一個最打得嘅,就喺何珮珉,習武廿年,打得一手好好嘅蔡李佛拳,喺《潮拜武當》都有露過身手,仲係大台唔少女藝人嘅替身.
其實以前大台都有唔少打得女星,最早期一定要數到楊盼盼同鄭佩佩,不過依家呢兩位已經好少有幕前演出.而楊盼盼就開咗電影動作訓練室培訓新一代嘅電影動作精英.
另一個比較多網民鍾意嘅就係梁琤.佢喺第一部電影《黑貓》入面,大顯身手令佢拎咗「最佳新人獎」,成為新一代嘅武打女星.不過,梁琤依家都係拍文戲多.何佩珉又未成氣候,如果王君馨約滿走埋,大台要搵過打得之餘,仲要多人識嘅,真係好有難度喎!


text:
呢排日日返工都好似受罪咁,唔係有d咩事,不過就好冇mood囉!肥狗黑人憎就更o家啦!其他都冇乜嘢啦!但係就硬係唔開心囉!覺得好悶,個氣氛又淹悶!?咁樣持續落去都唔係辦法!
先日攞日病假,好似過五關斬六將咁,洗唔洗呀!嬲嬲地send咗兩份CV出去,點知尋日已經有電話打黎約Interview啦喎!嘩!有冇咁快呀!唔通出面真係咁好景,不過唔理啦,都諗住走啦!都係時候走啦!如果e+唔走,就要等到結完婚先走得家啦!唔係嘅話,邊間公司比你番得兩三個月工,就請假結婚渡蜜月呀!
我已經同Michelle講咗啦!雖然唔係話正式辭職,但係講咗比佢聽,等佢有個心理準備嘛,話曬我一走,最受影響就係佢啦!佢??更係唔想我走啦!都係講埋嗰d,比多d時間睇吓先啦!跟住落黎我哋有d咩發展,又可以學到好多嘢!又點又點啦!我心諗~~e+都做到PK啦!重學?!你估我真係上進小寶寶呀!但最後我都係同佢講,星期一份工我就見硬o家啦!得就唔洗講啦!唔得就做住搵啦!咁向我搵到之前,我會再試吓O唔OK囉!不過就算我e+唔走,出年我都走o家啦!
其實呢間公司真係唔差,e+我做過咗3年,重有17日大假添,人工都ok喎!d同事都好好,有咩就鬧曬出黎,唔會玩陰濕嘢嘅!不過我就係同個HR Manager唔啱囉!咁唔啱就咩都有問題o家啦!唉!e+都唔諗啦!橫掂有份工向身,慢慢搵啦!唯有係咁啦!


text:
真係勁長
我D睫毛向來都係勁長, 岩岩度過最長既有1.1cm咁長!!! 我之前係Benefit個化妝用既超誇睫毛, 最長個條都只係1cm, 自己個D原來仲長!! 以前細細個果個年代唔興長睫毛, 而我D睫毛既毛型係內眼角短D,外眼角位比較長.我唔鍾意咁樣, 所以個陣剪過佢黎, 剪成扇型, 但係好快又長番晒!!!
真係狂直
不 過長還長, 我D睫毛係衰在唔夠深色,密同埋狂直! 因為眼尾位長而直, 個D睫毛好似成塊簾咁遮左我眼尾, 令我對眼睇落又再細左!! 佢既硬直程度係夾完佢好快會直番, 夾+mascara都一樣好快會直番, 一定要隨身帶一個電熱睫毛器.試過電睫毛, 竟然係唔洗一日就直番!!!! 佢實在太硬朗啦!! 最煩既就係, 超硬直既效果只出現係右眼!!!!
附肉酸解說圖一張
Fake Lash對我來說.....它的魔力是失效的
如果我想要一梳又密又卷曲既睫毛, fake lash絕對唔會係我首選.你地諗下, 我D睫毛咁硬直, 一來唔可以好似大家話齋好方便咁一貼fake lash就搞掂, 就算我加埋mascara定型, 最後都會變左.......
Mascara對我來說是如此的重要
我 揀既睫毛液以Volume為主, 加上質地唔好太重, 任何mascara既捲曲效能放係我睫毛上, 都係冇用既, 至少令它唔好更下垂就係好既mascara! 平日如果出外有心機化妝, 我都會搽mascara, 一拎起道簾, 眼大左30%, 成個人都精神左70%!
我愛密麻麻
岩岩試過Maybelline新 出既The Magnum Volum' Express Mascara, 佢既睫毛液幾好真係唔洗多講.就講今次呢隻, 個樣肥肥短短又sharp醒, 真係好搶眼!!! 好明顯係行sharp醒路線, 唔係玉女feel, 所以佢既代言人係我覺得好型好有taste既呀Sa!!! 呢支真係主打volume呀!! 支掃大如粟米芯, 就係因為佢令睫毛非常濃密.一夾一搽, 睫毛就好勁咁向上飛啦!! 令我D睫毛更加一大梳!!! 咁我仲洗咩痴假毛呢? (換言之我痴毛既技巧又更拙劣了!!) 佢一支先係$99, 我覺得好抵玩.強裂(冇錯字! 係強到裂!)建議用黑色(另有啡色選擇), 因為咁先會更sharp, 你用呢支mascara都係想sharp je, 唔係要柔和感覺嘛~~
粟一宵
以下係我用呢支粟米芯化既誇張(我覺得誇架啦)妝容, 係我出左成日街之後深宵先化既.可見我D睫毛一D都冇甩色, 好keep到.上文都講過我D睫毛係千斤墜, 佢冇直到180度已經好厲害~
2) 黃色同紫色唔用pigment點會咁有色呢, 少不得啊!! 黃色更加左少少金色同螢光黃, 影出黎先得少少~
3) Cybercolour粉紫E/S係雷會買小知既野抽獎得番黎架, 不知幾好用!! 唔係雷品呢!!
4)做咩有過期眼藥水?! 有佢先會令E/S咁上色咁貼呀!!點極少眼藥水, 加E/S就會好似眼線咁濃咁上色架啦! 我估計係因為眼藥水個density比水密, 又有少少黏, 廢物利用!!!


text:
去嘅原因,係因為我哋覺得唔可以再有另一個「黃葵香」,唔可以再有有鬥心脫離綜援嘅人,被政府逼死.
佢被逼死嘅原因,係因為社署喺社會壓力下,要啲某時段收入超標嘅人嘔番啲攞咗嘅綜援津貼出嚟.
咁我哋嘅建議係每個港人可以喺18至65歲嗰47年間,攞某期數限嘅綜援津貼,例如可總共攞260個禮拜.
點解?依家嘅制度,理論上可無止境咁攞,令社會覺得會有綜援戶抱住「唔攞就嘥」嘅心態,令自己墮入綜援制度,安全網變蜘蛛網.亦因社會有咁嘅感覺,逼到政府要攞綜援嘅人面對非常繁複,官僚式嘅高門檻先攞得綜援.
設期數降門檻
亦因為咁,好似黃葵香呢啲想脫離綜援嘅人,雖然有鬥心,但喺勞動人口嘅邊緣,工作穩定性好低,一旦放棄綜援,好驚上唔番車,唔敢同社署講佢有一份可能好快又冇嘅工.悲劇結果係一旦被揭,就會被逼死.
不過如果設期數限制(期數當然可再傾),社會就會覺得綜援戶攞嘅津貼,對於佢哋個人嚟講係有限資源,攞一期就少一期,自然會珍惜.
到時候,政府可大幅簡化攞綜援嘅程序同降低門檻,令自覺有需要嘅人得到幫忙,呢期冇需要就唔攞,黃葵香亦唔會被政府逼死.
咁在場嘅其他綜援既得利益集團代表點睇?佢哋只係不斷話社會嘅歧視,係因政府播過兩段宣傳片,而解決歧視嘅方法,就係政府再拍多段「攞綜援ok」片.
冇錯,我都係諗what the fuck.
你,究竟係想求其交差同人講你做咗嘢?定真係想幫綜援戶?
The mild as crap 政府宣傳片


text:
Wednesday, March 11, 2009
青姐的淚不能白流!
競價時段勁假
今年初,港交所為勁假時段進行諮詢,一百幾廿個意見,超過半數話勁假根本唔得.連當時支持港交所,希望競價機制能減低收市波動嘅人,依家都反對,因為機制根本做唔到,仲要造市易咗.
試問,點解零零舍舍會有一批滙控(005)股票,喺33蚊成交?臨收市冇,之後嗰日都冇.所有因為滙控由37蚊突然跌落33 蚊,所以相關嘅衍生工具出事而輸錢嘅人,仲會唔會夠膽再玩啲喺港交所報價嘅嘢?
競價時段is a fucking joke!
唔好話係特區經濟支柱,如果港交所係間深水埗士多,噚日單嘢根本唔會發生.因為舊年MSCI執位令幾隻股舞高弄低之後,士多級管理就算唔炒人,都已取消呢個令特區股民變點心嘅白癡機制.
不過現時港交所被政府保護嘅一所獨大情況,根本唔可以容許改錯.唔好話改錯,連道歉都冇.政府知道,由佢哋嚟管會仲衰,不過一所獨大就令港交所同證監權力大到不得了.
詹培忠對銀行嘅憤怒,唔係咩私仇,根本係源自港交所同證監失控所致.
一所獨大難改
禮拜一,青姐(胡孟青)因競價機制提供嘅漏洞,眼見滙控股民被推落街而流淚.各位金融業朋友,係時候要政府開放交易所牌照數目,青姐的淚不能白流!
3 comments:


text:
1.04.2016
飲茶 & DIY保鮮花
@27/12/2015.
原本節目到農莊的這天,因為天雨的影響關係而取消了.
本來推了舅父約飲茶,又可以去了!
飲茶~餐廳名稱就叫飲茶,直接了當
Booking超爆,舅父book了兩點鐘,於是小朋友在家已經食了粉粉
可能呢間飲茶好熱門,
舅父book好都等咗一陣位,我哋又坐享期成!
飲食雜誌看到嘅時間係寧靜清幽的...
但現實係有啲嘈
呢度啲點心好特別,最特別應該係呢個鳥籠鳳梨酥
去到我的小檬已經瞓了,醒目的妹妹豬就瞓醒又再食!
可愛流沙奶皇包
咬咗啖,如果影到張相就見到啲奶皇好似流口水咁
不過妹妹不停郁, 有啲朦
再嚟扮豬仔嘟咀仔
其他點心
呢個紅色嘅炒飯, 真係冇可能估到係咩~
食物嘅質素都OK嘅,唔係淨得個樣,
妹妹豬食足全場.
差不多食飽小檬先起身...
行咗一陣街,食吓小食,就去整禮物俾舅母.
識唔同行業嘅朋友,真係獲益良多,知道多啲又有啲著數..哈哈
由結婚花球,註冊草地花卉裝飾,到飲宴場地裝飾都幫我包辦!
之前檬爸嘅保鮮花就係出自己檬爸呢個朋友!
今次仲可以DIY等小朋友親手造生日禮物比舅母,真係麻煩哂!
啲花仲大個妹妹豬個頭
材料:
插好啲粉紅色碎花
準備好哂小檬只係做平頂儀式咁
之後就放紅色玫瑰
都算簡單
不過其實小朋友唔好好識插,
都係係咁意做吓樣(哈哈)
完成~
整完之後梗係要請食飯啦!!
小朋友又有禮物..喺我嘅要求下買咗圖書
因為實在太多玩具!
真係巴閉,有禮物收到仲有得要求..wakaka
我要投訴..其他人影親佢都笑得好又望鏡頭!!
初頭妹妹豬唔敢同哥哥玩架,
檬爸話佢係Barney (近期至愛)嘅好朋友BJ,即刻friend哂
BJ同哥哥一個抱起兩個,勁!!
玩完一輪,兩個糖癡豆咁.
返到屋企,姐姐哥哥已經話好掛住呢兩個小babe嘅笑聲喇~
訂閱: 張貼留言 (Atom)


text:
去公園感受一下輕輕o既自然風, 真係人生一大樂事~ 自從發現來福仔仔出事後, 我地更加珍惜大家一齊相處o既時光... 最希望寶寶可以永遠都健健康康平平安安啦!! =)
尋日帶左來福仔仔去睇Tiger醫生, 基本上佢同Gerry講o既野係差唔多... 都係佢都認為風險大, 尤其係仔宜家食得飲得痾得玩得真係開開心心丫嘛!!
Tiger話摸到仔個肚o既問題大約有2cm... 嘩!! 咁比例上都好誇張喎... 又話個位置可以係好多器官都有可能, 真係話唔埋, 加上有D器官又唔切得o既... 係咩物質個D要開刀先知, 但如果開刀發現原來已經擴散左的話亦冇意思!! 不過最主要都係因為Tiger覺得積水咁多個問題真係好serious, 超超超級擔心... 我冇記錯上次Gerry抽有2Xml, Tiger話都有可能係比較末期呀陰功豬!!
我話我已經日日check, 但係都摸唔到有咩問題, 突然之間就話咁大件事... Tiger就安慰我話依個唔係我o既錯, 咩1個月等於4歲, 有時係可以好快!!
感覺Tiger知我初初想俾來福仔仔做手術, 係有心o既人, 所以佢都特別用心, 仲問埋另一個醫生黎摸下俾下意見(都摸得好仔細咁), 問係佢D倉鼠會點做... 佢地都話手術就梗係有興趣做啦, 係佢地o既職責, 亦都係way to make money, 不過就真係要衡量下來福仔仔做依個手術pretty risky, 所以都唔建議做...
Tiger叫我唔好咁難過, 又話佢之前有隻熊仔鼠父母有咁o既類似o既問題... 所以佢都睇得好緊個寶寶, 但到佢留意到有問題時(又係好後生)幾日就去左!! Tiger話來福仔仔好可能都係天生問題, 又話熊仔鼠love to have tumor'''' 我睇資料話鼠女有依D問題o既機會大過鼠仔添, 大家平時都盡量留意下啦!!
跟住我又問Tiger, 咁如果之後積水問題再嚴重時係唔係可以再氣體麻醉抽? 佢話係可以減輕仔o既負擔, 平過Gerry少少添, 宜家有需要可以食消炎止痛藥Metacam, 12月3號覆診.
唉, 我心愛o既來福仔仔真係可憐, 仲係好後生o既傻豬黎咋... 好在一生中最幸福o既地方係遇到我依個好媽媽, 媽媽陪伴住你呀仔!!


text:
每年踏入秋天都份外開心,除咗係自己生日之外,
天氣稍涼,又可以燒烤!
於是就約咗幾個blogger 媽咪一齊燒雞翼喇~
原先約好十一月份嘅,不過天公不造美,落雨唯有取消
到咗擇日從燒之前嘅一日,天氣差到不得了,
雨落過不停,心裡已經打定輸數...
不過收到天文台台長嘅短信,話第二日應該已經冇雨..
點知呢個台長果然名不虛傳,第二日真係冇落雨喎!
終於可以燒喇!!!
(估唔估到呢個天文台長係邊個呢?)
真係到呢日先知道可以燒,拿拿臨再同大家確定人數,
擇日之後再book多咗個爐,
諗起再可以叫埋我平時嘅湊仔團隊,
可以有多一個透爐,一個保姆...咁好彩佢地都得閒喎,
再問埋好忙嘅大會攝影, 佢之前諗住落雨,
於是cancel咗個job,
變咗我哋有大會攝影喇. YEAH!!
中午時份出去食lunch,點知兩個回程都瞓咗,
於是唔驚姐姐攪唔掂兩個,放低佢地喺屋企瞓
就同檬爸拍拖去街市.
可能果日咁啱轉涼,好多人打邊爐,街市超級多人...
終於迫到買哂肉類,再買啲粟米菰菰之類~
返嚟超級市場先再買乾貨,點知冇燒烤叉賣~
好彩大會攝影果邊仲有貨就買過嚟,
如果唔係,真係冇叉用喇!!
買哂啲野,大爺媽已經到咗我屋企先,妹妹豬先招呼大爺一齊玩玩具
契媽媽,大爺媽媽,同姐姐就夾手夾腳包好啲金菰呀..粟米呀...蕃薯呀..
檬爸爸就同Ed先去透爐.
攪掂就落去喇~
set好哂野,就先餵飽啲小朋友,其實只係麵包.
跟住掛住玩應該都唔肯食野...唔理喇~
燒腩仔一家都到喇.
影張合照先~
開餐喇!!
燒腩爸/檬爸同edmond不停咁燒野比我哋同啲小朋友食..
妹豬一家都到咗喇...
妹妹豬終於有啲女仔朋友陪佢玩
唔知道點解佢地係咁圍住條柱坐
同小朋友玩吓遊戲先
有隻雀仔跌落水
契媽媽就幫手湊吓啲小朋友...
你睇吓契媽媽幾咁落力肉緊
小檬呢晚掛住玩,食得好少,拿拿臨塞舊粟米佢先
至於大會攝影,除咗影相之外,其實有啲頭痛,
不過都化身娛樂組組長,娛樂小朋友...
排隊等做飛空中飛人
坐巴士
NT哥哥除咗幫我哋影相啲靚相之外,
我哋仲拎咗佢地部機嚟影.
質素當然唔夠大師咁好啦...
影得最靚嘅相, 就係NT哥哥影,
都OK靚嘅係燒腩媽,
有啲朦朦哋嘅係...(我都係唔講喇)
睇吓NT哥哥當日啲靚相, 錫哂你!!
不得不讚吓Ed,手勢好,又有心機.有圖有真相
你睇啲豬仔脾幾靚!!
受傷球員
(其實只係小檬唔知做咩瞓喺到話睇星星喎)
Music Chair
Blogger BB合照
加埋靚媽們
妹妹豬
攬吓先~
妹妹豬突然黯然,唔同呷醋?
我嘅兩隻小豬
嬲
燒腩仔同妹妹豬玩得好開心喎
兩小無猜
雖然係咁,但妹妹豬其實成晚大爺大爺咁叫架
妹豬妹攝吓位先
三個玩波的小孩
不停追住個波
兩兄妹
雖然有人燒比我哋食,但係其實我都係食左好少野..
係臨尾食返吓啲紫芯蕃薯,yummy!
果晚都少少凍,不過好在我哋係海邊都唔係好大風.
最好笑嘅係臨走有個小朋友玩得太開心唔肯走,
話要留喺到唔走呀!!
雖然忙咗一日,不過見到大家都玩得開心就自己都開心
本來都諗住再約多啲媽咪架..不過天氣時間實在太難就喇..
睇吓遲啲會唔會再攪多轉先!!
再一次多謝ED大廚,契媽媽湊仔女,同我至愛嘅攝影大C!!
有你哋我地一家都好幸福!!


text:
無人理
爆壹爆
德國童飛躍深水埗
爆哥喺街頭長大,深明咁樣長大心態唔會正常,好彩就只係侵略性強,唔好彩分分鐘變成反社會人格,眼見好多出來行嘅江湖中人,就係因為街頭長大所以特別心狠手辣.講咁遠,無非因為爆哥見到一個德國佬帶住三個小朋友喺尖沙咀行乞,赤腳喺條街食 pizza,一直無人理.
一家四口繼續喺香港四處流浪,好多人都見過仲上網出 post,上個禮拜仲一家人走去深水埗,結果搞到出事!
深水埗一向係十八區最貧窮地區,圍觀食花生嘅人就特別多,真係肯捐錢嘅人不多,幾十個街坊圍住議論紛紛:「外國小朋友好少乞食喎,陰功囉咁咁咁……」可能太多人圍觀,搞到個男童發晒脾氣,每當有途人舉手機影佢哋,男童好嬲追住途人嚟打,佢仲激動到發脾氣推跌垃圾桶,又或者跳上欄杆再飛躍落地.男童喺街上大吵大鬧,有個著住校服嘅女學生忍唔住勸男童,但德國老豆竟然若無其事,仲有心情自彈自唱,最後要警察到場了解情況.睇見咁,爆哥唔知講咩好,只係覺得三個小童好慘,淪落成為街童之餘,個小朋友仲好明顯仇恨圍觀嘅人,長大唔知會變成點.
嚇一跳 露宿者悲歌
呢排都有人手機傳閱,話旺角道行人天橋有自由行霸佔露宿,佢哋四周仲擺滿行李喼,就咁瞓喺條行人天橋上,爆哥了解過,查實拖喼唔一定係自由行,佢哋都係本地露宿者,只不過用五,六個喼做圍欄,欄內放了兩張破爛床褥,當係衣櫃同睡床.
有頭髮邊個想做癩痢?天橋衞生惡劣,地上堆滿垃圾,露宿者阿培話瞓街有苦衷,佢同爆哥講,失業後學人飲咳藥水,搞到有幻覺:「我連露宿者之家都入唔到,(點解呢?)因為我有精神病記錄,佢驚我會傷害到其他人喎,或者係以前吸毒的後遺症,咪唔俾我入住囉,咁我惟有瞓街囉!」政府睇來唔多理,爆哥經過灣仔柯布連道,同樣見到有露宿者用兩把雨傘支撐住一塊綠色帆布,搭建成簡陋帳篷,上半身睡在裡頭,兩隻腳則大字形伸出來,個帳篷只係冚住上半身,對腳就咁伸出來,成個跳樓案發現場咁,嚇人一跳.慘!
黑勢力 入侵區議會選舉
區議會選舉即將進行,今屆可謂奇人盡出,除咗《壹》仔早排踢爆嘅涉嫌自稱三合會中人參選外,網民更踢爆屯門區有涉黑勢力參選,仲有一大班 MK look造型嘅假傘兵加入區選造勢工程,江湖中人一睇就知,成班人都係來自江湖.
有手下向爆哥講,其實一班黑道中人,真係有江湖大哥喺背後出錢出力推動.依家江湖傳得最犀利就係,一個係做賭船嘅名人,另一個係城中知名富豪,因為佢哋想擦阿爺鞋.去年黑幫策動反佔中時,呢班人已經出錢出人加入行動,事後亦都得到阿爺讚叻仔.於是乎今年區選繼續落場玩,搞唔到泛民,都要搞到個選舉烏煙瘴氣,真真假假最終令市民生厭,拉低個投票率都好,咁就又可以立一功.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
多謝 PopWalk 天晉滙的邀請,可以出席佢哋今日Grand Opening咁盛大嘅日子!不過哥哥就嚟開學只可以喺屋企同媽咪預備一下,所以就得我同芊芊兩個拍吓拖
將軍澳港鐵站C出口入到PopCorn商場轉右,一直行到最尾的扶手電梯,就喺Toast Box隔離
上到去轉右見到PopFood一直行過天橋到另一邊就係PopWalk啦!
見到咁靚5顏6色嘅設計又忍唔住同芊芊影番張相先!
見到「The Wings 天晉II」呢個招牌就冇得錯啦
沿住扶手電梯落番一層就係商場啦!
沿路都係食肆!可以由側門進入商場裡面逛逛其他商店,商場好易行容易搵到你想去的店!唔似得有D商場成個迷宮咁成日行錯(邊間?心照啦!)
右手邊係停車場!今晚我哋就會喺呢個地方度睇電影啦,好期待好興奮呀
由於今日係開幕日,所以沿路有好多表演,又有醒獅,又有魔術!成個嘉年華會咁!
梗係要同番個招牌影番張相先啦 PopWalk!
見到有部自助影相機,一於同芊芊影番張先!平時要消費滿一定金額先可以影一張架
每次影兩張,然後會列印出嚟!
小姐...咁嘅樣即係算點?好唔俾面喎
見到芊芊個樣,無奈又要老土講一句「時間過得真係快!」
我哋先去商場內兩間餐廳試食!呢間餐廳叫(Parkview)(Shop no 120-121)
原來係屬於我哋平時見到嗰間麵包店A-1 Bakery Group
一坐底就俾呢3本咁靚嘅Menu吸引咗!
當然要試一試佢哋唔同款式嘅麵包啦!經理話全部都係佢哋新鮮自製的,仲好熱辣辣香噴噴
迷你牛角酥,意大利香草包,法式芝士包,鬆軟餐包,意式軟包,種子餐包,法包 $5
跟住呢款係我同芊芊最鍾意嘅,點解?因為有雪糕食,哈哈!
焦糖合桃蜜糖丹麥盒伴焦糖雪糕 $58
焦糖雪榚唔算太甜,啱啱好適中,旁邊的杏仁焦糖脆脆真係堅好食!
呢個Tea Set就巴閉囉!三層都好吸引,絕對唔係誇張,幾乎每一樣都好想試!
English afternoon tea :$198
Pasteur and sweets
法國KIRI草莓芝士餅
北海道純鮮奶忌廉卷蛋
四色馬卡龍
熱情朱古力慕絲杯
泡芙(原味吉士及朱古力吉士)
新鮮焗製鬆餅配玫瑰草莓醬
新鮮生果
田園沙律
法式鹹批(三文魚及煙肉)
迷你牛角三文治
其實價錢真係唔貴仲好合理,真係可以用個「抵」字嚟形容!我食嘢幾時都話唔怕佢貴最怕佢難食,好似呢碟寛條麵一樣係超出佢價錢應有嘅水準
意式肉丸配鮮製意大利寬條麵 $108
脆皮街式咸豬手 $198
烤美國安格斯西冷牛扒 $198
咸豬手同西冷牛扒都好好食!連芊芊都食唔停口就知道,最後仲Order埋呢杯日本葡萄汁,佢嘅甜唔係落咗好多糖醬嗰種感覺,經理話呢本提子汁真係由日本嗰邊製造運送過嚟,YUMMY
日本葡萄汁 Upgrade +8/+16
之後去到Coco壱番屋(Shop no103)
Coco壱番屋我都食過幾次,所以都幾熟悉佢哋嘅咖喱飯!不過今次可以試到平時好少Order的Snack
紐紋薯條 $18
睇吓呢個芊芊,媽咪唔喺度就肆無忌旦咁勁食熱氣嘢!(媽咪如果你睇到呢個blog嘅時侯已經太遲...哈哈!)
炸咖哩肉餅 $12
呢個炸咖哩肉餅好好味道,唔知就咁行入店外賣得唔得呢?
酥炸籃 $45
特製吉列豬排庵列 $83
豬扒飯類有兩款,呢款係特製的!(當然都會貴少少啦) 由麵包糠炸粉都係自己特製新鮮炸,而且要加埋佢隔離呢支專用醬油先至Perfect
呢碟紅酒牛肉庵列飯食過好幾次,仍然維持水準!不錯
紅酒燴牛肉庵列飯 $73
最後介紹呢碟溫泉蛋雞肉秋葵豆腐咖哩飯,反而有驚喜!雞肉有少少好似平時食個款雞肉棒,有少少雞軟碎骨在肉之間,食落超有層次!
另外你可能以為有秋葵一定好難食,反而配合咖哩汁除掉了那種滑潺潺感覺,可以食落仲健康!
溫泉蛋雞肉秋葵豆腐咖哩飯 $85
喺店外正正就係我哋一陣要睇電影嘅電子大屏幕
屏幕背後的組機幾咁精密!好利害呀(大鄉里出城中...)
仲有咁多部Volkswagen Beetle陪住我哋一齊睇戲!平時冇咩咁嘅機會,一於影番夠本
真係後悔今日只係求其著咗件黑色Polo恤
芊芊就當自己上咗架歡樂天地車玩(小心D呀,整爛咗要賠㗎!)
呢個Pink Girl梗係要揀番幾架Pink Beetle嚟揸啦!
我哋準備上巴士啦!快D上去霸番個靚位先,因為見到幾個大媽帶住成抽小朋友上去...
大會仲安排了一個便當俾我哋可以邊睇邊食!正
有芊芊最鍾意食嘅雞翼同腸仔!
就嚟開始啦,快D坐定定睇,喵!
帶上耳機先!仲有部芭蕉扇俾大家吹涼
呢種汽車影院都係第一次體驗!真係感覺好新鮮
就連平時坐唔定嘅芊芊,都可以坐低睇咗一大半,仲食哂成個便當!我諗佢真係覺得好嘆...
Photo by CANON 5D Mark III, Len | EF 24-70mm f2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評分: 8分
呀劍評語: 一個全新體驗,可以坐喺巴士露天睇住妖怪手錶大電影!就連芊芊平時只係個Disney迷都會坐喺度睇咁耐,仲一邊嘆住餐盒飲橙汁,就知佢幾嘆!(好在今日唔熱...>.<)
PopWalk 天晉滙 簡介
PopWalk天晉滙是新鴻基地產旗下商場,位於香港新界西貢區將軍澳南,是天晉II項目的基座商場,連同鄰近的天晉IIIA,IIIB,以及海天晉,4期基座商場零售面積合共約24萬平方呎.
地點
香港新界東將軍澳唐賢街9號
電話
2679 9300
時間
上午10時至晚上10時
網頁
www.facebook.com/PopWalkHK


text:
地方地方地方地方地方地方地方地方地方地方地方地方地方地方地方
- 地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方地方
- 咨询时间:2014-7-29 9:48:53
专家回答
推荐专家
- 黄夏
- 广西南宁市青秀区
- 养殖场动物疫病防治,动物防疫条件审查指导,动物检疫指导和养殖场兽药使用指导.
- 免费咨询详细介绍
- 周解
- 广西南宁市青秀区
- 渔业资源调查,水域生态环境评价与保护规划;大水面增养殖与捕捞技术.
- 免费咨询详细介绍


text:
2016年3月23日星期三
周日午餐
難得天氣咁好,我跟王子馬上去整理個小菜園,準備定夏天嘅耕種工作.
中午,食得好豐富,顏色繽紛.
天氣暖咗,沙律菜最近生得好快,基本上隔日就可以收一次嚟做沙律.
今天又每樣剪少少,配合之前整嘅意大利漬茄子,做個沙律.
好耐好耐冇食椰菜卷啦,因為做椰菜卷我只喜歡用扁椰菜,而呢種椰菜淨係得土超有,終於有一天,我的起咗心肝,山長水遠去買...
因為要減少吃紅肉,這次嘅椰菜卷無用豬肉,係用火雞肉整,原來都好好味喎.
這菜式隔夜食才入味,所以我特意早一晚做好.
主食係紅豆飯.
我影完相,王子已經急不及待將午餐搬出小菜園,要在陽光下吃午餐,畢竟經歷咗個長長嘅冬天,突然有咁暖暖嘅天氣,真係唔想浪費.
20 則留言:
點解我呢度仲咁凍呢回覆刪除回覆
可能我响南部呀,不過都係得兩日係咁,跟住又凍返啲啲刪除
星期六我都係著短袖在陽光中午餐.回覆刪除
扁椰菜我最近第一次買,要兩歐一個. 佢冇咁硬,幾好.回覆
係呀,扁椰菜有啲貴㗎,不過就淋啲同甜啲,我覺得洋超賣啲圓型椰菜唔多好食刪除
其實,我這裡的天氣好過香港的濕濕淋淋!回覆刪除回覆
我都唔係好習慣香港天氣㗎刪除
椰菜卷,唔知係唔係奧地利或匈牙利菜式?我都好耐冇吃過啦!回覆刪除回覆
東歐好多國家都有,我好鍾意食,但係大嘅扁椰菜唔易買到刪除
沙律菜香港很貴,我試過之後冇再買,香港更差又熱又凍又濕!回覆刪除回覆
係呀,我覺得響香港住,天氣算係比較差嘅一環刪除
可以自己種菜食, 好羡慕呀!回覆刪除回覆
你未必鍾意㗎,因為自己種菜要預咗曬黑呢刪除
咁王子會好鍾意新加坡啦,日日太陽回覆刪除回覆
星馬泰印尼都鍾意,有太陽又有海刪除
星期日+好天氣+食物又色香味俱全+陽光下...想像到係一個愉快既lunch!回覆刪除回覆
愉快㗎,好耐冇咁暖啦,個人心情同動力都唔同咗刪除
我都試下個紅豆飯呀回覆刪除回覆
試下啦,啱食可以多啲整,健康過食白飯刪除
健康又好味, 有太陽人都開心D. :)回覆刪除回覆
係呀,成日陰天,個人會有啲抑鬱㗎刪除


text:
24小時
2015年9月20日星期日
(親子好去處)石硤尾 石硤尾街巿 熟食檔(商場)平台 Shek Kip Mei Commercial Complex
今日去咗石硤尾街巿上面個平台玩,真係可以話係沙漠中嘅綠洲呀!
因為自從搬咗嚟石硤尾之後,我哋都好少踩單
但係俾我發現咗呢個又大又少人嘅地方,終於可以俾佢哋兩個踩番夠本
其實喺附近都搵到少少地方係可以踩到單車嘅
不過始終都比較危險
因為地方唔大而且又好多人
對於踩兩個碌嘅哥哥嚟講
真係比較危險,唔係驚佢撞親自己,最驚佢撞親人
我哋沿住窩仔街同巴域街交界嘅天橋
直接行咗上去石硤尾街巿個熟食平台
上邊無錯係有幾個大排檔,不過仲有個好大嘅公園
我哋上咗天穚之後就係平台最尾尾呢個住踩番入去
呢度只係一個公厠同埋好多居民喺度掠衫嘅地方
不過呢度都間唔中會有一兩個人行
所以都唔鼓勵大家喺度呢踩
再行入去就係大排檔嘅位置
因為呢度係露天同埋向住西面嘅關係
大家最好4-6點呢段時間嚟,如果唔係就會超曬!
Hysan話要番轉頭帶媽咪過嚟...
過到嚟呢邊見到一個大公園
有好多唔同嘅遊玩設施
雖然唔多人但係始終係邨入面嘅平台位置
都會有人出出入入,一定要睇住小朋友同埋叫佢唔可以踩太快
想踩快d一陣話你知有個好地方
一見到爬架佢就即刻落車走去扮馬騮啦又
另外一邊有個瀡滑梯
呢度始終都係屋邨
所以設施都難免俾d夜青用筆或者塗改液畫花哂
最難得係仲有買少見少嘅氹氹轉
如果想盡情d踩單車的話
呢度有個大空地話細都唔算細
足夠俾小朋友喺度踩嚟踩去!
因為正常情況底下巿民都唔會行過呢度
芊芊就好斯文咁慢慢踩
口裡就叫住「快d快d!加油加油!」超攪笑
踩踩吓見到幾隻鴿
對照住側邊嘅馬路影咗呢張相
真係好似石屎森林裡面嘅一片綠洲
以下圖片因為佢一邊玩我一邊伸手去攪佢
所以佢發我脾氣.....
鼓起泡腮!
睇住呢兩隻嘢真係遲早有一次就跌一鑊金嘅
成日做埋哂d危險動作
都係過番嚟呢度玩d斯文d嘅遊戲啦
媽咪同佢哋玩猜情尋上一級嘅遊戲
Photo by CANON 5D Mark III, Len | EF 24-70mm f/2.8L IS II USM
呀劍評分: 8分
呀劍評語: 我俾8分係因為佢夠珍貴, 係巿區裡面都真係比較難搵到咁大個空地既兒童遊樂場, 等小朋友都可以落樓下就可以盡情咁踩單車喇!
地址
石硤尾石硤尾邨商場平台
開放時間
24小時
24小時
(以上資料更新至文章當日)
Facebook專頁: 呀劍萬帥 kimfamilytraveltips
Blog網誌 : kimfamilytravel.blogspot.hk
訂閱: 發佈留言 (Atom)


text:
2014/6/2
今日約了好朋友同佢兩個女囡囡嘉嘉及婷婷出嚟gathering, 但因為天氣太熱了, 室外活動除了游水之前外都別無他選了, 但因為朋友昨天才同小朋友游完水, 所以要轉戰室內活動呢. 諗起科學館內有兒童天地都好適合小朋友, 一於就向科學館進發, 玩完就一齊去嘆茶啦. 唔係講少, 對上一次嚟科學館都有N年前了, 耐到都唔記得了幾時.
一早10am就到了科學館, 因為早既關係, 所以人唔多, 就算聽聞平時要排隊玩既揸車模擬遊戲都無咩人, 襯早就玩返轉先.
不過陶寶B好似未係好識玩, 應該係話佢唔係好知玩緊咩, 個樣傻吓傻吓, 唔多enjoy(不過謝菲嗲嗲好似就好enjoy).
玩完揸車就快快衝去兒童天地同嘉嘉姐姐及婷婷姐姐一齊玩啦.
除了鞋就瘋狂咁又跑又跳又碌, 玩得好開心.
小朋友既精力真係無窮無盡, 佢地可以Non-stop咁跑上跑落, 係佢地本字典內係無"攰"呢個字既, 大人係呢個時候真係"謝晒".
話晒都嚟到科學館, 當然要玩吓啲同科學有關既玩意呢. 唔好以為小朋友細過就唔識, 係玩既過程佢地應該係知道呢, 特別係呢個風吹起足球既Game, 陶寶B好熱衷不斷重覆去玩.
玩到12pm時, 陶寶B因為肚餓既關係開始唔耐煩了, 所以快快一齊去嘆茶啦.
陶寶B真係好餓呀, 俾餅乾佢頂住先, 不過唔夠幾分鐘就清晒, 好彩order個碟炒飯好快就到, 可以快快止肚餓. 三位小朋友食飽飽之後就又起勢再玩過啦, 陶寶B就成日都只識笑, 又唔會去學姐姐講嘢, 好多時都用動作交流玩.
今期佢地都玩影相, 陶寶B就做Model俾姐姐們影相呢.
每當嘉嘉或婷婷叫陶寶B既中文名, 陶寶B就會笑到傻咗, 真係笑C莎拉. 小朋友與小朋友之間玩樂真係特別唔同, 與大人玩樂真係好有分別, 可惜莎拉與謝菲兩邊家族暫時只有陶寶B呢一個小朋友, 沒有同齡既玩伴, 有時真係覺得佢對住全部大人真係會悶呢, 莎拉唯有同佢多啲同其他朋友既小孩多啲Gathering及返吓playgroup啦.


text:
人生走左2轉
終於24歲
下年... 就同譚校長一樣大喇
今年o既生日返P
發現原來返工比係屋企好
尤其是知情o既同事都記得你生日
而家人就冇一個人記得
你就會發現生日返工真係冇錯
返到屋企
mami: 係喎... 你今朝提左我嫁喎,, 我果時已經諗住買蛋糕嫁喇
baba: 我都有諗住買蛋糕嫁喇
潤潤: 我知我返泥呢日係你生日我都有諗過要買野俾你
諗諗諗
真係多謝你地咁有心
得個諗字
後來我真係忍唔住發脾氣沖涼入房摺埋
多謝mami要我講出口先封俾我o既利是
多謝潤潤乜能野都冇買俾我反而話我去韓國剩係買一樽mask俾佢
多謝baba話舊曆生日會買個蛋糕俾我暫時tum住我先
哈
我唔明白點解我會鍾意我d屋企人囉
btw
我都好多謝single
gals talk萬歲!!!
好鍾意同呢班女人gossip!!!
但呢3個女人竟然都唔知李天翔係乜水
are they hk people???
亦都好多謝tim陪我半晝
好耐冇遇到一個可以gals talk o既男仔
24歲o既我
要好好迎接25歲喇
希望可以轉到specialty,, 變得獨立d同埋trustful
做野更加有恒心同埋細心d
做人成熟d,, 少d嘻皮笑臉,, 多d穩重矜持
識到更多朋友,, 多d接觸現實社會,, 少d沉淪網絡世界
多一點歡樂,, 少一點哀怨


text:
12062010 ~ 18062010 (第廿三次至廿七次電療)
今個星期又繼續電,電,電.之前醫生講解過我須要做廿五次大範圍嘅電加六次小範圍但重點電.咁啱第廿五次踏正端午嘅假期, 可能醫院方面想我喺假期後開始新嘅療程,所以特別喺端午節假期為我開機做埋大電嘅最後一次.
喺哩部七號機渡過咗個幾月,要同佢say goodbye啦!
完晒頭廿五次後,噚日就被安排上設計室再劃位同埋見醫生,哩個醫生仔一見到就問我之前做手術嘅醫生有冇放啲品件例如一啲鐵釘仔之類嘅嘢喺個瘇瘤位置以作記號.吓!我自己生出嚟嘅多餘嘢都要切咗佢啦!嘜重有可能放返啲釘落去咁恐怖?
我話冇喎!咁佢好似好愁咁問我記唔記得個瘇瘤位置,講真大槪就記得啫,準確嘅我都唔係好清楚喎!我有底片比佢,嘜唔可以自己睇吓紀錄咩??
後來有個有經驗啲嘅女醫生叫佢去睇片然後研究咗一輪先決定我補電嘅位置,最後落實只須電之前乳房瘇瘤位置,而腋下淋巴位就唔須要再電嘞!咁都好啲,因為淋巴位已經甩晒皮損晒,個傷口已經好痛,如果再電落去真係唔知會點啊!
治療師解釋哩六次電嘅範圍唔再係A4紙咁大, 會細啲,係10cm直徑圓形咁大,但會電得深層次啲喎!
做完設計再等個幾鐘就安排我去四號機做埋最後六次嘅電療
哩部機等嘅時間比之前七號機耐好多,做咗兩次都係要比預約時間遲成個鐘先排到,好彩都只係做多四次,等都係等埋哩四次啫!
可能醫院方面都知哩到等嘅時間比較長,所以等候區都會整得比較舒服啲啊!咁舒服分分鐘等到瞓著覺呀!


text:
娛樂圈經常俾人話有潛規則,究竟咩係潛規則?你懂的……
司徒夾帶上個月28號喺facebook上載咗條題為[司徒夾帶 x Hunny]娛樂圈的潛規則,短片以曲線解說娛圈中嘅潛遊戲.
短片中,飾演唱片公司老闆嘅司徒夾帶,就話好多老闆睇中做歌手嘅Hunny,叫佢俾心機唱歌,不過Hunny就喊曬口話,屋企咁辛苦栽培佢,係想叫佢同老闆上床;而佢做歌手嘅目的,就只係想俾人包養,唔想唱歌,仲叫司徒夾帶俾次機會佢……
條片上載幾日,唔少網民都留言覺得好笑,不過噚日就出現咗個留言,同普羅網民嘅反應有啲唔同.呢位網民嘅留言如下:
「我唔係想燥,但就係呢啲咁嘅Hi Hi將呢嘢合理化,我先會被人寫衰!sor!唔覺得好笑!好X侮辱!!!!由始至終我都係靠自己由正當工作賺錢養家養自己,到依家都可以好proud of 用自己錢租樓供車,從來都無出賣過自己尊嚴~~ 窮嘅時候無人理,開始好啲又無人知,但就係因為有班X樣,將人地既努力當笑話,將呢啲變成事實嘅全部,先變到依家呢個局面!」
呢位網民個名叫Siu Bac Ng,據知就係呢排同男友Alex Ho公開戀情嘅吳若希真身,睇番佢個account,profile pic.就用咗隻哥基犬,背後有成座史迪仔山,同鍾意史迪仔嘅吳若希,好脗合!
舊年憑洗腦歌《越難越愛》冒起嘅吳若希,原本生於大富之家,爸爸喺福建經營酒店,細個嗰陣住2,000呎大屋,不過老竇後嚟沉迷賭博,最終破產收場.當時只有7歲嘅吳若希,喺訪問中曾謂當年家道中落,阿媽匿喺房入面喊嘅情景仍歷歷在目.
後來吳若希成家人移居香港,佢同媽媽,姨姨,公公婆婆蝸居喺一間400呎公屋.今年只得24歲嘅吳若希,喺短短幾年間,由公屋飛升至住豪宅,有指因為吳若希得到各方世叔伯照顧,尤其同十哥林棣權,就更加關係密切,所以能夠住喺月租四萬嘅何文田豪宅君頤峰,出入仲揸200萬波子.雖然早排有指十哥沒收波子兼同吳若希斬纜,不過財來自有方嘅佢,依然富貴,做咗公司董事嘅佢,仲靜靜雞買咗架80萬,用自己生日日期做車牌嘅保母車代步.
,


text:
嘻嘻,其實純粹係想同hannah出去玩下,因為暑假少之有少,而我又因為工作而吾可以請多幾日假,不過已經累到發癲了.星期四,我就約左友人去battery park坐呢個叫做seaglass 既 carousel. 真係好靚呀,不過要$5一個人,都幾貴呀,不過我都係掛住影相,下次要同埋Emma去先得. (sorry 妹妹,媽媽係可以湊得一個人出街,我會補償比你架!)坐完個seaglass, 我同友人就一齊去食個lunch, 其實坐下食下,咁就已經成個幾鐘架啦,吾知點解,出街既時間過得真係特別快,可能玩下傾下,時間真係無哂.
之後我就返左office一陣,做少少野,跟住就去回合朋友再戰另一個地方,就係playground, 嘻嘻. 呢個playground我都無留意過,但原來就係我office行10分鐘左右,真係好近咋. 我係呢頭做左咁多年野,真係第一次去呀,又或者我之前未有小朋友,跟本吾會點留意吧. 呢個playground, 有廁所,有鎖,有沙,有水,有blocks比小朋友玩,我覺得幾好玩呀,咁當然啦,如果天氣吾好,去邊都吾好玩,我地就趁住夏天尾就玩盡去,好彩我地去個日天氣OK,而兩個小朋友都玩得好開心呀. 吾知係咪玩得太盡,呢幾日hannah都好鬼cranky, 睇黎都要休息下先得呀!
遊記仲未寫完,下篇繼續.


text:
2009年3月21日 星期六
洛洛生日遊日記 Day 7 伊香保→成田→香港 2009-03-21
今日係呢個trip最後一日,點幾已經起咗身,難得洛洛都咁早起咗身又唔扭計,就帶埋佢去浸多轉溫泉.浸完溫泉就去食早餐,早餐係set,都幾豐富 幾好味,食完返房攞咗行李就check out ,幫我哋check out個伯伯襟咗輪計數機,講咗堆唔明嘅日文,結論係每人平咗4仟yen,有得計平我哋哽係開心啦,至於原因就唔知嘞.check out 同時酒店職員會將架車揸嚟酒店俾我哋,但等咗一陣都唔見架車到,姑丈出去視察先知架車原來爆咗呔,酒店職員正好努力地幫我哋換緊呔,好彩而家發現,有人幫 手換,如果唔係幾麻煩.
換好呔上咗車我哋就揸車去河鹿橋,映吓相又出發喇.雖然食完早餐無耐,但我哋都好試吓伊香保嘅名物-水沢烏冬,食烏冬嘅舖頭裝修得好靚,而 佢哋賣嘅烏冬亦一流,入口彈牙爽滑,唔怪得又名絲鳥冬.其實我哋唔多肚餓,但實在太好味,食到一條烏冬都無剩,食完仲買咗d乾麵條返香港食!
食飽就上車離開,直駛機場.由群馬縣到成田車程唔短,要成3個幾鐘.途中有警車截停我哋,話我哋超速,我哋同佢講我哋係遊客,趕住去機場佢先放我哋一馬,真好彩,如果唔係唔知要罰幾多錢!
去到成田先去 Aeon Mall 行咗一陣,再去日產還車,由曰產職員原車送我哋去機場, check in 咗行咗陣就上機返香港喇!
張貼者: jacqueline 於 上午1:19 沒有留言:
標籤: 2009 生日遊日記
2009年3月20日 星期五
生日遊日記 Day6- 輕井沢→草津→伊香保 2009-03-20
今日係洛洛生日,起身梳洗執好行李就check out ,再到餐廳食早餐.我哋噚日已經買定個糕仔俾洛洛吹,食完早餐拎個蛋糕出嚟佢已經開心到傻咗,點好蠟燭唱生日歌到吹蠟燭洛洛全程都表現得好興奮.食完蛋糕 我哋就去酒店附設嘅滑雪場玩雪兜,洛洛初都有d驚,但係玩咗一次之後就好開心,猛話好玩.我哋玩咗半個鐘就要走嘞,洛洛唔願走,不過無辦法啦,我哋趕住去 草津,唯有下次再玩過啦!
我哋又上車出發嘞,由輕井澤揸車去草津車程一個鐘左右,途經淺間山,淺間山係活山,早兩個月爆發過,而家仲有噴煙.我 哋架車一路上山,去到高原,可以好近距離視觀察呢個活火山,風景好靚,高原另一邊係群馬縣,從高空望過去都好靚,映完相上返車行咗一陣就去到一個公園,落 車俾洛洛行咗一陣玩吓雪又上番車,再直駛去草津.
由於係日本假期關係,草津勁多人,停車場 full 到不得了,我哋要泊到上山先有位,泊好車就沿住温泉街行去湯畑,一路行都好多嘢睇好多嘢買,我哋仲買咗好好味嘅串燒做 lunch !一路行一路 feel 到有d嘢由天飄落嚟,初初以為係塵,睇真d原來係雪!雖然好好好細粒雪,而且好快就停咗,但由於無諗過會有雪落,所以都興奮咗一陣.
未落到湯畑就已經聞到好臭硫磺味,溫泉浸得多,咁大個女都係第一次見到溫泉源頭.d好熱嘅溫泉水不斷咁湧出嚟,都幾得意.由於實在太多人,加上又硫磺味真係好臭,映吓相我哋就走嘞!
繼續開車去伊香保,越行就越鄉下,沿途風景都幾靚.車程比預定長,要差唔多2個鐘先到.伊香保响山上面,上山條路都幾窄同幾斜,好在姑丈手車幾好 啫!我哋今晚住溫泉酒店,check in 咗就上房嘞.間房比想象中更新淨,設備都好劑全,個 view 好正好舒服.襯仲早我哋出咗去行吓.伊香保溫泉街基本上係一條長樓梯,旁邊有好多舖頭同旅館,都幾靚幾特別,我哋一沿住樓睇向上行,行到上盡頭就係神社, 由於已經開始天黑,我哋唔敢亦費事行入上神社,取而代之係轉右行去河鹿橋,個天黑得好快,未行到河鹿橋個天都已經黑齊,街燈好疏落又暗,周圍人影都無隻, 加上有幾幢荒廢咗幾民居,周圍環境氣氛好陰深,俾人嘅感覺唔多舒服.我哋見勢色不對就折返酒店,返到去講返先知原來大家見到其中一幢荒廢咗嘅屋裹面晾咗多 衫同被單,但好似晾咗好耐無人收,全部都變得破破爛爛.c6 仲話屋主好似晾完衫出咗門之後就返唔到嚟咁...............聽佢講完都個心都寒咗寒.............!
好彩已經返到酒店,而且有晚餐等緊我哋.我哋今晚响自已房食懷石料理,都 ok 好食啦.食飽係時候浸溫泉,我同洛洛浸,入到去沖完涼就浸內湯,浸熱咗個身諗住浸露天風呂,但點知揾嚟揾去都揾唔到,之前响酒店網頁明明見過有架?著返衫 諗住出去問人,一出去就見到 c6,原來男湯嗰邊都無.問番職員先知原來露天風呂响另外一邊,我哋就去咗浸.個溫泉都幾多人,d水好滑,都幾舒服.浸完溫泉返房飲吓酒,睇吓電視就瞓 勒!
張貼者: jacqueline 於 上午1:15 沒有留言:
標籤: 2009 生日遊日記
訂閱: 文章 (Atom)


text:
16 十二月 [箱根] 第九日Part II – 箱根吟遊 – 旅館篇
《箱根吟遊》係我九個月前就上網訂既溫泉旅館.雖然佢提供既service同經營手法都係同傳統既溫泉旅館冇咩分別,但係日本人眼中佢唔算係傳統既溫泉旅館,反而係帶有"巴里島"風格既新式溫泉旅館.可能係因為佢除左有幾個唔同既公眾溫泉外,亦係每間房內都有私人既露天溫泉,所而特別受"20代"同"30代"既情侶,夫婦歡迎.但佢成間旅館只係得二十間房,係甘受歡迎既情況下,想訂房既人通常都需要成年前訂既.好似我地checkout既時侯見到一家人(呢家人我地見到好多次架啦,遲D再講詳情),佢地又係checkout緊,我聽到佢地同個reception講話想訂下年十月黎過,個reception話佢知而家D房已經訂到下年十一月,問佢介唔介意訂十一月既房,真係誇張,唔怪知得日本人話佢係:『日本一予約の取りにくい宿』(日本第一難予約的旅館);台灣人就話佢係:『住不到的超美形山景和宿』.
《箱根吟遊》既五樓係lobby,一至四樓先係房間.因為佢係起係山崖既斜面上,每間房都係望住對面山,所以全部房都好開揚,真係可以有景之餘,又唔驚人會睇到你,私密度甚高.另外就係成間旅館都舖晒"たたみ"(tatami),行起上黎好軟,好舒服.
先講下五樓既lobby先啦,因為旅館度度都係"たたみ",一入門口就要除鞋啦,左手邊就係reception,右手邊就係旅館既logo – 兩張凳放係好高樓底既屋頂(下左圖),望出去係一望無際既山景(上圖).
哈哈,夜晚就緊係咩都睇唔到啦,都係影下相,扮下野.
另外係個兩張logo凳既右手面行出去外面,就會見到以下既小小地方,亦可以係室外欣賞風景.
如果覺得外面太大風又或者太凍既話,係上面既露台行返入黎又有個"巴里風"裝飾既廳,好靚,好舒服架.
呢兩杯係佢地送既迎賓芒果汁,好好味架.
除左五樓既"忘憂BAR"之外,一樓係我地間房行出去既盡頭,亦有另外既呢間酒吧,亦係係另一個公眾溫泉外面.
呢條就係我地房外面既走廊啦,每間房既門口到會有盞燈,中間亦放有唔同既裝飾,加埋佢既全和式"たたみ",真係好日本feel
好咯,下集先講下我地間房啦.
《待續~》
§箱根§ – 第九日Part III – 箱根吟遊 – 房間篇


text:
無去迪士尼一排,燒腩仔對米奇嘅熱情依然,耐唔中會叫艾菲推BB車帶妹妹同佢去迪士尼(艾菲之前同佢解釋妹妹細所以暫時唔同佢去迪士尼住,佢就不停諗方法解決呢個問題),眼見八月初一連幾日落雨唔停,連樓下公園都去唔到,於是醒起不如帶佢去又一城睇Tsum Tsum,果然有人一去到即嘩嘩聲,發現D裝置識郁更加係唔肯走話要逐個等佢轉.
見呢個最靚嘅鐘樓無乜人排即埋去影,好開心後面位幫手揸機嘅姐姐好有心機,要知道小朋友宜家呢個年紀,要影一張正正常常嘅一家四口相實在得來不易呢﹗
講到口水乾,燒腩仔先信艾菲講樓上有車玩,肯跟我哋坐電梯上去.
然後就喺呢個位玩咗勁耐火車都唔肯走,艾菲眼見佢側邊嘅小朋友都換咗幾批,佢仍然無走人嘅意慾,如果你做其他嘢都有咁專注就好啦...
好彩艾菲一早叫米高去搵位食飯,成功拉走燒腩仔後就可以直入餐廳,兩兄妹齊齊望住溜冰場開餐,不過燒腩仔呢排出街食正餐食得好差,唔係嫌呢樣就嫌嗰樣,呢晚求其食咗塊仔pizza就話唔食,我哋已經採取放棄態度,見佢每餐有嘢落肚就算無謂勞氣.
呢頭唔願食正餐,轉頭艾菲去搵哈根大師食飯後甜品佢又走來強搶喎,真係畀佢激死﹗>.<
食飽喺商場逛個圈,臨走呢個小朋友又嘈住要等D Tsum Tsum裝置轉,咁啱見到近火車站個位都有D Tsum Tsum影,即拉佢埋去轉移視線再急急腳走.


text:
蒜蓉炒莧菜
紅燒乳鴿
滷水拚盤 ( 豬腸 / 雞腎 / 豆腐 )
( 8-sep-2011 thu )
呢排真係瞓得唔好 半夜會醒一醒咁 一係就發惡夢 打交斬人果 d 惡夢 真係醒咗都好難瞓番囉 慘 ~
其實我鍾意搭巴士番工 因為實有位坐 又去到菇場附近 同埋如果我行去地鐵站 行到一半已經出哂汗 同埋車廂又迫 好唔鍾意 不過我等呢架巴士唔好處就係 d 時間成日唔準 有時 805 有時 810 815 820 點可能架 好多時都係咁 我真係會打去投訴囉 其他巴士線都唔係咁嘅 好準架 ~
今朝超勁想食麥記魚柳包 但單買加咖啡又唔抵喎 所以最後食魚柳包餐 超飽呀 ~
菇場無嘢做啦 再聽埋 d 冷氣槽聲 真係好鬼眼瞓呀 ~
晏晝有 lunch box 因為想出去買嘢 所以唔餓都照食 慢慢食囉 食完就出去買嘢 雖然出面好熱 本來又唔想出去行 但實在太飽 所以真係要行一行 ~
呢排唔知點解 成日好反胃咁 唔知係咪開始唔受得咖啡呢 ~
里奧大人上咗大陸 所以今晚同媽咪出街食飯 姐夫喺醫院做 Body Check 所以家姐黎唔到 家姐仲話我玩嘢 特登今晚同媽咪食喎 ~
食完再去媽咪屋企食生果 坐到差唔多 9 點就走喇 ~
番到屋企即煮肉丸米粉比里奧大人食啦 趕到我呢 不過見佢食哂成碗米粉 我辛苦都值得嘅 ~


text:
小籠包 - 都幾多湯汁架 不過我影相表達唔到出黎 嘻嘻
酸辣湯 - 都好多料 飲咗半盅都半飽呢
上海粗炒 - 本來里奧大人叫水煮牛肉拉麵 不過 waiter 問小辣定幾辣 我地覺得咁問 好似小辣都好辣咁 同埋原來係麻辣 所以我地唔叫 lu 我好唔鍾意麻辣感覺嘛 呢個粗炒 d 麵條比平時食開果 d 粗 同埋都幾煙韌 唔錯
高力豆沙 - 里奧大人想食 我就陪佢食啦
酒釀丸子 - 為咗食佢先黎食小籠包呢 食完塊臉紅卜卜 又成個身熱哂 勁呀
( 9-dec-2011 fri )
Yohohohoyohoho 今朝好振奮呀 因為里奧大人唔駛上大陸同埋應該可以 5 點半見完客同我出去食飯 所以好開心呢 ~
今朝真係唔想食蛋 所以食芝腿治烘底喇 食食下里奧大人打電話黎 話今晚飲胡椒豬肚湯 知我鍾意喎 算佢啦 咁早就諗到我鍾意食咩 ~
菇場無咁忙 不過喉嚨唔多舒服 耳仔又痛 勁有發燒 feel ~
晏晝出去食粥 感覺自己真係好有病 feel 不過呢間粥店嘅粥又真係好食嘅 但又加咗價囉 上年食 $19 有埋蝦子又多料 今年10月食就已經加到 $21 今次食就 $22 仲無埋蝦子同小咗好多料 唉 ~
放工即走喇 因為里奧大人真係可以 5 點半見完客就走人 不過我唔想飲胡椒豬肚湯 因為今朝睇完老友食小籠包 所以好想食 於是就去德福廣場嘅翡翠拉麵喇 ~
我一入到去 里奧大人講緊電話 仲係講英文 我都知唔方好嘢 因為呢個客成日最鍾意夜晚打黎問嘢 好煩囉 咁我就睇下 Menu 又影下相 百無聊賴咁 之後里奧大人話快 d 叫 因為得 1 個鐘頭 其實我有 d 火 雖然佢係傾公事 但一早知到得 1 個鐘食就打比我嘛 我未必去架 懶巴閉限住時間 咁依家坐低咗無辦法啦 同埋有 d 嘢食要等家嘛 我一坐低應該同我講嘛 講唔到都做下手勢丫 唉 咁我自己叫自己鍾意食嘅嘢先囉 等佢傾完電話再叫其他 點知傾完諗住食嘢 又有另一個電話 我明明好有 mood 想同佢傾計 我都忍唔住話本來我諗住好好享受呢一餐 但你又係咁講電話 又得 1 個鐘食 咁之得去食快餐好過 反正你係咁傾同埋又好快上菜 ( 因為趕妳走嘛 ) 咁樣令到我會食得好急 ~
呢間 d 服務態度唔多掂 我話落 order 我叫一個佢又叫另一個 之後又再叫另一個 落 order 要等完又等 我真係好唔鍾意 之後食食下我問里奧大人 喺機場食過一間拉麵叫咩名 原來就係呢間 所以我話就算佢 d 嘢幾好食我都唔幫襯呀 又限時 我覺得限時 90 分鐘已經衰 呢間仲得果 1 個鐘 我喺大快活呢 d 快餐店打邊爐都唔只食 1 個鐘啦 懶巴閉 ~
食到好飽呀 里奧大人提議話行一陣 我當然話好啦 拍下拖嘛 真係好似好耐無同佢去街咁呀 ~
今晚里奧大人做到 11 點幾 之後佢話要 relax 就係飲啤酒食薯片睇電視 其實我想瞓架 不過佢咁講 我就捨命陪君子啦 ~


text:
今朝同 8 卦食早餐 不過我唔識去間茶餐廳 所以佢喺 van 仔站等我 再帶我去呢 ~
阿 head 無番 後面同事又無番 超級勁 free 不過我有嘢做啦 好在 11 點做完 有 2 個鐘頭抖下都唔錯 ~
唔怪得咁攰啦 終於每月一到 感恩都 ok 所以放工同里奧大人坐 van 仔去 Mega Box 飲茶喇 ~
原來好多酒樓都 5 折 咁都好多選擇 今次去試另一間 ~
前菜 - 有牛展粒
金脆帶子卷 - 一般 我覺得帶苦味 @.@
韭黃鮮蝦腸粉 - 都幾大隻蝦架
甜酸炸雲吞 - ok 啦 我到目前為止 都係覺得鴻星好食 d ^^
蛋黃千層糕 - 超級正呀 呢個千層糕真係兒時回憶黎架 依家好小有酒樓做呢 所以見到即叫喇 ^^
蜜汁叉燒包 - ok 呀 因為我突然間好想食包 ^^
食完又行一陣喇 之後坐 shuttle bus 番屋企 ~
唉 6 點沖完涼 個肚開始黎料 要瞓喇 之後 8 點幾醒咗 煲番熱 d 紅豆黑糯米比里奧大人食 媽咪尋日煲架 我又唔食得 所以迫里奧大人一定要食呢 整完之後我又瞓番 lu ~
( 24-MAR-2013 SUN )
woo 個肚都仲痛呀 所以就係咁瞓係咁瞓 瞓到 5 點幾先想起身呀 ~
出廳睇電視 8 點又入房瞓番 lu ~
( 25-MAR-2013 MON )
丫 個肚仲痛 所以都係請病假 喺屋企瞓番夠本呀 ~
瞓到 5 點 起身去睇醫生 之後番屋企沖熱水涼再食藥 d 藥令到我超級眼瞓 但唔知係咪瞓得太多 又瞓唔到喎 ~
里奧大人 7 點半喺大陸走喇 所以差唔多 9 點番到屋企 叫佢買隻茶葉蛋比我食 飽肚又方便 再食多半個杯麵 食完抖陣又瞓 lu ~
Big Cup 合味道杯麵 - 超難食架 無味道嘅 下次買番正常 size 算喇 @.@
( 26-MAR-2013 TUE )
要番工喇 個肚都有 d 唔舒服 但都 ok ~
無啦啦又好凍呀 我又攰 所以都係打的番菇場喇 ~
食埋早餐先番菇場 之後又忙 因為做番尋日應該做嘅嘢 ~
lunch 食朱古力蛋糕咋 乾爭爭 不過真係無嘢想食 旨在有 d 嘢落肚囉 ~
又忙喇 好在好快搞掂 可以抖下喇 ~
放工超大雨呀 去完海皇買皮蛋艇仔粥就番屋企 沖完熱水涼就食碗熱粥 成身暖哂呢 ~
里奧大人差唔多 8 點先喺大陸放工 咁我 9 點幾又好似有 d 餓 所以又叫佢買隻茶葉蛋比我食 食完真係夠哂飽喇 ~


text:
2015年11月30日 星期一
魚片頭日式拉麵 ( 30-NOV-2015 )
( 30-NOV-2015 MON )
尋晚早瞓 今朝起身都覺得精神 感恩感恩 ~
又開始熱番咁噃 不過之後幾日又話凍番 真係要好小心身體 唔係好易病架 ~
明明好餓 但去到餐廳又唔想食米粉餐 咁又食番芝腿治啦 哈哈 ~
菇場超級勁忙 我預咗架喇 所以要快手快腳做哂去呢 ~
Lunch 出去食白粥同炒米粉 本來諗住食麥皮架 但工人話屈臣氏買 body cream 平 所以我去萬寧睇下囉 點知家姐話工人已經買咗 真係暈暈地 頭先叫佢唔好買住 等我晏晝睇咗價錢先買家嘛 不過佢買咗都好 唔駛我拎黎拎去 反正同價 只不過家姐想一陣用 coupon 買啫 ~
行多陣就番菇場喇 未夠鐘都做嘢喇 真係覺得難以想像 哈哈 ~
放工未做完 但都走喇 趕住去拎中藥呢 ~
拎完藥就去街市買餸 番到屋企就拖地 成身汗呀 所以我覺得今日真係熱呀 ~
里奧大人 6 點 45 分放工 咁我就自己預時間 因為今晚只係淥嘢 唔需要好多時間 但就唔可以太早煮囉 ~
是日懶餐 - 魚片頭日式拉麵
魚片頭日式拉麵 - 完全九唔搭八 不過真係唔想諗煮咩囉 同埋最緊要係清埋 d 水餃同龍蝦丸 我求求其其一兜就算 係里奧大人果碗整得好睇 d 咋 咁烚咗 2 條粟米 知佢唔太鍾意食粟米 所以我拻咗半條落佢碗拉麵度 唔食唔得呢 呵呵 ~
搞掂哂就沖涼 食埋生果就寫 blog 唔係聽日無時間 依家年紀大無記性 襯記得就要寫架喇 ~
11 點即瞓 對眼好攰 想早 d 休息 ~
2 則留言:


text:
( 18-aug-2011 thu )
今朝約咗 8 卦食早餐 本來想去另一間 但無啦啦寫住早餐暫停一天喎 所以去番我平時食開果間算數 唔好煩 ~
菇場超靜啦 不過都慣咗 反正自己都係成日 msn 都無乜所謂 我之前做果間公司 個個師奶一見老闆喺度呢 講嘢都特別大聲過人 把聲又唔係好聽 一個豆沙喉 一個似鬼 "錬" 咁聲 又尖又刺耳 我同里奧大人講好似喺街市番工咁呀 ~
Wow 好快 lunch time 又係 lunch box 依家 lunch box 份量係我自己原來嘅份量 加埋里奧大人食唔哂嘅份量 我唔鍾意咁囉 太多嘛 依家好快就飽 唔想食太多囉 ~
放工番媽咪屋企食飯 好耐無食過媽咪住家飯咁呀 媽咪依家隻腳嘅傷口仲要包住 我話出去食好過 我驚佢特登去遠 d 買新鮮嘢呀 咁我就真係唔想囉 其實簡簡單單就最好 我無要求嘛 不過媽咪多數實會整魚 煲湯比我囉 自從話比媽咪聽我貧血之後 依家日日都問我個咀唇有無咁白 唉 之得唔講佢知啦 佢實好擔心 下次覆診之後就呃佢話已經無哂貧血 同埋我做手術又唔話佢知 佢覺得我有事都唔會同佢講 所以今次真係要講呢個善意嘅大話呀 唔係佢咁樣擔心 我真係唔想囉 ~


text:
( 29-JUL-2013 MON )
里奧大人一早起身就話尋晚飲得太多湯 瞓得唔好 得不償失喎 喺度嘈嘈嘈 我話得喇 我呢世都唔煲湯架喇 其實尋晚我都去咗 2 次廁所 都麻麻地瞓得好 不過唔同佢講 費事等佢再講多幾講呀 ~
今日超勁好天呀 不過就熱到爆囉 但都好過成日落雨嘅 ~
早餐食芝蛋治烘底 其實好想食麵餐 但麵餐實在太飽 我唔想鍾意食嘅嘢變咗做夾硬食嘅嘢呀 ~
菇場靜 家姐打黎話眼瞓 8 卦又話眼瞓 我都眼瞓啦 所以叫佢地講神 唔準再講眼瞓呀 ~
晏晝有 lunch box 出面實在爆熱 都係唔出去入票喇 真係唔想立立痴痴開工呢 ~
里奧大人 4 點半喺官塘見完客 又走去食 tea 之後先番屋企 咁佢實早番過我啦 咁我放工都即番屋企 lu ~
6 點 45 分出發食飯 我超勁想食口水雞 所以去金姆指喇 ~
食完去德福行下 都行咗 45 分鐘 番到屋企抖半個鐘就一齊去徑步 今晚有 d 風都幾舒服 不過都流咗好多汗呀 舒服到呢 ~
番到屋企即沖涼 之後食車厘子 終於食哂喇 襯依家自己鍾意食就要快 d 食 唔係就會唔想食 嘥哂 d 嘢囉 ~
雖然今日好攰 但都 11 點先瞓 仲諗住自己 10 點半就要瞓添 ~